
 CAPITOLUL 1 DEFINIŢII ŞI ABREVIERI

1.1 DEFINIŢII  
  Solicitant – persoană juridică/ persoană fizică autorizată/ întreprindere individuală/ întreprindere familială, potenţial beneficiar al sprijinului nerambursabil din FEADR; 

 Beneficiar – persoană juridică/ persoană fizică autorizată/ întreprindere individuală/ întreprindere familială care a realizat un proiect de investiţii şi care a încheiat un contract de finanţare cu AFIR pentru accesarea fondurilor europene prin FEADR; 

 Cererea de Finanţare – reprezintă solicitarea completată electronic pe care potenţialul beneficiar o înaintează pentru aprobarea contractului de finanţare a proiectului de investiţii în vederea obţinerii finanţării nerambursabile; 

 Comercializarea produselor agricole, conform definiţiei din R(UE) 651/2014 înseamnă deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de un producător primar către consumatorii finali este considerată comercializare în cazul în care se desfășoară în localuri distincte, rezervate acestei activități; 

 Contribuţia privată – o sumă de bani care reprezintă implicarea financiară obligatorie a persoanei care solicită fonduri nerambursabile și pe care trebuie să o utilizeze în vederea realizării propriului proiect de investiţii. Contribuţia privată reprezintă un anumit procent din valoarea eligibilă a proiectului de investiţii, variabil în funcţie de categoria de beneficiari eligibili şi de tipul investiţiei propuse spre finanţare. Contribuţia privată trebuie să acopere diferenţa dintre cofinanţarea publică (fondurile europene nerambursabile și buget național) și valoarea eligibilă a proiectului. Contribuţia privată poate fi asigurată fie din surse proprii, valabil în cazul potenţialilor beneficiari care deţin deja fondurile necesare pentru contribuţia financiară. Un alt mod de asigurare a cofinanţării private este prin credit bancar sau nebancar, valabil în cazul în care potenţialii beneficiari nu deţin fondurile necesare pentru contribuţia financiară proprie, dar îndeplinesc condiţiile contractării unui credit bancar sau nebancar; 

 Cofinanţarea publică – reprezintă fondurile nerambursabile alocate proiectelor de investiţie prin FEADR. Aceasta este asigurată prin contribuţia Uniunii Europene şi a Guvernului României; 

 Condiționare – activități de presortare, sortare, calibrare, tăiere, fasonare (tăiere frunze, tulpini și rădăcini – în cazul legumelor și rădăcinoaselor), spălare-zvântare, curățare, ceruire, lustruire, legare, ambalarea, uscarea (a nu se confunda cu deshidratarea care este considerată procesare), depozitarea produselor agricole în condiții controlate (temperatura, umiditate, atmosferă), răcire, spargere, decojire, separare miez de coaja, sortare miez, și alte operațiuni de pregătire a produselor agricole în vederea păstrării și/sau livrării acestora pentru consum în stare proaspătă sau pentru industrializare; - 

 Eligibil – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul solicitantului, Cererea de Finanţare şi Contractul de finanţare pentru FEADR; 

Evaluare – acţiune procedurală prin care documentaţia pentru care se solicită finanţare este analizată pentru verificarea îndeplinirii criteriilor de eligibilitate şi pentru selectarea proiectului în vederea contractării; 

 Exploatație agricolă (fermă) – reprezintă o unitate tehnico-economică de sine stătătoare, cu o gestiune unică și care desfășoară activități agricole prin utilizarea suprafețelor agricole și/sau creșterea animalelor sau activități de menținere a terenurilor agricole în bune condiții agricole și de mediu, fie ca activitate principală, fie ca activitate secundară. Exploatația poate fi compusă din una sau mai multe unități de producţie situate pe teritoriul României, utilizate pentru activităţi agricole şi gestionate de un fermier; unitate de sine stătătoare atât tehnic, cât și economic, presupune utilizarea în comun a forței de muncă și a mijloacelor de producție (terenuri, mașini și echipamente agricole, clădiri etc.); gestiunea unică a exploatației agricole înseamnă că există o persoană sau un grup de persoane care are răspunderea juridică și economică a acesteia. 

 Echivalentul subvenție brută (ESB) - reprezintă valoarea calculată a sprijinului aferentă creditului de co-finanţare PNDR. 

 Fişa submăsurii – descrie motivaţia sprijinului financiar nerambursabil oferit, obiectivele submăsurii, aria de aplicare şi acţiunile prevăzute, tipul de investiţie, menţionează categoriile de beneficiar şi tipul sprijinului; 

 Fonduri nerambursabile – fonduri acordate unei persoane fizice sau juridice în baza unor criterii de eligibilitate pentru realizarea unei investiţii încadrate în aria de finanţare a submăsurii 4.1 şi care nu trebuie returnate – singurele excepţii sunt nerespectarea condiţiilor contractuale şi nerealizarea investiţiei conform proiectului aprobat de AFIR; 

 Instrumentul Financiar - reprezintă conform prevederilor articolului 38 din Regulamentul (UE) nr. 1303/2013, cu modificările și completările ulterioare, orice instrument financiar, inclusiv, fără a se limita la, împrumuturi, leasing, garanții și contra-garanții, investiții de capital, investiții de cvasi-capital sau investiții de tip mezanin în folosul Beneficiarilor. În cazul PNDR, instrumentul financiar este instrumentul financiar de creditare cu partajarea riscului la nivel de portofoliu finanțat din fondurile alocate prin PNDR. 

 Intermediarul financiar – reprezintă o bancă sau altă instituție de credit selectată de către Fondul European de Investiții pentru acordarea de credite cu finanțare din Programul Național de Dezvoltare Rurală. Fondul European de Investiții este o instituție financiară internațională, parte a grupului BEI, desemnată gestionar, în numele MADR şi AFIR, al instrumentului financiar creditare cu partajarea riscului la nivel de portofoliu finanțat din PNDR. 

 Investiţii colective – Investiții realizate de către cooperative, grupuri de producători sau de parteneriate sprijinite prin intermediul M16, legate de asigurarea cooperării între producători/membri, prin promovarea unor investiții în facilități comune, mai eficiente și profitabile, cum sunt: echipamente, infrastructură și altele. Aceste investiții vor deservi interesul membrilor din cadrul cooperativelor, grupurilor de producători sau parteneriatelor sprijinite prin intermediul M16. 

 Investiţie nouă (din punct de vedere al lucrărilor de construcții montaj) – cuprinde lucrările 

de construcţii-montaj, utilaje, instalaţii, care se realizează pe amplasamente noi, lucrarile 

pentru construcţiile existente cărora li se schimbă destinaţia sau pentru construcţii nefuncționale/dezafectate; 

 Lanț alimentar integrat reprezintă succesiunea de etape și operații din cadrul aceleași unități implicate în producerea, procesarea, distribuția, depozitarea și manipularea produselor agro-alimentare de la productia primară până la comercializare, 

 Modernizarea (din punct de vedere al lucrărilor de construcții montaj) – cuprinde lucrările de construcţii şi instalaţii privind retehnologizarea, reutilarea și refacerea sau extinderea construcţiilor existente aferente unităţilor în funcţiune şi cu autorizaţii de funcţionare valabile, fără modificarea destinaţiei iniţiale, inclusiv utilarea/reutilarea cu mașini, utilaje și echipamente necesare unei exploatații agricole pentru producția agricolă primară și, după caz, pentru procesare la nivel de fermă/unitate de producție; 

 Modernizarea exploataţiei agricole reprezintă investiţiile de orice tip (noi sau modernizări/extinderi) în unitatea/unităţile de producţie existente care împreună alcătuiesc exploataţia, extinderea activităţii agricole desfăşurate anterior depunerii proiectului cu noi coduri CAEN în domeniul agricol (adică extinderea profilului agricol), extinderea exploataţiei agricole prin înfiinţarea de noi unităţi de producţie în cadrul aceluiași/aceloraşi cod/uri CAEN. 

 Natura 2000 – reţea ecologică de arii naturale protejate la nivel european, formate din arii speciale de conservare (sit/zonă protejat(ă) pentru conservarea habitatelor naturale de interes comunitar şi/sau a populaţiilor speciilor de interes comunitar, altele decât păsările sălbatice, în conformitate cu reglementările comunitare, prescurtat SAC) și arii de protecţie specială avifaunistică (sit/zonă protejat(ă) pentru conservarea speciilor de păsări sălbatice, în conformitate cu reglementările comunitare, prescurtat SPA) conform Legii nr. 462/ 2001 (pentru aprobarea Ordonanţei de Urgenţă a Guvernului nr. 236/2000 privind regimul ariilor naturale protejate, conservarea habitatelor naturale, a florei şi faunei sălbatice); 

 Potenţial beneficiar – persoană juridică/persoană fizică autorizată care este eligibilă (care îndeplineşte toate condiţiile impuse prin PNDR) pentru accesarea fondurilor europene, dar care nu a încheiat încă un contract de finanţare cu AFIR; 

 Politica Agricolă Comună (PAC) – este un set de reguli și mecanisme care reglementează producerea, procesarea şi comercializarea produselor agricole în Uniunea Europeană şi care acordă o atenţie crescândă dezvoltării rurale. Are la bază preţuri comune și organizări comune de piaţă; 

 Procesarea (prelucrarea) produselor agricole, conform definiţiei din R(UE) 651/2014 ”înseamnă orice operațiune efectuată asupra unui produs agricol care are drept rezultat 
un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare; 

 Producția agricolă primară, conform R (UE) 702/2014 înseamnă producția de produse ale solului și ale creșterii animalelor, enumerate în anexa I la tratat, fără a se efectua nicio altă operațiune de modificare a naturii produselor respective. Pot fi asimilate producției agricole primare operațiuni/cheltuieli precum utilaje, înființare/înlocuire plantații pentru struguri de masă, plase antigrindină și antiploaie, drumuri de exploatare în cadrul unității de producție, împrejmuire culturi și plantații perene, echipamente de irigații la nivelul 
exploatatiei agricole, producerea de energie regenerabilă la nivelul unității de producție pentru consum propriu, depozitare produse agricole primare, condiționare (cu excepția deshidratării care este considerată procesare), centrifugare și alte asemenea operațiuni care nu modifică natura produselor agricole. 

 Proiect neconform – proiect al cărui punctaj rezultat în urma evaluării AFIR este mai mic decât pragul de calitate lunar corespunzător sau proiect încadrat greșit din punct de vedere al alocării financiare aferente unei măsuri/submăsuri/componentă (alocare distinctă) 

 Reprezentantul legal –este persoana desemnata sa reprezinte solicitantul în relatia contractuala cu AFIR, conform legislatiei în vigoare; 

 Sămânţă înseamnă orice material de reproducere sau plantare: seminţe, fructe, material săditor produs prin orice metode de înmulţire, destinat multiplicării ori pentru producţia de consum alimentar sau industrial. Materialul săditor înseamnă materialul de înmulţire şi plantare compus din: plante, părţi ale plantei, inclusiv portaltoii, destinate înmulţirii şi producţiei de plante destinate plantării. 

 Valoare eligibilă a proiectului – reprezintă suma cheltuielilor pentru bunuri, servicii, lucrări care se încadrează în Lista cheltuielilor eligibile precizată în prezentul manual și care pot fi decontate prin FEADR; procentul de confinanţare publică și privată se calculează prin raportare la valoarea eligibilă a proiectului; 

 Valoarea neeligibilă a proiectului – reprezintă suma cheltuielilor pentru bunuri, servicii şi/sau lucrări care sunt încadrate în Lista cheltuielilor neeligibile precizată în prezentul manual şi, ca atare, nu pot fi decontate prin FEADR; cheltuielile neeligibile nu vor fi luate în calcul pentru stabilirea procentului de cofinanţare publică; cheltuielile neeligibile vor fi suportate financiar integral de către beneficiarul proiectului; 

 Valoare totală a proiectului – suma cheltuielilor eligibile şi neeligibile pentru bunuri, servicii, lucrări; 

 Achiziție simplă – reprezintă dobândirea, în urma aplicării unei proceduri de licitație, respectiv de selecție de oferte/ conform bazei de date cu prețuri de referință, publicată pe site-ul AFIR, de către beneficiarul privat al finanțării prin PNDR a unor bunuri cum ar fi tractoare, mașini, utilaje și instalații tehnologice fără montaj și servicii, precum cel de consultanță, dacă este cazul, prin atribuirea unui contract de achiziție; 

 Achiziție complexă care prevede construcții montaj – reprezintă dobândirea, în urma aplicării unei proceduri de licitație, respectiv de selecție de oferte de către beneficiarul finanțării prin PNDR a unor bunuri cum ar fi utilaje și instalații tehnologice cu montaj și/ 
sau lucrări de construcții și instalații și servicii prin atribuirea unui contract de achiziție; 

 Derulare Proiect - reprezintă totalitatea activităților efectuate de beneficiarul FEADR de la semnarea contractului/deciziei de finanțare până la finalul perioadei de monitorizare a proiectului. 

 Implementare Proiect – reprezintă totalitatea activităților efectuate de beneficiarul FEADR de la semnarea contractului/deciziei de finanțare până la data depunerii ultimei tranșe de plată.” 
 „/” – în accepțiunea acestui document, bara oblică reprezintă un semn de punctuație echivalentul conjucției „sau” (se va intrepreta ca înlocuitor al cuvântului „sau”); exemplu: 
„modernizare/ extindere” este echivalent cu „modernizare sau extindere”. 

 Grup de Acțiune Locală (GAL) – parteneriat public-privat alcătuit din reprezentanți ai sectoarelor public, privat și societatea civilă;

 LEADER – Măsură din cadrul PNDR ce are ca obiectiv dezvoltarea comunităților rurale ca urmare a implementării strategiilor elaborate de către GAL. Provine din limba franceză „Liaisons Entre Actions de Developpement de l’Economie Rurale” – „Legături între Acțiuni pentru Dezvoltarea Economiei Rurale”; 

 Măsură – definește aria de finanțare prin care se poate realiza cofinanțarea proiectelor (reprezintă o sumă de activități cofinanțate prin fonduri nerambursabile);

 Strategie de Dezvoltare Locală - Document ce trebuie transmis de potențialele GAL-uri către Autoritatea de Management și care va sta la baza selecției acestora. Prin acest document se stabilesc activitățile și resursele necesare pentru dezvoltarea comunităților rurale și măsurile specifice zonei LEADER;

1.2 ABREVIERI 
PNDR – Programul Național de Dezvoltare Rurală;
FEADR – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune;

MADR – Ministerul Agriculturii şi Dezvoltării Rurale; 

DGDR - AM PNDR – Direcția Generală Dezvoltare Rurală - Autoritatea de Management pentru Programul Naţional de Dezvoltare Rurală;

AFIR – Agenţia pentru Finanţarea Investiţiilor Rurale;

DATLIN – Direcția Asistență Tehnică, LEADER și Investiții Non-agricole din cadrul AFIR;

DIBA – Direcția Infrastructură de Bază și de Acces din cadrul AFIR;

DAF – Direcția Active Fizice din cadrul AFIR;

DPDIF – Direcția Plăți Directe și Instrumente Financiare din cadrul AFIR;

OJFIR – Oficiul Judeţean pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene);

CRFIR – Centrul Regional Pentru Finanţarea Investiţiilor Rurale;

SDL – Strategia de Dezvoltare Locală;
SL – Serviciul LEADER din cadrul Direcției Asistență Tehnică, LEADER și Investiții Non-agricole  din cadrul AFIR;
SLIN – CRFIR – Serviciul LEADER și Investiții Non-agricole din cadrul Centrului Regional pentru Finanțarea Investițiilor Rurale;
SLIN – OJFIR – Serviciul LEADER și Investiții Non-agricole din cadrul Oficiului Județean pentru Finanțarea Investițiilor Rurale;
CE SLIN – CRFIR/OJFIR – Compartimentul Evaluare, din cadrul Serviciului LEADER și Investiții Non-agricole - Centrul Regional pentru Finanțarea Investițiilor Rurale/Oficiul Județean pentru Finanțarea Investițiilor Rurale;
CI SLIN – CRFIR/OJFIR  –  Compartimentul Implementare, din cadrul Serviciului LEADER și Investiții Non-agricole -  Centrul Regional pentru Finanțarea Investițiilor Rurale/Oficiul Județean pentru Finanțarea Investițiilor Rurale;

SAFPD – CRFIR – Serviciul Active Fizice și Plăți Directe din cadrul Centrului Regional pentru Finanțarea Investițiilor Rurale;

SAFPD – OJFIR – Serviciul Active Fizice și Plăți Directe din cadrul Oficiului Județean pentru Finanțarea Investițiilor Rurale;

CE – SAFPD – OJFIR/CRFIR – Compartimentul Evaluare, din cadrul Serviciului Active Fizice și Plăți Directe - Oficiul Județean pentru Finanțarea Investițiilor Rurale/Centrul Regional pentru Finanțarea Investițiilor Rurale;

SIBA – CRFIR  –  Serviciul Infrastructură de Bază și de Acces din cadrul Centrului Regional pentru Finanțarea Investițiilor Rurale;

CE – SIBA – CRFIR  –  Compartimentul Evaluare, din cadrul Serviciului Infrastructură de Bază și de Acces - Centrul Regional pentru Finanțarea Investițiilor Rurale.

CAPITOLUL 2 PREVEDERI GENERALE

2.1 CONTRIBUŢIA MĂSURII 1/2A –  ”SPRIJIN PENTRU DEZVOLTAREA ŞI MODERNIZAREA EXPLOATAŢIILOR AGRICOLE ” LA DOMENIILE DE INTERVENŢIE 
Măsura 1/2A „Sprijin pentru dezvoltarea şi modernizarea exploataţiilor agricole” din cadrul SDL 2014-2020 a GAL Valea Muntelui corespunde obiectivelor art. 17 al Regulamentului (UE) nr. 1305/2013 şi contribuie la domeniul de intervenție 2A – ”îmbunătățirea performanței economice a tuturor fermelor și facilitarea restructurării și modernizării fermelor, în special în vederea creșterii participării și orientării către piață, cât și a diversificării agricole”.

În teritoriul deservit de GAL Valea Muntelui există un număr de 17.518 exploatații mixte. Aceste exploatații își desfășoară activitatea pe o suprafață agricolă totală de 37.485 ha. Cei doi indicatori sunt într-o relație directă, suprafața agricolă influențând majoritar potențialul de creștere a animalelor. 

Pădurile sunt totuși majoritare în zonă, având o suprafață de 79.906 ha, ceea ce acoperă 56,98% din suprafața teritoriului GAL și dovedește potențialul fructelor de pădure.  

Având în vedere aspectele reliefate de analiza SWOT, respectiv gradul mare de fragmentare a exploatațiilor agricole, dotările insuficiente de la nivelul fermelor, tendița de nefiscalizare a producției obținute dar și dorința tinerilor de a înființa, respectiv de a moderniza afacerile, mai ales în domeniul agricol, se evidențiază nevoia de a se investi în modernizarea exploatațiilor agricole cu scopul de a îmbunătăți productivitatea și competitivitatea în sectorul agro-alimentar.

Gradul relativ scăzut de dotare și tehnologiile depășite utilizate în majoritatea exploatațiilor agricole și a unităților de profil, se reflectă în nivelul redus al productivității muncii și în calitatea produselor. Prin urmare, se impune introducerea de tehnologii noi, moderne și prietenoase cu mediul care să contribuie la creșterea nivelului global de performanță al exploatațiilor.

În zona GAL Valea Muntelui, zonă predominant montană, fermele mici și mijlocii reprezintă un procent important din totalul exploatațiilor existente. Majoritatea acestora este reprezentată de ferme familiale de tip mixt (vegetal și animal), iar activitatea productivă se îmbină cu viața familială. Așadar, sprijinul poate viza atât dotări tehnice privind inventarul agricol și de procesare de la nivelul fermei, cât și diversificarea activităților din cadrul exploatațiilor și facilitarea accesului la piețele locale.

Totodată, sprijinul acordat prin intermediul măsurii va viza dezvoltarea și modernizarea capacităților de procesare dar și a rețelelor locale de colectare, recepție, depozitare, condiționare, sortare din zonă. 

Promovarea investițiilor în integrarea producției cu procesarea la nivelul fermei (cum ar fi procesarea la nivel de fermă și adăugarea de plus valoare produselor agricole) va asigura creșterea viabilității economice a acestora și crearea de venituri adiționale pentru fermieri.

Sprijinul pentru dezvoltarea de noi produse, procedee și tehnologii în sectoarele agricol, alimentar și forestier rămâne o prioritate, cu condiția includerii conceptului economiei bazate pe cunoaștere. Indiferent de numărul operatorilor implicați într-un proiect se va impune condiția ca rezultatele obținute să fie diseminate. În acest fel se va atinge obiectivul de difuzare a noilor practici, procese sau produse, cât și cel de inovare.

Vor fi susținute tipurile de cooperare orizontală și verticală prin activități de interconectare între actorii din lanțul de aprovizionare, precum și pentru promovarea de activități la nivel local ce vor cataliza o dezvoltare rațională din punct de vedere economic a primei părți din lanțul scurt de aprovizionare.

Sprijinul acordat prin măsură vizează investiții care să conducă la creșterea nivelului de dotare tehnică al exploatațiilor cu potențial în implementarea proiectelor de investiții viabile, care să asigure continuarea procesului de modernizare al exploatațiilor agricole prin modernizarea construcțiilor fermei, echipamentelor și utilajelor tehnice, adoptarea standardelor comunitare, scăderea consumului de energie și care să vizeze diversificarea producției agricole pentru a îmbunătăți viabilitatea economică a exploatației agricole.

Măsura 1 se încadrează în obiectivul de dezvoltare rurală 1:
Favorizarea competitivităţii agriculturii
Obiectivul specific al măsurii este:


Sprijinirea  investițiilor în modernizarea a cel puțin o exploatație agricolă în vederea creșterii competitivității economice
Măsura contribuie la priorităţile:

P1: Încurajarea transferului de cunoştinţe şi a inovării în agricultură, în silvicultură şi în zonele rurale

P2  Creşterea viabilităţii exploataţiilor şi a competitivităţii tuturor tipurilor de agricultură în toate regiunile şi promovarea tehnologiilor agricole inovatoare şi a gestionării durabile a pădurilor
P3: Promovarea organizării lanţului alimentar, inclusiv procesarea şi comercializarea produselor agricole, a bunăstării alimentelor şi a gestionării riscurilor în agricultură

Valoarea adăugată a măsurii 

Scopul măsurii va fi ca  cel puțin o exploatație agricolă să se modernizeze din punct de vedere tehnic, al construcțiilor astfel încât să devină competitivă pe piață.

Prin sprijinirea  modernizării exploatațiilor de mici dimensiuni din teritoriul GAL, oferim o șansă reală de dezvoltare fermierilor din zona montană, care datorită constrângerilor naturale nu pot atinge dimensiuni mari, dar care pot oferi produse de o înaltă calitate care să pună în valoare resursele locale și să contribuie la dezvoltarea zonei.Elementul de noutate al acestei măsuri este accentul pe fermele mici și mijlocii care în ciuda dimensiunilor pot produce produse agricole de o înaltă calitate și prin investițiile în modernizarea fermelor pot adăuga valoare acestora. Prin măsură se vrea încurajarea micilor producători să păstrundă pe o piață de nișă – aceea a produselor locale, naturale și să devină competitivi din punct de vedere economic.

Sprijinul acordat prin această măsură va contribui la:

· Îmbunătățirea performanțelor generale ale exploatațiilor agricole prin creșterea competitivității activității agricole, a diversificării activităților agricole și creșterii calității produselor obținute

· Restructurarea exploatațiilor de dimensiuni mici și medii și transformarea acestora în exploatații comerciale

· Creșterea valorii adăugate a produselor agricole prin procesarea produselor la nivelul fermei și comercializarea directă a acestora în vederea creerii și promovării lanțurilor alimentare integrate

2.2 CONTRIBUŢIA PUBLICĂ TOTALĂ A MĂSURII 1/2A
Suma disponibilă pe Măsura 1/2A: 39.451,00 euro
Contribuţia naţională: 15% = 5.917,65 euro
Contribuţia FEADR: 85% = 33.533,35 euro

2.3 TIPUL SPRIJINULUI

Rambursarea costurilor eligibile suportate și plătite efectiv; 

Plăți în avans până la 50% din ajutorul public acordat de către agenţie cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art 63 ale R. (CE) nr. 1305/2013;

2.4 SUME (APLICABILE) ȘI RATA SPRIJINULUI

Măsura face obiectul Art. 67 (1) a din Reg. (EU) 1303/2013, însă nu are corespondență în încadrarea articolelor din Anexa II la Reg. (EU) 1305/2013.

Valoarea maximă a sprijinului este valoarea rămasă în cadrul măsurii, respectiv 39.451,00 euro

Rata sprijinului este de 50% din valoarea eligibilă a investiţiei.
Rambursarea costurilor eligibile suportate și plătite efectiv conform Art. 67 (1) a în limitele:

Rata sprijinului public nerambursabil va fide 50% din totalul cheltuielilor eligibile.

Intensitatea se va majora cu 20 procente suplimentare, dar rata sprijinului combinat cu poate depăși 90%, în cazul:

· investițiilor realizate de tineri fermieri, cu vârsta până în 40 de ani, inclusiv, la data depunerii cererii de finanțare (așa cum sunt definiți șa art 2 al R 1305/2013 sau cei care s-au stabilit în cei 5 ani anteriori solicitării sprijinului, conform anexei II a R 1305)

· proiectelor integrate sau proiectelor colective

· operațiunilor sprijinite prin PEI

· investițiilor legate de operațiunile prevăzute la art 28 și art 29 din R nr 1305/2013

· investiții în zone care se confruntă cu constrângeri naturale și cu alte constrângeri specifice, menționate la art 32 R nr 1305/2013

În cazul proiectelor care includ activități de procesare și/sau marketing la nivelul fermei, rata sprijinului aplicabilă întregului proiect este cea specifică Măsurii 1/2A conform anexei II la R 1305 cu condiția ca investiția să vizeze propriile produse agricole. Această prevedere se aplică și cooperativelor agricole și GP care realizează astfel de investiții pentru membrii săi fermieri iar investiția este amplasată în cadrul exploatației unuia/unora dintre membri.

2.5 LEGISLAŢIE EUROPEANĂ ŞI NAŢIONALĂ APLICABILĂ 
· Legea nr. 31/1990 din 16 noiembrie 1990 privind societăţile comerciale 

· Ordonanţa de Urgenţă nr. 44 din 16 aprilie 2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale

· Ordonanţa de Guvern nr. 26 /2000 cu privire la asociații și fundații

· Legea cooperației agricole nr. 566/2004 (propusă spre modificare legislativă prin proiect de ordonanță – discuții, clarificări)

· Regulamentul (UE) Nr. 1306/2013 privind finanțarea, gestionarea și monitorizarea politicii agricole comune

· Regulamentul (UE) Nr. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

· Regulamentul Delegat (UE) Nr. 807/2014 de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de introducere a unor dispoziții tranzitorii

2.6 ARIA DE APLICABILITATE A MĂSURII (teritoriul acoperit de GAL)

GAL Valea Muntelui cuprinde 8 localităţi din judeţul Bacău: Ghimeş-Făget, Palanca, Brusturoasa, Agăş, Asău, Dărmăneşti, Dofteana şi Poduri.
Investiţiile sprijinite prin măsura 1/2A trebuie să fie realizate în teritoriul GAL. 
CAPITOLUL 3 DEPUNEREA PROIECTELOR

3.1 LOCUL DEPUNERII PROIECTELOR

Dosarul Cererii de finanţare conţine Cererea de Finanţare însoţită de anexele tehnice şi administrative conform listei documentelor. Acesta va fi depus în 2 exemplare în format de hârtie: 1 Original şi o Copie, însoţite fiecare de copia electronică la sediul GAL Valea Muntelui. 

*Solicitantul trebuie să aibă şi el un exemplar identic cu cele depuse la GAL.
Sediul GAL Valea Muntelui: sat Straja, nr 241, comuna Asău, judeţul Bacău

Program de lucru cu publicul (pentru depunere): 08:30 – 17:00 de luni până vineri

3.2  PERIOADA DE DEPUNERE A PROIECTELOR
Depunerea proiectelor pe Măsura 1/2A se va face într-o sesiune anuală, ce va fi deschisa minim 30 de zile calendaristice, conform Calendarului estimativ de lansare afişat pe site-ul GAL.
3.3  ALOCAREA PE SESIUNE

Alocarea financiară pentru acestă sesiune este de 39.451,00 euro.
3.4  PUNCTAJUL MINIM PENTRU UN PROIECT

Punctajul minim pe care trebuie să îl obţină un proiect pentru a primi finanţare este de 25 puncte.

CAPITOLUL 4 CATEGORIILE DE BENEFICIARI ELIGIBILI
Beneficiari direcți:

· Fermieri, cu excepția persoanelor fizice neautorizate

· Cooperative(cooperativele agricole și societățile cooperative agricole), grupuri de producători, constituite în baza legislației naționale în vigoare care deservesc interesele membrilor

Beneficiari indirecți:

Fermierii definiți conform Art. 4 din Reg. (EU) 1307/2013

Categoriile de solicitanţi eligibili în cadrul Măsurii 1/2A  „Sprijin pentru dezvoltarea şi modernizarea exploataţiilor agricole”, în funcție de forma de organizare sunt:

Persoana fizică autorizată (înfiinţată în baza OUG nr. 44/2008, cu modificările și completările ulterioare); 

Întreprindere individuală (înfiinţată în baza OUG nr. 44/2008, cu modificările și completările ulterioare); 

Întreprindere familială (înfiinţată în baza OUG nr. 44/2008, cu modificările și completările ulterioare); 

Societate în nume colectiv – SNC (înfiinţată în baza Legii nr. 31/1990 republicată, cu modificările și completările ulterioare); 

Societate în comandită simplă – SCS (înfiinţată în baza Legii nr. 31/1990 republicată, cu modificările şi completările ulterioare); 

Societate pe acţiuni – SA (înfiinţată în baza Legii nr. 31/1990 republicată, cu modificarile şi completările ulterioare); 

Societate în comandită pe acţiuni – SCA (înfiinţată în baza Legii nr. 31/1990 republicată, cu modificările şi completările ulterioare); 

Societate cu răspundere limitată – SRL (înfiinţată în baza Legii nr. 31/1990 republicată, cu modificările şi completările ulterioare); 

Societate comercială cu capital privat (înfiinţată în baza Legii nr. 15/1990, cu modificările şi completările ulterioare); 

Institute de cercetare – dezvoltare, precum și centre, staţiuni şi unități de cercetare-dezvoltare și didactice, inclusiv universităţi având în subordine stațiuni de cercetare-dezvoltare și didactice (definite potrivit legislaţiei naţionale în vigoare privind organizarea şi funcţionarea acestora) din domeniul agricol cu personalitate juridică, de drept public sau privat, (înfiinţate 
în baza Hotărârii de Guvern de înființare și funcționare specifice, în cazul celor de drept public, şi în baza statutului de funcționare, în cazul celor de drept privat) – doar pentru unitățile de producție agricolă înregistrate la APIA. 

În cazul stațiunilor de cercetare-dezvoltare și didactice aflate în subordinea Universităților cu profil agricol, se va avea în vedere ca în cadrul proiectului să se detalieze și să se ia in calcul doar activele unității vizate de investiție și nu activele Universității (ex. – calculul dimensiunii economice). 

Societate agricolă (înfiinţată în baza Legii nr. 36/1991 cu modificările şi completările ulterioare); 

Composesorate, obști și alte forme asociative de proprietate asupra terenurilor (menţionate în Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, cu modificările și completările ulterioare); 

Societate cooperativă agricolă (înfiinţată în baza Legii nr. 1/2005 cu modificările și completările ulterioare, iar investiţiile realizate să deservească interesele propriilor membri); 

Cooperativă agricolă (înfiinţată în baza Legii nr. 566/2004, cu modificările și completările ulterioare, iar investiţiile realizate să deservească interesele propriilor membri care au calitatea de fermieri. 

Grup de producători (Ordonanța Guvernului nr. 37/2005 privind recunoașterea și funcționarea grupurilor și organizatiilor de producători, pentru comercializarea produselor agricole, cu completările și modificările ulterioare) care deservesc intereselor membrilor care au calitatea de fermieri. 

Atenție! În conformitate cu prevederile PNDR 2014-2020 privind asigurarea demarcării între fonduri, Grupurile de Producători recunoscute preliminar din sectorul legume-fructe nu sunt eligibile pentru finanțare prin PNDR (Pilonul II) deoarece sunt finanțate din FEGA (Pilonul I).
Solicitantul trebuie să respecte următoarele: 

 să desfășoare activități economice ca persoană fizică autorizată/ întreprindere individuală/ întreprindere familială/ persoană juridică română; 

 să acţioneze în nume propriu; 

 să asigure surse financiare stabile și suficiente pe tot parcursul implementării proiectului. 

Următoarele categorii de solicitanți/ beneficiari pot depune proiecte aferente măsurilor/ submăsurilor de investiții derulate prin PNDR 2014-2020, cu respectarea următoarelor condiții, după caz: 

a) solicitanții/ beneficiarii/ membrii asociaţiilor de dezvoltare intercomunitară, după caz, înregistrați în registrul debitorilor AFIR, atât pentru Programul SAPARD, cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea contractelor de finanțare; 

b) solicitanţii care s-au angajat prin declaraţie pe propria răspundere, la depunerea Cererii de finanțare, că vor prezenta dovada cofinanţării private la data semnării contractului şi nu prezintă acest document la data prevăzută în notificare, numai în cadrul sesiunii continue următoare celei în care a fost depus proiectul; 

c) beneficiarii contractelor/ deciziilor de finanțare aferente măsurilor 112, 411-112, 141, 411-141, finanțate prin Programul Național de Dezvoltare Rurală 2007 – 2013, după implementarea proiectelor, iar cei ai sM6.1 și sM6.3, după acordarea celei de-a doua tranșe de plată din cadrul PNDR 2014-2020. 

Atenție! Având în vedere prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), începând cu data de 25 mai 2017, toate cererile de finanțare depuse la GAL, trebuie să fie însoțite de ” Declarație privind prelucrarea datelor cu caracter personal”, semnată și datată de către reprezentantul legal al solicitantului.
!!!! IMPORTANT - termenul maxim de finalizare a proiectelor (inclusiv efectuarea ultimei plăți) la data de  31.12.2025 (cu respectarea instrucțiunilor de plată -anexă la Contractul de finanțare, privind depunerea ultimei cereri de plată aferentă proiectului).
CAPITOLUL 5 CONDIŢII MINIME OBLIGATORII PENTRU ACORDAREA SPRIJINULUI

5.1 ACŢIUNI ELIGIBILE ŞI NEELIGIBILE

Acţiuni eligibile:
· Investiții în înființarea, extinderea și/sau modernizarea fermelor zootehnice, inclusiv tehnologii eficiente de reducere a emisiilor poluării și cele pentru depozitarea/gestionarea adecvată a gunoiului de grajd în zonele unde această cerință este în curs de aplicare

· Înființare și/sau modernizarea căilor de acces în cadrul fermei, inclusiv utilități și racordări

· Investiții în procesarea produselor agricole la nivel de fermă, precum și investiții în vederea comercializării (precum magazinele la poarta fermei sau rulotele alimentare prin care vor fi comercializate exclusiv propriile produse agricole); investițiile de procesare vor fi realizate doar împreună cu investițiile în înființarea/modernizarea/dezvoltarea fermei (considerate ca fiind proiecte ce vizează un lanț alimentar integrat și adăugarea de plus valoare la nivelul fermei)

· Investiții necorporale.

Cheltuielile eligibile vor respecta prevederile art 45 și 46 din Reg 1305/2013 și se referă la:

· Construcția, extinderea, modernizarea și dotarea construcțiilor din cadrul fermei, destinate activității productive, inclusiv căi de acces în fermă, irigații în cadrul fermei și racordarea fermei la utilități;

· Amenajarea și dotarea spațiilor de desfacere și comercializare, precum și alte cheltuieli de marketing, în cadrul unui lanț alimentar integrat,

· Achiziționarea, inclusiv prin leasing de mașini/utilaje și echipamente noi, în limita valorii de piață a bunului respectiv;

· Achiziționarea , inlcusiv prin leasing, de mijloace de transport compacte, frigorifice, inclusiv remorci și semiremorci specializate în scopul comercializării produselor agricole în cadrul unui lanț alimentar integrat

· Achiziționarea sau dezvoltarea de software și achiziționarea de brevete, licențe, drepturi de autor, mărci.

Acțiuni neeligibile:
· cheltuielile cu achiziţionarea de bunuri și echipamente ”second hand”;

· cheltuieli cu achiziția mijloacelor de transport pentru uz personal şi pentru transport persoane;

· cheltuieli cu investițiile ce fac obiectul dublei finanțări care vizează aceleași costuri eligibile;

· cheltuieli în conformitate cu art. 69, alin (3) din R (UE) nr. 1303/2013 și anume:

· dobânzi debitoare;

· achiziţionarea de terenuri construite și neconstruite;

· taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;

· în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

· activități conform Art. 14, 15, 21, 29, 34, 36 din Reg. (EU) 1305/2013

Acestea au fost stabilite cu respectarea prevederilor din HG nr. 226/2015, Regulamentele (UE) nr. 1305/2013, nr. 1303/2013, PNDR – cap. 8.1 şi fişa tehnică a Sm 19.2  conform prevederilor din Ghidul Solicitantului, aprobat prin OMADR nr. 295/2016.

5.2 CONDIŢII  MINIME DE ELIGIBILITATE PENTRU ACORDAREA SPRIJINULUI

Se vor avea în vedere următoarele condiţii de eligibilitate conform reglementărilor naţionale:
EG 1. Solicitantul trebuie să se încadreze în categoria beneficiarilor eligibili
Documente verificate

· Fișa măsurii din SDL

· Hotărâre judecătorească definitivă pronunţată pe baza actului de constituire și a statutului propriu  în cazul Societăţilor agricole, însoțită de Statutul Societății agricole

· STATUT pentru Societatea cooperativă agricolă (înfiinţată în baza Legii nr. 1/ 2005) și Cooperativa agricolă (înfiinţată în baza Legii nr. 566/ 2004,) cu modificările și completările ulterioare și Composesoratele, obștile și alte forme asociative de proprietate asupra terenurilor (menţionate în Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, cu modificările și completările ulterioare), din care sa reiasa ca acestea se încadreaza în categoria: societate cooperativa agricola , cooperativă agricolă sau fermier în conformitate cu art 7, alin (21) din OUG 3/2015, cu completările și modificările ulterioare;
· Document de înfiinţare a Institutelor de Cercetare, – dezvoltare, precum și a centrelor, staţiunilor şi unităților de cercetare-dezvoltare şi didactice din domeniul agricol.

EG2. Investiţia trebuie să se încadreze în cel puţin una din acţiunile eligibile prevăzute prin fişa măsurii din SDL

Documente verificate

· Studiul de fezabilitate/ DALI
· Proiectul de plantare avizat de Statiunea Viticola (daca este cazul)

· (pentru achiziţiile simple se vor completa doar punctele care vizează acest tip de investiţie sau se poate depune Memoriu Justificativ)

· Expertiză tehnică de specialitate asupra construcţiei existente 

· Raportul privind stadiul fizic al lucrărilor.

· Documente solicitate pentru imobilul (clădirile şi/ sau terenurile) pe care sunt/ vor fi realizate investiţiile: 

· Actul de proprietate asupra clădirii, contract de concesionare sau alt document încheiat la notariat, care să certifice dreptul de folosinţă asupra clădirii pe o perioadă de cel puțin 10 ani începând cu anul depunerii cererii de finanțare, care să confere titularului dreptul de execuție a lucrărilor de construcții, în conformitate cu prevederile  Legii nr.50/1991, republicată, cu modificările și completările ulterioare,  având în vedere tipul de investiţie propusă prin proiect; 

· Documentul care atestă dreptul de proprietate asupra terenului, contract de concesionare sau alt document încheiat la notariat, care să certifice dreptul de folosinţă al terenului , pe o perioadă de cel puțin 10 ani începând cu anul    depunerii cererii de finanţare care să confere titularului dreptul de execuţie a lucrărilor de construcţii, în conformitate cu prevederile  Legii 50/1991 republicată, cu modificările şi completările ulterioare, având în vedere tipul de investiţie propusă prin proiect.  . 

· Contractul de concesiune va fi însoţit de adresa emisă de concedent şi trebuie să conţină: 

· situaţia privind respectarea clauzelor contractuale și dacă este în graficul de realizare a investiţiilor prevăzute în contract şi alte clauze; 

· suprafaţa concesionată la zi (dacă pentru suprafaţa concesionată există solicitări privind retrocedarea sau diminuarea, și dacă da, să se menţioneze care este suprafaţa supusă acestui proces) pentru terenul pe care este amplasată clădirea.

· Extras de carte funciară sau Document care să certifice că nu au fost finalizate lucrările de cadastru, pentru proiectele care vizează investiţii de lucrări privind construcţiile noi sau modernizări ale acestora
· CERTIFICAT DE URBANISM pentru proiecte care prevăd construcţii (noi, extinderi sau modernizări). Certificatul de urbanism nu trebuie însoţit de avizele mentionate ca necesare fazei urmatoare de autorizare

· AUTORIZAŢIE SANITARĂ/ NOTIFICARE de constatare a conformităţii cu legislaţia sanitară emise cu cel mult un an înaintea depunerii Cererii de finanţare pentru unitățile care se modernizează şi se autorizează/ avizează conform legislației în vigoare.

· Acordul de principiu privind includerea generatoarelor terestre antigrindina în Sistemul National de Antigrindina si Crestere a Precipitatiilor, emis de Autoritatea pentru Administrarea Sistemului National de Antigrindina si Crestere a Precipitatiilor.

EG3. Investiţia va fi precedată de o evaluarea a impactului preconizat asupra mediului dacă aceasta poate avea efecte negative asupra mediului, în conformitate cu legislaţia în vigoare, menţionată în cap. 8.1 din PNDR 2014-2020. 

Documente verificate

· Declaratia pe propria răspundere de la secțiunea F a cererii de finanţare.

EG4. Viabilitatea economică a investiţiei trebuie să fie demonstrată în baza documentaţiei tehnico-economice;

Documente verificate

· Doc.1- Studiul de fezabilitate/Memoriul Justificativ , Anexa B sau C
· Doc 2 - Situatii financiare (bilant –formularul 10, cont de profit și pierderi – formularul 20, formularele 30 și 40)
Sau

Declarația de inactivitate înregistrată la Administrația Financiară, în cazul solicitanților care nu au desfășurat activitate anterior depunerii proiectului

 Pentru persoane fizice autorizate, intreprinderi familiale și  intreprinderi individuale: Declarație  privind veniturile realizate în anul precedent depunerii proiectului în care  rezultatul brut obţinut anual sa  fie pozitiv (inclusiv 0);

Pentru solicitantii a căror activitate a fost afectată de calamități naturale (inundații, seceta excesivă etc) se vor prezenta:

-
Situaţiile financiare (bilanţ – formularul 10, cont de profit și pierderi – formularul 20,  formularele 30 și 40) din unul din  ultimii trei  ani precedenți anului depunerii proiectului, în care producția nu a fost calamitată, iar rezultatul operațional (rezultatul de exploatare din bilanț) să  fie pozitiv (inclusiv 0), înregistrate la Administratia Financiara .

În cazul persoanelor fizice autorizate, întreprinderilor individuale și întreprinderilor familiale se va prezenta:

-
Declarație privind veniturile realizate în anul precedent depunerii proiectului  în care rezultatul brut obţinut anual să nu fie negativ.
EG5. Solicitantul trebuie să demonstreze asigurarea cofinanţarii investiţiei;

Documente verificate

· Declaratia pe propria raspundere Sectiunea F din cuprinsul Cererii de Finanțare
EG6. Investiţia va respecta legislaţia în vigoare din domeniul: sănătăţii publice, sanitar-veterinar şi de siguranţă alimentară;
Documente verificate

· Doc.1- Studiul de fezabilitate/Memoriul Justificativ 

Criterii de eligibilitate specifice proiectelor aferente art. 17, alin. (1), lit. a:

EG 7 Investiţia trebuie să se realizeze în cadrul unei ferme cu o dimensiune economică de minim 4.000 SO (valoarea producţiei standard);
Documente verificate

· Studiul de fezabilitate însotit de Proiectul de plantare avizat de Staţiunea Viticola (daca este cazul) sau Memoriul Justificativ (pentru proiectele cu achiziții simple)

· Documente solicitate pentru terenul agricol aferent plantațiilor de viță de vie pentru struguri de masă existente/ nou înființate și a altor plantații:

· Copie după documentul autentificat la notar care atestă dreptul de proprietate asupra terenului şi/ sau tabel centralizator emis de Primărie semnat de persoanele autorizate conform legii, conţinând sumarul contractelor de arendare cu suprafeţele luate în arendă pe categorii de folosinţă, perioada de arendare care trebuie să fie de cel puţin 10 ani începând cu anul depunerii cererii de finanţare şi/ sau contractul de concesiune  care să certifice dreptul de folosinţă al terenului  cel puţin 10 ani începând cu anul depunerii cererii de finanţare. 

· Pentru cooperative agricole, societăţi cooperative agricole, grupuri de producatori, se vor prezenta documentele care atestă dreptul de proprietate pentru toţi membrii fermieri deserviți de investiția respectivă ai acestor solicitanţi. 

· În cazul Societăţilor agricole se ataşează tabelul centralizator emis  de catre Societatea agricolă care va cuprinde suprafeţele aduse în folosinţa societăţii, numele membrilor fermieri care le deţin în proprietate şi perioada pe care terenul  a fost adus in folosinta societătii, care trebuie sa fie de minim 10 ani.

· Document pentru efectivul de animale deţinut în proprietate:

· Extras din Registrul Exploatatiei emis de ANSVSA/DSVSA cu cel mult 30 de zile înainte de data depunerii CF, din care să rezulte efectivul de animale deţinut, însoţit de formular de mişcare ANSVSA/DSVSA (Anexa 4 din Normele sanitare veterinare ale Ordinului ANSVSA nr. 40/2010); Formularul de miscare se depune daca există diferențe dintre mențiunile din SF, cererea de finanțare și extrasul din Registrul Exploatatiilor de la ANSVSA.

· Pentru exploataţiile agricole care deţin păsari si albine - Adeverinţă eliberată de medicul veterinar de circumscripţie, emisă cu cel mult 30 de zile înainte de data depunerii CF, din care rezulta numarul  păsarilor şi al familiilor de albine şi data inscrierii solicitantului in Registrul Exploatatiei

· PAŞAPORTUL emis de ANZ pentru ecvideele  (cabalinele) cu rasă şi origine

· Cererea de finanţare – Sheet: Stabilirea categoriei de fermă

EG8 Investițiile necesare adaptării la standardele UE, aplicabile producției agricole realizate de tinerii fermieri care se instalează pentru prima dată într-o exploatație agricolă se vor realiza în termen de maxim 24 de luni de la data instalării (conform art 17, alin. 5 din R(UE) nr.1305/2013)

Documente verificate

· Studiu de fezabilitate/ Memoriu Justificativ
EG9 Investițiile necesare adaptării la noi cerinţe impuse fermierilor de legislaţia europeană se vor realiza în termen de 12 luni de la data la care aceste cerinţe au devenit obligatorii pentru exploataţia agricolă (conform art. 17, alin.6 din R(UE) nr. 1305/2013)

 Documente verificate

· Studiu de fezabilitate/ Memoriu Justificativ
 EG10 Investițiile în instalații al căror scop principal este producerea de energie electrică, prin utilizarea biomasei, trebuie să respecte prevederile art. 13 (d) din R.807/2014, prin demonstrarea utilizării unui procent minim de energie termică de 10%

Documente verificate

· Studiu de fezabilitate/ Memoriu Justificativ
EG11 În cazul procesării la nivel de fermă materia primă procesată va fi produs agricol (conform Anexei I la Tratat) şi produsul rezultat va fi doar produs Anexa I la Tratat.

Documente verificate

· Studiu de fezabilitate/ Memoriu Justificativ
· Anexa I la Tratat

Criterii de eligibilitate specifice proiectelor aferente art. 17, alin. (1), lit.b:
EG 12- Sprijinul va fi limitat la investiții în procesarea produselor agricole incluse în lista cuprinsă în Anexa I la Tratatul privind Funcţionarea Uniunii Europene în scopul obținerii de produse Anexa I

Documente verificate

· Studiu de fezabilitate/ Memoriu Justificativ
· Anexa I la Tratat
Criteriile de eligibilitate ale GAL

 EG13- Solicitantul trebuie sa aiba sediul social si punctul de lucru pe teritoriul GAL;

Documente verificate

· Fişa măsurii GAL
· Hotărâre judecătorească definitivă pronunţată pe baza actului de constituire și a statutului propriu  în cazul Societăţilor agricole, însoțită de Statutul Societății agricole

· STATUT pentru Societatea cooperativă agricolă (înfiinţată în baza Legii nr. 1/ 2005) și Cooperativa agricolă (înfiinţată în baza Legii nr. 566/ 2004,) cu modificările și completările ulterioare și Composesoratele, obștile și alte forme asociative de proprietate asupra terenurilor (menţionate în Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, cu modificările și completările ulterioare), din care sa reiasa ca acestea se încadreaza în categoria: societate cooperativa agricola , cooperativă agricolă sau fermier în conformitate cu art 7, alin (21) din OUG 3/2015, cu completările și modificările ulterioare;

· Document de înfiinţare a Institutelor de Cercetare, – dezvoltare, precum și a centrelor, staţiunilor şi unităților de cercetare-dezvoltare şi didactice din domeniul agricol.
· Certificat constatator forma extinsa

EG 14 Investitia trebuie sa se realizeze in cadrul unei ferme cu o dimensiune economica de minimum 4000 SO – conform EG7

EG 15 Solicitantul trebuie sa creeze minim 1 loc de munca

Documente verificate

· Studiul de fezabilitate/ Memoriu Justificativ

· Cererea de finantare
EG 16 In cazul procesarii la nivel de ferma materia prima procesata va fi produs agricol (conform Anexei 1 la Tratat) si produsul rezultat va fi doar produs Anexa I la Tratat – conform EG11
· Un solicitant/beneficiar, după caz, poate obţine finanţare nerambursabilă din FEADR şi de la bugetul de stat pentru mai multe proiecte de investiţii depuse pentru măsuri/sub-măsuri din cadrul PNDR 2014-2020, cu îndeplinirea cumulativă a următoarelor condiţii:

a) Respectarea condițiilor de eligibilitate ale acestuia și a regulilor ajutoarelor de stat, respectiv a celor deminimis, după caz;

b) Nu sunt create condițiile pentru a obține în mod necuvenit un avantaj, în sensul prevederilor art 60 din Regulamentul (UE) nr 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr 352/78, (CE) nr 2799/98, (CE) nr 814/2000, (CE) nr 1290/2005 și (CE) nr 485/2008 al Consiliului, în orice erapă de derulare a proiectului.

Clarificări referitoare la încadrarea Cererii de finanțare în sectorul zootehnic: Exploatațiile agricole cu profil zootehnic și mixte care vizează investiții necesare obținerii nutrețurilor/ furajelor utilizate în hrănirea propriilor animale de fermă se încadrează în anvelopa financiară destinată sectorul animal (zootehnic). Se va avea în vedere ca din documentele justificative anexate Cererii de finanțare să reiasă că obiectivul principal al proiectului, indiferent de tipul investiției vizate, îl reprezintă creșterea animalelor. În cazul fermelor mixte care vizează investiții necesare obținerii nutrețurilor/ furajelor utilizate în hrănirea propriilor animale de fermă, se va avea în vedere ca suprafața agricolă vizată de proiect (peste 50% din suprafață) să fie destinată asigurării hranei animalelor din cadrul exploatației agricole.
Dimensiunea economică a exploataţiei agricole se calculează conform Cererii de finanțare, punctului din cadrul Cererii de finanțare – Stabilirea categoriei de fermă (exploatație agricolă) - după cum urmează:
(1) În cazul exploataţiilor agricole care prevăd în cadrul proiectului modernizarea acesteia, respectiv, investiţii în unitatea/ unităţile de producţie existente care împreună alcătuiesc exploataţia, extinderea/ diversificarea activităţii agricole desfăşurate anterior depunerii proiectului cu un alt cod CAEN de agricultură (adică extinderea profilului agricol), extinderea diversificarea exploataţiei agricole prin înfiinţarea unei noi unităţi de producţie, dimensiunea se va calcula pe baza înregistrărilor din perioada (campania) de depunere a cererii unice de plată pe suprafaţă în Registrul unic de identificare de la APIA din perioada de depunere stabilită conform legislației naționale din anul depunerii Cererii de finanțare sau din anul anterior (în cazul în care solicitantul nu a reușit să depună la APIA cererea unică de plată pentru campania anului în curs) şi/ sau a ultimei înregistrări/ actualizări în Registrul Exploataţiei de la ANSVSA/ DSVSA efectuată înainte cu cel mult 30 de zile faţă de data depunerii Cererii de finanțare/ Paşapoartelor emise de ANZ ţinând cont după caz, de Nota explicativă a RICA din subsolul tabelului SO din CF. În cazul în care expertul nu regăsește în IACS suprafaţa de teren menţionată de solicitant în tabelul cu SO sau există diferenţe între suprafaţa de teren declarată în proiect şi cea din IACS, expertul va solicita APIA să certifice că solicitantul s-a înscris în sistem/ evidențele APIA cu suprafaţa declarată în Cererea de finanţare. 

(2) În cazul proiectelor care prevăd desfăşurarea pentru prima dată a unei activităţi agricole (solicitantul este înscris cu exploataţia agricolă la APIA/ ANSVSA de mai puţin de 12 luni sau nu a depus nici o cerere de plata la APIA pâna la data depunerii Cererii de finanțare) dimensiunea economică va fi calculată în baza suprafeței identificate în APIA și a previziunilor, din punct de vedere al culturii și/ numărului de animale, din documentația tehnico-economică a proiectului, la sfârșitul primului an de monitorizare/an agricol, ca urmare a realizării investițiilor propuse prin proiect (indiferent dacă solicitantul figurează cu terenuri cultivate sau necultivate și/ animale în posesie la momentul depunerii CF). În acest caz (punctul 2) se încadrează şi PFA-urile, ÎF-urile şi ÎI-urile care au preluat exploataţia agricolă gestionată anterior de persoana fizică (actualul titular de PFA, ÎI sau ÎF).
În cazul proiectelor depuse de formele asociative se vor însuma dimensiunile economice ale exploataţiilor membrilor fermieri. Conform prevederilor fișei măsurii, anexă la ghid, prin intermediul formelor asociative (cooperative agricole și grupuri de producători), sprijinul vizeaza toate exploatațiile agricole membre, chiar dacă acestea au o dimensiune economică sub 4.000 € SO, cu condiția ca dimensiunile economice însumate ale exploatațiilor membrilor formei asociative în cauză, să fie peste 4.000 SO la momentul depunerii cererii de finanțare.

Solicitanţii acestei submăsuri care deţin exploataţii zootehnice/ mixte şi care fac parte dintr-o asociaţie/ cooperativă care are concesionate/ închiriate suprafeţe agricole reprezentând pajişti și pășuni, în conformitate cu Ordinul MADR nr. 619/06.04.2015, vor menționa în cadrul Studiului de fezabilitate toate angajamentele luate ca urmare a aderării la acea asociaţie/ cooperativă şi vor prezenta în cadrul acestuia măsuri sinergice, având în vedere că o perioadă importantă de timp animalele nu se regăsesc în exploataţia solicitantului. În Studiul de fezabilitate se vor menționa codurile ANSVSA (al solicitantului şi asociaţiei/ cooperativei) în vederea verificării transferului animalelor pentru calculul adecvat al dimensiunii economice a exploatației.
!!!! În toate cazurile (modernizare sau desfășurare pentru prima dată a activității agricole), înainte de depunerea CF, solicitanții trebuie să se înscrie la APIA.
!!!!În vederea respectării condițiilor de bune practici agricole pentru gestionarea gunoiului de grajd/ dejecțiilor de origine animală este necesar ca fiecare beneficiar care își va propune investiții pe sectorul zootehnic să ţină cont de prevederile Codului de bune practici agricole – Anexa 8 la Ghidul solicitantului, să-și calculeze și să-și prevadă, prin proiect, capacitatea de stocare aferentă a gunoiului de grajd/ dejecțiilor de origine animală (în conformitate cu Anexa 7 „Calculator - Cod Bune Practici Agricole”) precum și cantitatea maximă de îngrășăminte cu azot care pot fi aplicate pe terenul agricol. Acest calcul se va întocmi prin introducerea datelor specifice în calculatorul de capacitate a platformei de gunoi fila „producție de gunoi” din documentul numit „Calculator - Cod Bune Practici Agricole”. În ceea ce privește standardele privind cantitățile maxime de îngrășăminte de azot care pot fi aplicate pe terenul agricol, acestea se vor calcula prin introducerea datelor specifice în calculatorul privind cantitatea maximă de îngrășăminte care pot fi aplicate pe teren agricol din fila „PMN”. Notă: Zonele în care pot fi introduse datele specifice sunt marcate cu gri în documentul numit „Calculator Cod Bune Practici Agricole” din Anexa 7.

Amenajarea platformei de gunoi nu este eligibila prin aceasta masura, dar trebuie asumata pentru a se respecta conditiile de bune practici agricole.

ATENȚIE! Investițiile în depozitarea și/ sau condiționarea produselor agricole primare reprezintă parte/ componentă a producției agricole primare.Totodată, peste 70% din produsele agricole stocate, condiționate, sortate, ambalate, trebuie să provină din exploatația agricolă proprie. Astfel, într-o proporție de până la 30% pot fi stocate, condiționate, sortate, ambalate și produse agricole care nu provin din propria exploatație agricolă (fermă), vegetală, zootehnică sau mixtă. 
ATENȚIE! Proiectele care vizează și investiții de procesare/ comercializare produse agricole, vor conține, ca și componentă majoritară, investiția în producția agricolă primară respectiv >50% din valoarea eligibilă a proiectului. Totodată, peste 70% din produsele agricole primare supuse procesării, ca materie primă de bază, trebuie să provină din exploatația agricolă proprie. Astfel, într-o proporție de până la 30% pot fi procesate (prelucrate) și produse agricole care nu provin din propria exploatație agricolă (fermă) vegetală, zootehnică sau mixtă. ATENȚIE! Investițiile în depozitarea și/ sau condiționarea produselor agricole procesate (rezultate din procesul de procesare) reprezintă parte componentă a investiției în procesarea produselor agricole.
Atenție! În cazul fermelor vegetale care produc și nutrețuri/ furaje combinate în vederea comercializării, obținerea furajelor reprezintă procesare. În cazul fermelor mixte/ zootehnice care obțin nutrețuri/ furaje combinate în vederea furajării animalelor din cadrul exploatației, investiția care prevede tehnologia de obținere a furajelor, face parte din fluxul tehnologic de creștere a animalelor și este asimilată producției agricole primare.
Solicitantul poate mări dimensiunea economică a exploataţiei peste cea prognozată, astfel: - în perioada de implementare a proiectului și primul an de funcționare (adică primul an de monitorizare) cu condiția respectării categoriei (intervalului) de dimensiune pentru care a fost punctat în cadrul criteriilor de selecție. - după primul an de funcţionare (adică după primul an de monitorizare) fără nici o restricție.
!!!! IMPORTANT - termenul maxim de finalizare a proiectelor – 31.12.2025, cu respectarea termenului de depunere a ultimei cereri de plată conform documentelor de contractare.
CAPITOLUL 6 CHELTUIELI ELIGIBILE ŞI NEELIGIBILE

6.1  TIPURI DE CHELTUIELI ELIGIBILE ȘI NEELIGIBILE

CHELTUIELI ELIGIBILE

Pentru a fi eligibile, toate cheltuielile aferente implementării proiectului trebuie să fie efectuate pe teritoriul GAL. 

Tipurile de operaţiuni şi cheltuieli eligibile vor fi în conformitate cu dispoziţiile privind eligibilitatea cheltuielilor prevăzute la capitolul 8.1 din PNDR.
Exemple de tipuri de investiţii şi cheltuieli eligibile:

· Construcţia, extinderea, modernizarea și dotarea construcțiilor din cadrul fermei, destinate activității productive, inclusiv căi de acces în fermă, irigații în cadrul fermei și racordarea fermei la utilități şi a anexelor aferente activităţii productive desfăşurate, dimensionate corelat cu numărul persoanelor ce vor utiliza aceste spaţii (*Pentru respectarea condiților de igienă, de protecție a muncii, sanitar-veterinare și a fluxului tehnologic, sunt eligibile cheltuielile cu spațiile destinate personalului de producție: laboratoare, vestiare tip filtru pentru muncitori, biroul medicului veterinar, biroul maiștrilor, a șefului de fermă, spațiu pentru pregătirea și servirea mesei etc.);

· Construirea, amenajarea și dotarea spațiilor de desfacere și comercializare, precum și alte cheltuieli de marketing, în cadrul unui lanț alimentar integrat; 
Atenţie! În cadrul acestor spații pot fi comercializate atât produse condiționate și/ sau procesate, în conformitate cu definiția lanțului alimentar integrat, cât și produse agricole primare (de exemplu, cele în stare proaspată). Distribuitoare automate pentru comercializare produse agricole conditionate și/ sau ambalate și/ sau procesate, prin care vor fi comercializate exclusiv propriile produse agricole/ sau ale membrilor cooperatori în cazul solicitanților cooperative agricole/ grupuri de producători. 

În cadrul cheltuielilor de marketing sunt eligibile doar următoarele investiţii şi doar în limita a 5% din valoarea eligibilă a proiectului fără a depăşi 30.000 euro: - înființarea unui site – pentru promovarea și comercializarea propriilor produse, atât cele în stare proaspată cât și cele condiționate și/ sau procesate);
· crearea conceptului de etichetă pentru produsele comercializate inclusiv costurile cu crearea/ achiziționarea și/ sau înregistrarea mărcii beneficiarului;

· crearea brandului/ brandurilor produsului/ produselor condiționate și/ sau procesate care vor face obiectul comercializării. Sunt eligibile și costurile cu achiziționarea și/ sau înregistrarea brandului/ brandurilor acestor produse.

· Achiziţionarea, inclusiv prin leasing de maşini/ utilaje şi echipamente noi, în limita valorii de piaţă a bunului respectiv; (ex.: tractoare, remorci agricole/ tehnologice, inclusiv remorcile speciale pentru transportul animalelor vii/ păsări/ albine, combine, utilaje agricole pentru efectuarea lucrărilor solului, înființarea și întreținerea culturilor, instalații de evacuare și gestionare a dejecțiilor din zootehnie, echipamente aferente bucătăriilor furajere, inventarul apicol, generatoare terestre antigrindină etc). Atenție! Este considerată cheltuială eligibilă doar leasingul financiar, cu obligaţia ca bunul să intre în proprietatea beneficiarului până la ultima plată. Pentru o dimensionare adecvată de către solicitanți a parcului de utilaje se recomandă consultarea Tabelului privind corelarea puterii maşinilor agricole cu suprafaţa fermelor, postat pe pagina de internet a AFIR, tabel cu caracter orientativ.

Corelarea se realizează cu suprafețele regăsite în IACS sau certificate de APIA la momentul depunerii Cererii de finanțare și a culturilor prognozate în cadrul Studiului de fezabilitate. Se va avea în vedere și gradul de uzură morală și fizică a mașinilor și utilajelor aflate deja în patrimoniul exploatației și de amortizarea lor din punct de vedere contabil.
- cheltuieli generate de achizițiile de mașini și utilaje agricole, echipamente, facilități de stocare și condiționare, sisteme de irigații în exploatațiile viticole; 

- investiții în producerea și comercializarea produselor vinicole propuse de solicitanții care figurează în Registrul Plantațiilor Viticole doar cu Autorizația de plantare/ replantare sau cu Declarația de recoltă, respectiv nu au obținut produse vinicole (vin, must și alte produse obținute prin prelucrarea strugurilor de vin), nici direct, la nivelul propriilor exploatații, nici prin terți, până la momentul depunerii Cererii de finanțare. (ex.: facilități și infrastructuri pentru obținere produse vitivinicole la nivel de fermă, în condițiile fișei M1/2A, adică cu componenta dominantă de investiții în productie primară, iar investiția în procesare să reprezinte componentă secundară din punct de vedere valoric).

· Achiziționarea, inclusiv prin leasing, de mijloace de transport compacte, frigorifice, inclusiv remorci și semiremorci specilizate în scopul comercializării produselor agricole în cadrul unui lanț alimentar integrat, respectiv:

· Autocisterne, 

· Autoizoterme, 

· Autorulotele alimentare, 

· Rulotele alimentare.

· Cheltuieli generate de înființarea plantațiilor pentru struguri de masă și alte culturi perene (cu condiția ca materialul de plantare să fie certificat), cu excepția cheltuielilor eligibile în cadrul subprogramului pomicol și a celor susținute prin Pilonul I (PNS 2014-2018), după cum urmează: 

· Înființare de plantații pentru struguri de masă și alte culturi perene (ex. plantația de goji), inclusiv costurile pentru materiale de plantare, sisteme de susținere, pregătirea solului, lucrări de plantare, sisteme de protecție pentru grindină și ploaie, sisteme de irigații la nivelul exploatațiilor;

· Înlocuirea plantațiilor pentru struguri de masă și alte culturi perene, inclusiv costuri pentru defrișare, material de plantare, sisteme de susținere, pregătirea solului, lucrări de plantare, sisteme de protecție pentru grindină și ploaie, sisteme de irigații la nivelul exploatațiilor;

· Contribuția în natură în cazul înființării/ înlocuirii plantațiilor de struguri de masă este eligibilă cu respectarea art. 69 din R nr. 1303/2013. Conform Art. 69: Norme specifice de eligibilitate pentru granturi şi pentru asistenţa rambursabilă, din Reg. (UE) nr.1303/2013, contribuţiile în natură pot constitui cheltuieli eligibile cu condiţia ca astfel să prevadă normele de eligibilitate ale fondurilor ESI şi ale programului şi să fie îndeplinite următoarele criterii: 

· contribuţia publică destinată unei operaţiuni care include contribuţii în natură nu depăşeşte valoarea totală a cheltuielilor eligibile, cu excepţia contribuţiilor în natură, la încheierea operaţiunii; 

· valoarea atribuită contribuţiilor în natură nu depăşeşte costurile în general acceptate pe piaţa în cauză; 

· valoarea şi aplicarea contribuţiei poate face obiectul unei evaluări şi al unei verificări independente; 

· în cazul contribuţiilor în natură sub formă de muncă neremunerată, valoarea muncii este determinată luând în considerare timpul consacrat verificat şi rata remuneraţiei pentru o muncă echivalentă. Cheltuielile legate de înfiinţarea plantaţiilor pentru struguri de masă au un cost/ acţiune standard, care va conduce la valoarea calculată automat a investiţiei legată de înfiinţare prin completarea Anexei 5 din Cererea de finanţare cu suprafaţa afectată de investiţie.

· În cazul solicitanților neplătitori de TVA, în temeiul legislaţiei naţionale privind TVA-ul, sunt cheltuieli eligibile valorile TVA aferente cheltuielilor eligibile purtătoare de TVA;

· Cheltuieli determinate de conformarea cu standardele comunitare în cazul tinerilor fermieri în conformitate cu art. 17 (5) din Reg. (UE) nr. 1305/2013 și investiții determinate de conformare cu noile standarde** (prevăzute în secțiunea „Lista noilor cerințe impuse de legislația Uniunii” din fișa măsurii, Anexă la ghid) în cazul modernizării exploatațiilor agricole conform art. 17 (6) din același regulament;

· Achiziționarea sau dezvoltarea de software și achiziționarea de brevete, licențe, drepturi de autor, mărci.

Costuri eligibile specifice:

a) construcţia, extinderea şi/sau modernizarea şi dotarea clădirilor;

b) achiziţionarea şi costurile de instalare, inclusiv în leasing financiar, de utilaje, instalaţii şi echipamente noi

c) investiţii intangibile: achiziţionarea sau dezvoltarea de software şi achiziţionarea de brevete, licenţe, drepturi de autor, mărci.

Cheltuielile legate de achiziția în leasing a activelor, pot fi considerate eligibile doar în cazul în care leasingul ia forma unui leasing financiar și prevede obligația beneficiarului de a cumpara bunurile respective la expirarea contractului de leasing.

Cheltuielile privind costurile generale ale proiectului sunt eligibile dacă îndeplinesc cumulativ următoarele condiţii:

a) dacă respectă prevederile art. 45 din Regulamentul nr. 1305-/2013;

b) sunt prevăzute sau rezultă din aplicarea legislaţiei în vederea obţinerii de avize, acorduri şi autorizaţii necesare implementării activităţilor eligibile ale operaţiunii ori din cerinţele minime impuse de PNDR 2014-2020;

c) sunt aferente, după caz: unor studii şi/sau analize privind durabilitatea economică şi de mediu, studiu de fezabilitate, proiect tehnic, document de avizare a lucrărilor de intervenţie, întocmite în conformitate cu prevederile legislaţiei în vigoare;

d) sunt necesare în procesul de achiziţii publice pentru activităţile eligibile ale operaţiunii;

e) sunt aferente activităţilor de coordonare şi supervizare a execuţiei şi recepţiei lucrărilor de construcţii-montaj.

Cheltuielile de consultanţă şi pentru managementul proiectului sunt eligibile dacă respectă condiţiile a)-e) şi vor fi decontate proporţional cu valoarea fiecărei tranşe de plată aferente proiectului.

Prin excepţie, cheltuielile de consultanţă pentru întocmirea dosarului cererii de finanţare se pot deconta integral în cadrul primei tranşe de plată.

Costurile generale ale proiectului pentru care sunt puse condiţiile a)-e) trebuie să se încadreze în maximum 10% din totalul cheltuielilor eligibile pentru proiectele care prevăd construcţii-montaj şi în limita a 5% pentru proiectele care prevăd investiţii în achiziţii, altele decât cele referitoare la construcţii-montaj.

Cheltuielile necesare pentru implementarea proiectului sunt eligibile dacă:

a) sunt realizate efectiv după data semnării Contractului de Finanţare şi sunt în legătură cu îndeplinirea obiectivelor investiţiei;

b)sunt efectuate pentru realizarea investiţiei cu respectarea rezonabilităţii costurilor (încadrarea în preţurile stabilite în Baza de date Preţuri de referinţă a AFIR, iar în cazul în care nu se identifică în această bază de date, prezentarea ofertelor corespunzătoare tipului de achiziţie realizată: o ofertă pentru preţuri sub 15.000 euro şi două oferte pentru preţuri peste 15.000 euro);

c)sunt efectuate cu respectarea prevederilor Contractului de Finanţare semnat cu AFIR;

d)sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legii.

CHELTUIELI NEELIGIBILE

Cheltuielile neeligibile vor fi suportate integral de către beneficiarul finanțării.

În cadrul proiectului nu pot fi incluse cheltuieli neeligibile generale, așa cum sunt acestea prevăzute în Cap. 8.1 al PNDR 2014 – 2020.

Cheltuielile neeligibile generale, conform prevederilor din Cap.8.1 din PNDR  sunt:

• cheltuielile cu achiziţionarea de bunuri și echipamente ”second hand”;

• cheltuieli efectuate înainte de  semnarea contractului de finanțare a proiectului cu excepţia:

· costurilor generale definite la art. 45, alin. (2) litera c) a Reg. (UE) nr. 1305/2013 care pot fi realizate înainte de depunerea cererii de finanțare;

· cheltuielilor necesare implementării proiectelor care presupun și înființare/reconversie plantații pomicole; 

· cheltuielilor pentru activități pregătitoare aferente măsurilor care ating obiectivele art. 35 din Reg. (UE) nr. 1305/2013, care pot fi realizate după depunerea cererii de finanțare, conform art. 60(2) din Reg. (UE) nr. 1305/2013;

• cheltuieli cu achiziția mijloacelor de transport pentru uz personal şi pentru transport persoane;

• cheltuieli cu investițiile ce fac obiectul dublei finanțări care vizează aceleași costuri eligibile;

• cheltuieli în conformitate cu art. 69, alin. (3) din Reg. (UE) nr. 1303/2013 și anume:

a. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare; 

b. achiziţionarea de terenuri construite și neconstruite, cu excepția celor prevăzute la art. 19 din Reg. (UE) nr. 1305/2013;

c. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;

• în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

Nu sunt eligibile

· Achiziţia de clădiri;

· Construcția și modernizarea locuinței;

· Achiziția de drepturi de producție agricolă, de drepturi la plată, animale, plante anuale și plantarea acestora din urmă;

· Cheltuielile generate de investițiile în culturi energetice din specii forestiere cu ciclu scurt de producție (inclusiv cheltuielile cu achiziționarea materialului săditor și lucrările aferente înființării acestor culturii);

· Cheltuielile cu întretinerea culturilor agricole;

· Cheltuielile cu achiziția de cap tractor;

· Cheltuielile cu spațiile ce deservesc activitatea generală a exploatației agricole: birouri administrative, săli de sedințe, săli de protocol, spații de cazare etc.;
CAPITOLUL 7 SELECŢIA PROIECTELOR

7.1 PRINCIPII ŞI CRITERII DE SELECŢIE A PROIECTULUI
Punctajul proiectului se calculează în baza următoarelor principii şi criterii de selecţie:
1. Principiul sectorului prioritar: sectorul zootehnic
2. Principiul lanţurilor alimentare integrate, respectiv combinarea în cadrul aceluiaşi proiect a investiţiilor în producţia agricolă primară cu procesarea şi/sau comercializarea producţiei obţinute
3. Principiul creerii locurilor de muncă prin proiect.

	Nr.
	PRINCIPII ŞI CRITERII DE SELECŢIE
	SCOR

Stabilit de GAL

	P1
	Principiul sectorului prioritar: sectorul zootehnic 
	20 p

	
	Doc 23 Certificat constatator

Doc. 1 Studiul de fezabilitate/Memoriul Justificativ

Cererea de finantare 

Doc 3 c) Document pentru efectivul de animale detinut
	

	
	Punctajul se acordă solicitantilor care propun investitii in ferme majoritar zootehnice.
	

	P2
	Principiul lanţurilor alimentare integrate, respectiv combinarea în cadrul aceluiaşi proiect a investiţiilor în producţia agricolă primară cu procesarea şi/sau comercializarea producţiei obţinute 
	40 p

	
	Doc. 1. Studiul de fezabilitate/ Memoriul Justificativ 
	

	
	Cele 40 de puncte se acorda proiectelor care propun crearea unui lant alimentar integrat, care pe langa componenta de modernizare – investitia in productia agricola primara isi propun si o componenta secundara de procesare/comercializare a productiei obtinute.
	

	P3
	Principiul creerii locurilor de muncă prin proiect 
	40 p

	
	Doc. 1.Studiul de fezabilitate/Memoriul Justificativ

Doc 2. Cererea de finantare
	

	
	3.1 Proiecte care îşi propun crearea a minim 1 loc de muncă – 25 puncte

Se acordă 25 de puncte pentru proiectele prin care s-a asumat crearea a minim 1 loc nou de muncă cu normă întreagă până la finalizarea implementării proiectului.
	25 p

	
	3.2 Proiecte care creează 2 sau mai mult de 2 locuri de muncă – 40 puncte

Se acordă 30 de puncte pentru proiectele prin care s-a asumat crearea a 2 sau mai mult de 2 locuri noi de muncă cu normă întreagă până la finalizarea implementării proiectului.
	40 p

	TOTAL PUNCTAJ
	100 p


 Punctajul minim pe care trebuie să îl obţină un proiect pentru a primi finanţare este de 25 puncte.
Procedura de selecţie a GAL, care vine în completarea ghidurilor specifice, respectă următoarele aspecte:
· Promovarea egalităţii dintre bărbaţi şi femei şi a integrării de gen, cât şi prevenirea oricărei dicriminări pe criterii de sex, origine rasială sau etnică, religie sau convingeri, handicap, vârstă sau orientare sexuală

· Stabilirea unor  criterii obiective în ceea ce priveşte selectarea operaţiunilor, care să evite conflictele de interese, care garantează că cel puţin 50% din voturile privind deciziile de selecţie sunt exprimate de parteneri care nu au statutul de autorităţi publice şi permite selecţia prin procedură scrisă.

Criterii de departajare
Pentru proiectele care vor avea acelaşi punctaj departajarea se va face în funcţie de următoarele criterii:
1. Proiecte care îşi propun crearea de locuri de munca - in ordinea descrescatoare a numarului de locuri de munca propuse a fi create

2. Proiecte care vor integra şi echipamente ce folosesc energie din surse regenerabile

3. Proiecte care şi-au propus doar investiţii în dotări

Precizări generale:
· Pentru persoanele juridice, la depunerea Cererii de Finanțare, solicitantul trebuie sa fie înregistrat la ONRC ca PFA/II/IF/micro‐întreprindere/întreprindere mică cu sediul social și punctul de lucru (dacă este cazul) pentru care se solicită finanțare, în teritoriul GAL.
Precizări privind locurile de muncă

Vor fi luate în considerare doar locurile de muncă nou create prin proiect, nu şi cele existente înaintea primirii finanţării şi menţinute pe perioada de implementare şi monitorizare a proiectului.

În cazul PFA şi II, dacă se încadrează în categoria start-up (întreprindere înfiinţată în anul depunerii cererii de finanţare sau cu o vechime de maximum 3 ani fiscali consecutivi, dar care nu a desfăşurat activităţi până la momentul depunerii acesteia), titularul PFA şi II poate fi considerat loc de muncă nou creat cu condiţia ca acesta să fie menţionat în planul de afaceri/proiect ca loc de muncă propus, la care se pot adăuga şi celelalte locuri de muncă previzionate în proiect, pentru care se vor încheia contracte cu terţe persoane.
În cazul IF, dacă se încadrează în categoria start-up, membrii unei familii semnatari ai acordului de constituire pot fi luaţi în calcul la cuantificarea locurilor de muncă cu aceeaşi condiţie antemenţionată, respectiv ca aceştia să fie menţionaţi în planul de afaceri/proiect ca locuri de muncă propuse.

După implementarea obiectivelor proiectului, locurile de muncă nou create vor fi demonstrate prin declaraţiile financiare şi documentele fiscale ale membrilor semnatari ai acordului de constituire.

În cazul în care solicitantul PFA, II nu se încadrează în categoria start-up, vor fi cunatificate doar locurile de muncă propuse prin proiect pentru care se va încheia contracte de muncă.

7.2 PROCEDURA DE EVALUARE ȘI SELECŢIE
Selecţia proiectelor se va face conform procedurii de evaluare și selecţie a GAL Valea Muntelui – Anexa 13  la prezentul Ghid şi în conformitate cu criteriile de selecţie de la punctul 7.1
CAPITOLUL 8 VALOAREA SPRIJINULUI NERAMBURSABIL
8.1 TIPUL SPRIJINULUI

· Rambursarea costurilor eligibile suportate și plătite efectiv; 

· Plăți în avans până la 50% din ajutorul public acordat de către agenţie cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art 63 ale R. (CE) nr. 1305/2013;

8.2 SUME (APLICABILE) ȘI RATA SPRIJINULUI

Măsura face obiectul Art. 67 (1) a din Reg. (EU) 1303/2013, însă nu are corespondență în încadrarea articolelor din Anexa II la Reg. (EU) 1305/2013.

Valoarea maximă a sprijinului este valoarea rămasă în cadrul măsurii, respectiv 39.451 euro.
Rata sprijinului este de 50% din valoarea eligibilă a investiţiei.
Intensitatea sprijinului nerambursabil se va putea majora cu 20 puncte procentuale suplimentare, dar rata sprijinului combinat nu poate depăși 90% în cazul fermelor mici și medii (cu dimensiunea până la 250.000 SO inclusiv),  pentru sectorul vegetal şi pentru sectorul zootehnic, inclusiv, în cazul: 

a) Investiţiilor realizate de tinerii fermieri, cu vârsta până la 40 de ani, inclusiv la data depunerii Cererii de finanțare (așa cum sunt definiți la art. 2 al R (UE) nr. 1305/2013 sau cei care s-au stabilit în cei cinci ani anteriori solicitării sprijinului, în conformitate cu anexa II a R 1305) respectiv, să se încadreze în una din următoarele categorii: 

 Persoană fizică autorizată (PFA) înființată conform OUG nr.44/2008 cu vârsta de până la 40 de ani, inclusiv la data depunerii Cererii de finanțare a proiectului și care deține competențele și calificările profesionale adecvate. 
 Întreprindere individuală înfiinţată în baza OUG nr.44/2008 al cărei titular are vârsta de până la 40 de ani inclusiv la data depunerii Cererii de finanțare a proiectului şi deține competențele și calificările profesionale adecvate; 
 Întreprinderea familială (ÎF) înfiinţată în baza OUG nr.44/2008 cu condiția ca tânărul fermier, solicitant al sprijinului cu vârsta de până la 40 de ani inclusiv la data depunerii Cererii de finanțare, cu competențele și calificările profesionale adecvate să fie reprezentantul ÎF desemnat prin acordul de constiuire și să exercite controlul efectiv asupra exploatației prin deținerea cotei majoritare din patrimoniul de afectațiune; 
 Societate cu răspundere limitată cu asociat unic persoană fizică, care este și administratorul societăţii, cu vârsta de până la 40 ani inclusiv la data depunerii Cererii de finanțare care deține competențele și calificările profesionale adecvate. 
 Societate comercială (cu răspundere limitată cu mai mulți asociați cu condiția ca tânărul fermier, solicitant al sprijinului, să exercite controlul efectiv asupra exploatației prin deținerea pachetului majoritar al părţilor sociale și deţinerea funcţiei de administrator unic al societății comerciale respective şi să aibă competențele și calificările profesionale adecvate 
Pentru toate situațiile mai sus menționate, tânărul fermier trebuie să se fi stabilit (instalat) pentru prima dată ca șef al unei exploatații în exploatația agricolă vizată de proiect şi să nu fi trecut mai mult de cinci ani de la instalare până la depunerea Cererii de finanțare. 
Data instalării pentru prima dată ca şef de exploataţie este data la care tânărul fermier, figurează în evidențele ONRC că a preluat controlul efectiv asupra exploatației înregistrată la APIA pe numele solicitantului, ca asociat unic/ majoritar și administrator unic al respectivei entități (oricare ar fi statutul juridic), respectiv titular PFA, ÎI/ reprezentant legal în cazul ÎF. Dacă data înregistrării în ONRC a tânărului fermier, diferă de data înregistrării exploataţiei la APIA pe numele solicitantului, termenul de 5 ani se va calcula începând cu cea mai recentă înregistrare dintre cele două, faţă de momentul depunerii. 

Dacă din verificarea în ONRC rezultă că persoana fizică a mai condus o formă juridică, respectiv, a deţinut funcţia de asociat/ acţionar majoritar şi funcţia de unic administrator/ titular PFA, ÎI/reprezentant legal în cazul ÎF cu activitate agricolă înscrisă la APIA, nu se mai consideră că îndeplinește condiția de tânăr fermier instalat pentru prima dată. 

Atenţie! Se va avea în vedere data la care exploataţia a fost înregistrată la APIA şi nu data la care solicitantul a obţinut RO-ul de la APIA. 

Clarificare cu privire la vârsta tânărului fermier! Din punct de vedere al vârstei, se încadrează în definiția tânărului fermier șef de exploatație, inclusiv tânărul fermier care depune o Cerere de finanțare cu o zi înainte de împlinirea vârstei de 41 de ani. 

b) Operațiunilor sprijinite în cadrul PEI – doar in cazul solicitantilor care aplica pe Măsura 2/1A şi nu a solcitantilor de pe acestă măsură.
c) Investițiilor legate de operațiunile prevăzute la art. 28 (Agromediu) și art. 29 (Agricultura ecologică) din R(UE) nr. 1305/2013; 

În cazul agriculturii ecologice (art 29) obținerea unei intensități suplimentare cu 20 puncte procentuale pentru valoarea eligibilă a proiectului este posibilaă doar dacă întreaga exploatație a beneficiarului este ecologică (în conversie sau certificată) în cazul în care investiţia deserveşte/ poate fi utilizată/ formează un flux cu activele întregii exploataţii (ex: achiziţionarea de utilaje agricole, acestea putând fi folosite în orice unitate de producţie care vizează cultura vegetală şi face parte din exploataţia solicitantului) sau, parcelele vizate de investiţie sunt în conversie sau certificate, în cazul în care investiţia este utilizată în desfăşurarea unei activităţi independente de restul activităţilor din exploataţie (ex.: solicitanul deţine o exploataţie zootehnică şi propune investiţii pentru o unitate de producţie vegetală, sau deţine o exploataţie vegetală, cultură mare şi propune prin proiect realizarea unei sere. În aceste situaţii, investiţiile realizate se pot utiliza doar pentru obiectivul propus prin proiect neputând fi utilizate la celelalte unităţi de producţie).
În cazul art 28 (Agromediu), cele 20 de puncte procentuale suplimentare se acorda, după cum urmează: 

1. Pentru investiţiile adresate terenurilor arabile cu condiția ca suprafața aflată sub angajament să reprezinte mai mult de 50% din terenul arabil aparținand exploataţiei agricole. 
Intensitatea mărită se acordă pentru utilajele și echipamentele specifice lucrărilor de arat, grăpat, discuit, semnănat/ însămânţat, tocat resturi vegetale, încorporat resturi vegetale în sol, numai în cazul în care peste 50% din terenul arabil deținut în cadrul fermei se află sub un angajament în derulare în cazul următoarelor pachete promovate prin Măsura 10 – Agromediu și climă (AGM): Pachetul 4 – culturi verzi, Pachetul 7 – terenuri arabile importante ca zone de hrănire pentru gâsca cu gât roșu (Branta ruficollis), suprafețe pe care se realizează lucrări de tehnologie a culturilor; 

Intensitatea mărită se acordă pentru facilităţi necesare depozitării şi compostării gunoiului de grajd numai în cazul în care peste 50% din terenul arabil deținut în cadrul fermei se află sub un angajament în derulare in cazul Pachetului 4 – culturi verzi, Pachetului 5 – adaptarea la efectele schimbărilor climatice şi Pachetului 7 – terenuri arabile importante ca zone de hrănire pentru gâsca cu gât roșu (Branta ruficollis).
2. Pentru investiţiile adresate pajiștilor cu condiția ca suprafața aflată sub angajament să reprezinte mai mult de 50% din suprafaţa de pajişti aparținând fermei. 
Intensitatea suplimentară se acordă doar pentru contravaloarea următoarelor:
- utilajelor folosite pentru cosit, strâns, balotat şi transportat fânul și a altor asemenea investiții utilizate în cazul pajiștilor care fac obiectul sprijinului acordat prin Pachetul 1 – pajiști cu înaltă valoare naturală (HNV) fără Pachetul 2 – practici agricole tradiţionale, 

- utilajelor uşoare (utilaje cu lama scurtă, greutate redusă și viteză mică de deplasare) folosite pentru cosit, strâns, balotat şi transportat fânul și a altor asemenea investitii utilizate in cazul pajistilor care fac obiectul sprijinului acordat prin varianta 2.2 – utilaje ușoare pe pajiști permanente utilizate ca fânețe din pachetul 2 – practici agricole tradiţionale, varianta 3.1.2 –utilaje ușoare pe pajiști importante pentru Crex crex din sub-pachetul 3.1 – Crex Crex, varianta 3.2.2 – utilaje ușoare pe pajiști importante pentru Lanius minor și Falco Vespertinus din sub-pachetul 3.2 - Lanius Minor și Falco Vespertinus, varianta 6.2 - utilaje ușoare pe pajiști importante pentru fluturi (Maculinea sp.) din pachetul 6 – pajiști importante pentru fluturi (Maculinea sp.); 

- platformele pentru depozitarea şi/ sau compostarea gunoiul de grajd/ dejectiilor de origine animala şi utilajele/ echipamentele de transport şi de împrăştiere a gunoiului de grajd/ dejectiilor de origine animala – în cazul pachetelor 1, 3.1, 3.2 şi 6. 

3. Pentru investițiile ce deservesc animalele care fac obiectul angajamentelor pachetului nr. 8 (rase locale în pericol de abandon) – contravaloarea investiţiei în cauză se obţine înmulțind procentul pe care îl detine nucleul de rase locale în pericol de abandon în total efective de animale, cu total valoare eligibilă a proiectului. Intensitatea mărită se acordă doar pentru această contravaloare. 

Ex: dacă rasele în pericol de abandon reprezintă 10% din total efective (exprimate in UVM), se aplică acest procent la valoarea totală eligibilă și se acordă 20 de puncte procentuale suplimentare la intensitate sprijin doar pentru această cota de 10% din valoarea totală eligibilă. 
Atenție! În situația de mai sus, fie că sunt îndeplinite cumulativ cele două condiții (investiții legate de operațiuni de agromediu și agricultură ecologică) sau este îndeplinită doar una dintre condiții, majorarea intensității se va face doar cu 20 puncte procentuale suplimentare. 

d) Investițiilor în zone care se confruntă cu constrângeri naturale și cu alte constrângeri specifice, menționate la art. 32 R(UE) nr. 1305/2013; intensitatea sprijinului se va majora cu 20 puncte procentuale dacă: 

- amplasarea investiției și, acolo unde este cazul, peste 50% din terenurile agricole ale exploataţiei agricole se află în una din localităţile în dreptul cărora există menţiunea ANC ZM, ANC SEMN, ANC-SPEC, în Anexa 3 la Ghidul solicitantului.
Atenţie! Ferma de dimensiune medie reprezintă exploataţia agricolă cu dimensiunea economică între 12.000 şi 250.000 euro SO valoarea producţiei standard.
CAPITOLUL 9 COMPLETAREA, DEPUNEREA ȘI VERIFICAREA DOSARULUI CERERII DE FINANȚARE
Un solicitant al sprijinului prin măsura 1/2A poate depune în acelaşi timp proiecte pentru alte submăsuri/ măsuri din cadrul PNDR pentru a fi cofinanţate prin FEADR cu îndeplinirea cumulativă a următoarelor condiţii:

a) respectarea condițiilor de eligibilitate ale acestuia și a regulilor ajutoarelor de minimis;

b) nu sunt create condiţiile pentru a obţine în mod necuvenit un avantaj, în sensul prevederilor art. 60 din Regulamentul (UE) nr. 1306/2013, în orice etapă de derulare a proiectului;

c) dacă proiectele nu formează împreună un flux tehnologic.
Formatul standard al Cererii de Finanţare şi anexele aferente sunt disponibile în format electronic pe adresa de internet www.galvaleamuntelui.ro, la secţiunea Măsuri GAL – Măsura 1/2A. 

9.1 COMPLETAREA CERERII DE FINANȚARE

Cererea de Finanţare se va redacta pe calculator, în limba română și trebuie însoțită de anexele prevăzute în modelul standard. Anexele Cererii de finanțare fac parte integrantă din aceasta. 

Completarea Cererii de finanțare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare pe motiv de neconformitate administrativă.

Cererea de Finanţare trebuie completată într-un mod clar şi coerent pentru a înlesni procesul de evaluare a acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor Strategiei de Dezvoltare Locală.

Compartimentul tehnic al GAL asigură suportul necesar solicitanților pentru completarea cererilor de finanțare, privind aspectele de conformitate pe care aceștia trebuie să le îndeplinească.

Responsabilitatea completării cererii de finanțare în conformitate cu Ghidul de implementare aparține solicitantului.

9.2 DEPUNEREA DOSARULUI CERERII DE FINANŢARE LA GAL
Dosarul Cererii de Finanţare cuprinde Cererea de Finanţare completată şi documentele ataşate (conform Listei Documentelor – partea E din Cererea de Finanţare). 

Depunerea cererilor de finanțare se va realiza numai pe suport tipărit. 
Dosarul Cererii de Finanţare va fi paginat, cu toate paginile numerotate numai în ordine de la 1 la n în partea dreaptă sus a fiecărui document unde n este numărul total al paginilor din dosarul complet, inclusiv documentele anexate.

Dosarul Cererii de Finanţare va cuprinde în mod obligatoriu un opis, cu următoarele:

	Nr. crt.       
	Titlul documentului     
	Nr. Pagină (de la..... până la.....)


Pagina opis va fi pagina cu numărul 0 a Cererii de Finanţare. 

Documentele anexate în copie vor avea şi precizarea „Conform cu originalul”.
Originalul şi 1 copie ale Cererii de Finanţare, împreună cu formatul electronic (CD) pentru fiecare exemplar  şi cu documentele în original (pentru care a ataşat copii) se depun la sediul GAL Valea Muntelui. Solicitantul trebuie să îşi păstreze o copie indentică cu exemplarul depus la GAL.
Fiecare exemplar din Cererea de Finanţare va fi legat, paginat şi opisat, cu toate paginile  numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate, astfel încât să nu permită detaşarea şi/ sau înlocuirea documentelor. Opisul va fi numerotat cu pagina 0.

Pe ultima pagină a dosarului, pe verso, se înnoadă sfoara ce leagă dosarul şi se lipeşte deasupra ei un triunghi de hârtie albă. Pe colţurile acestui triunghi se pune ştampila şi semnătura beneficiarului, ca un sigiliu şi se scrie „Acest dosar conţine un număr de n pagini”.

Important! Va fi ataşată o copie electronică (prin scanare) a tuturor documentelor ataşate Cererii de Finanţare, salvate ca fișiere distincte cu denumirea conform listei documentelor (secţiunea specifică E din Cererea de Finanţare) şi paginile la care se găsesc. Scanarea se va efectua după finalizarea dosarului (paginare, menţiunea „copie conform cu originalul” etc.), înainte de a fi legat, cu o rezoluţie de scanare maximă de 300 dpi (recomandat 150 dpi) în fişiere format PDF.

De asemenea pe CD trebuie să fie pusă şi forma editabilă a Cererii de finanţare: pdf, word sau Excel, după caz.

Denumirile fişierelor nu trebuie să conţină caractere de genul: “~ " # % & * : < > ? / \ { | }”, nu trebuie să conţină două puncte succesive “..”. Numărul maxim de caractere ale denumirii unui fişier nu trebuie să fie mai mare de 128, iar numărul maxim de caractere ale denumirii unui director de pe CD nu trebuie să fie mai mare de 128 de caractere. 

Dosarele Cererilor de Finanţare sunt depuse personal de către responsabilul legal, aşa cum este precizat în formularul Cererii de Finanţare, sau de către un împuternicit prin procură legalizată la notar (în original) al responsabilului legal, la sediul GAL, înaintea datei limită care figurează în apelul de primire proiecte.

Solicitantul trebuie să depună Cererea de Finanţare împreună cu toate anexele completate, în 2 exemplare (1 original şi 1 copie). Exemplarele vor fi marcate clar, pe copertă, în partea superioară dreaptă, cu „ORIGINAL”, respectiv „COPIE”, împreună cu documentele originale (pentru care a ataşat copii). Solicitantul trebuie să se asigure că rămâne în posesia unui exemplar complet al Dosarului Cererii de Finanţare, în afara celor 2 exemplare pe care le depune.

!!! Pentru acele documente originale care rămân în posesia solicitantului (ex: act de proprietate, bilanţ contabil vizat de administraţia financiară), copiile se vor confrunta cu originalul de către expertul care realizează conformitatea.
9.3 Verificarea conformităţii Cererii de Finanţare la GAL
Verificarea conformităţii Cererii de Finanţare şi a anexelor acesteia se realizează pe baza „Fişei de verificare generale a proiectului” secţiunea I aferentă conformităţii.

Controlul conformităţii constă în verificarea Cererii de Finanţare:

· Dacă este corect completată;
· Prezentată atât în format tipărit, cât şi în format electronic;

· Dacă anexele tehnice şi administrative cerute sunt prezente în două exemplare: un original şi o copie precum şi valabilitatea acestora (dacă este cazul).

În cazul în care expertul verificator descoperă o eroare de formă, proiectul nu este considerat neconform.

Erorile de formă sunt erorile făcute de către solicitant în completarea Cererii de Finanţare care sunt descoperite de evaluatorii GAL dar care, cu ocazia verificării conformităţii, pot fi corectate de către aceştia din urmă pe baza unor dovezi/informaţii prezentate explicit în documentele anexate Cererii de Finaţare (CF). Necompletarea unui câmp din CF nu este considerată eroare de formă.

Solicitantul este invitat să revină la sediul GAL Valea Muntelui după evaluarea conformităţii pentru a fi înştiinţat dacă Cererea de Finanţare este conformă sau să i se explice cauzele neconformităţii. Solicitantul are obligaţia de a lua la cunoştinţă prin semnătură fişa de verificare a conformităţii.

În cazul în care solicitantul nu acceptă să depună şi documentele originale, acestea vor fi verificate de expert la finalizarea verificării conformităţii, în prezenţa solicitantului.

Aceeaşi Cerere de Finanţare poate fi declarată neconformă de maxim două ori pentru aceeaşi licitaţie de proiecte. Solicitantul care a renunţat, în cursul procesului de evaluare, la o Cerere de Finanţare conformă, nu o mai poate redepune în aceeaşi sesiune.

După verificare pot exista două variante:

· Cererea de Finanţare este declarată neconformă

· Cererea de Finanţare este declarată conformă.

Dacă este declarată conformă se trece la următoarea etapă de verificare.

9.4 Verificarea eligibilităţii Cererii de Finanţare la GAL
Verificarea criteriilor de eligibilitate se efectuează prima dată de către GAL Valea Muntelui. Aceasta se realizează pe baza „Fişei de verificare generale a proiectului” secţiunea II aferentă eligibilităţii.

Verificarea eligibilităţii tehnice şi financiare constă în:

· Verificarea eligibilităţii solicitantului

· Verificarea criteriilor de eligibilitate şi selecţie

· Verificare bugetului indicativ al proiectului

· Verificarea Studiului de Fezabilitate şi a tuturor documentelor anexate. 

Această verificare este făcută pe baza documentelor provenite de la solicitant.

ATENŢIE! GAL Valea Muntelui îşi rezervă dreptul de a cere documente sau informaţii suplimentare, dacă pe parcursul verificărilor şi implementării proiectului se constată că este necesar.

La verificarea eligibilităţii de către GAL Valea Muntelui, în situaţia în care sunt criterii de eligibilitate care necesită lămuriri suplimentare, evaluatorul poate cere informaţii suplimentare doar în următoarele cazuri: 

· În cazul în care documentul tehnic (Studiul de Fezabilitate/Documentaţia de avizare a lucrărilor de intervenţii/Memoriul Justificativ) conţine informaţii insuficiente pentru clarificarea unui criteriu de eligibilitate sau există informaţii contradictorii în interiorul lui sau faţă de cele menţionate în Cererea de Finanţare

· Pentru criteriile de eligibilitate şi selecţie se pot solicita clarificări, documente suplimentare

· dacă informațiile suplimentare primite conduc la necesitatea corectării bugetului indicativ, expertul va notifica solicitantul asupra acestei situații, tot prin formularul de cerere a informaţiilor suplimentare, cu rugămintea de a transmite bugetul rectificat conform solicitării expertului evaluator. În cazul unui refuz al solicitantului de a corecta bugetul, expertul va întocmi bugetul indicativ corect, solicitantul având opțiunea de a contesta bugetul numai după notificare în urma aprobării Raportului de Evaluare/Selecție; 

· în cazul în care în bugetul indicativ (inclusiv devizele financiare şi devizele pe obiect) există diferenţe de calcul sau încadrarea categoriilor de cheltuieli eligibile/neeligibile nu este facută corect.

· Corectarea erorilor de formă sesizate pe parcursul verificării Cererii de Finanţare
· Prezentarea unor documente obligatorii specifice proiectului, care nu respectă formatul standard

· Necesitatea prezentării unor documente suplimentare fără înlocuirea documentelor obligatorii la depunerea Cererii de Finanţare.

· în cazul în care, în procesul de verificare a documentelor din dosarul Cererii de Finanțare, se constată omisiuni privind bifarea anumitor casete (inclusiv din Cererea de Finanțare sau Declaratiile pe propria raspundere), iar din analiza proiectului expertul constată că aceste carențe sunt cauzate de anumite erori de formă sau erori materiale.

Dacă în urma solicitării informaţiilor suplimentare, solicitantul trebuie să prezinte documente emise de alte instituţii, aceste documente trebuie să facă dovada îndeplinirii condiţiilor de eligibilitate la momentul depunerii Cererii de Finanţare.

Clarificările cuprinse în documentele primite ca urmare a solicitării de informaţii suplimentare nu pot fi folosite pentru suplimentarea punctajului.
Nu este permisă încadrarea în subcapitolul 4.1 din Bugetul indicativ – ”Construcţii şi instalaţii”, atât a unor cheltuieli eligibile cât şi a unor cheltuieli neeligibile, fără a se detalia în devizele pe obiect lucrările corespunzătoare spaţiilor/ instalaţiilor ce se vor executa. 

Pentru restul subcapitolelor de la cap. 4 din Bugetul indicativ, se vor preciza care sunt echipamentele, utilajele/ montajul care fac parte din categoria cheltuielilor eligibile/neeligibile.

In situatii exceptionale, se pot solicita si alte clarificări, a căror necesitate a apărut ulterior transmiterii răspunsului la informatiile suplimentare solicitate initial.

În cadrul verificării, atât a criteriilor de eligibilitate cât și a criteriilor de selecție, experții verificatori pot constata erori de formă făcute de solicitant în completarea cererii de finanțare. În cazul în care expertul verificator descoperă o eroare de formă, cererea de finanțare poate fi admisă la verificare, iar erorile se vor corecta în procesul de evaluare, prin solicitare de informații suplimentare.

Experţii GAL pot realiza verificări pe teren dacă consideră necesar, în acest caz verificarea eligibilităţii se finalizează după efectuarea vizitei în teren.

9.5 Verificarea criteriilor de selecţie
În urma verificării eligibilității și a criteriilor de selecție pot exista următoarele situaţii:

 proiectul este neconform, caz în care solicitantul este înștiințat cu privire la acest aspect;

 proiectul este neeligibil, caz în care solicitantul este înștiințat cu privire la acest aspect;

 proiectul este eligibil,  caz în care proiectul va trece la etapa de verificare a criteriilor de selecție;

Verificarea punctajului de selecţie se realizează pentru toate Cererile de Finanţare eligibile ‐ pentru care s‐a constatat respectarea condiţiilor de eligibilitate, pe baza formularului ‐ „Fişa de verificare generală a proiectului”- secţiunea III aferentă criteriilor de selecţie.
Verificările vor fi în conformitate cu criteriile de selecție și punctajele aferente stabilite în prezentul ghid.

Ulterior întocmirii unei liste a proiectelor declarate eligibile şi a realizării unei propuneri de punctaj pe fiecare proiect, conform unui formular de selecţie, se va convoca Comitetul de Selecţie a proiectelor şi se va realiza selecţia proiectelor. 

Comitetul de selecție al GAL trebuie să se asigure de faptul că proiectul ce urmează a primi finanțare se regăsește în obiectivele propuse în SDL și se încadrează în planul financiar al GAL și, de asemenea, de faptul că implementarea proiectului reprezintă o prioritate în vederea implementării strategiei. Proiectele care nu corespund obiectivelor și priorităților stabilite în SDL pe baza căreia a fost selectat GAL, nu vor fi selectate în vederea depunerii la AFIR. 

În funcţie de relevanţa proiectului pentru strategia SDL, de punctaj, de numărul de proiecte depuse, de alocarea disponibilă, Comitetul de Selecţie va decide care sunt proiectele care vor fi selectate pentru finanţare. 

Rezultatul şedinţei Comitetului de Selecţie va fi un Raport de Selecţie, care după caz, poate fi intermediar sau final, iar în cadrul acestui raport vor fi consemnate proiectele retrase, neeligibile, eligibile neselectate şi eligibile selectate, valoarea acestora, numele solicitanţilor, iar pentru proiectele eligibile punctajul obţinut pentru fiecare criteriu de selecţie.

 După emiterea raportului, în urma şedinței Comitetului de Selecție a proiectelor, beneficiarii vor fi notificați în scris cu privire la rezultatele selecției, dându-le posibilitatea celor nemulțumiți de rezultatele selecției să depună contestație la sediul GAL în maxim 5 zile de la primirea notificării.

Notificarea va include informaţii cu privire la statutul proiectului în urma evaluării şi modalitatea de depunere a contestaţiilor de către aplicanţii nemulţumiţi de rezultatul evaluării. În cazul în care un proiect este declarat neeligibil vor fi indicate criteriile de eligibilitate care nu au fost îndeplinite precum şi cauzele care au condus la neeligibilitatea proiectului. În cazul în care proiectul este eligibil şi a fost punctat, notificarea va menţiona punctajul obţinut pentru fiecare criteriu de selecţie, motivele pentru care nu au fost punctate anumite criterii de selecţie, stabilirea criteriilor de departajare precum şi precizări cu privire la reducerea valorii eligibile, a valorii publice sau a intensităţii sprijinului, dacă este cazul.
9.6 ELIGIBILITATEA LA NIVELUL AFIR

Proiectele selectate de GAL vor fi depuse de un reprezentant al GAL şi/sau împreună cu solicitantul de finanţare la OJFIR Bacău pentru o nouă verificare.
Proiectele vor fi verificate pe măsură ce vor fi depuse de către reprezentanții GAL și, după caz, de către solicitanți, fiind o sesiune deschisă permanent, până la epuizarea fondurilor alocate Sub-măsurii 19.2, în cadrul fiecărei Strategii de Dezvoltare Locală.

La depunerea proiectului la OJFIR trebuie să fie prezent solicitantul sau un împuternicit al acestuia (care poate fi inclusiv reprezentantul legal al GAL sau unul din angajații GAL), printr-un mandat sub semnătură privată.

Cererea de finanțare se depune în format letric în original – 1 exemplar și în format electronic (CD – 1 exemplar, care va cuprinde scan-ul cererii de finanțare) la expertul Compartimentului Evaluare (CE) al Serviciului LEADER și Investiții Non-agricole de la nivelul OJFIR.   

Exemplarul va fi marcat clar, pe copertă, în partea superioară dreaptă, cu „ORIGINAL”.
Dosarul cererii de finanțare conţine Cererea de finanţare însoţită de anexele administrative conform listei documentelor, legate într-un singur dosar, astfel încât să nu permită detaşarea şi/sau înlocuirea documentelor.

Toate cererile de finanțare depuse în cadrul Sub-măsurii 19.2 la structurile teritoriale ale AFIR  trebuie să fie însoțite în mod obligatoriu de:

· Fișa de verificare a eligibilității, întocmită de GAL (formular propriu)* și avizată de CDRJ prin completarea Formularului 3;

· Fișa de verificare a criteriilor de selecție, întocmită de GAL (formular propriu)* și avizată de CDRJ prin completarea Formularului 3;

· Fișa de verificare pe teren, întocmită de GAL (formular propriu)* – dacă este cazul;

· Copie a Raportului de selecție (din care să reiasă statutul de proiect selectat după parcurgerea etapei de depunere și soluționare a contestațiilor)/ a Raportului suplimentar (dacă este cazul), în cadrul căruia a fost inclus proiectul propus, întocmit de GAL (formular propriu) și avizat de CDRJ;

· Copie a Notei emisă de GAL prin care Raportul intermediar de selecție devine Raport final de selecție – dacă este cazul;

· Copii ale declarațiilor persoanelor implicate în procesul de evaluare și selecție de la nivelul GAL privind evitarea conflictului de interese (formular propriu);
· Copie a Fișei de avizare a documentației de accesare elaborată de GAL emisă de AFIR (doar pentru măsurile din SDL care nu sunt similare unor măsuri din PNDR 2014-2020); 

· Copie a Formularului 2/2.1 - Formular de verificare a apelului de selecție emis de CDRJ;
· Copie a Formularului 3 - Formular de verificare a procesului de selecție emis de CDRJ.
* Fișa de verificare a eligibilității, Fișa de verificare a criteriilor de selecție și Fișa de verificare pe teren (dacă este cazul) sunt elaborate de către GAL și pot fi realizate atât ca formulare distincte (două sau trei, în funcție de opțiunea GAL), cât și ca un singur formular, care să cuprindă toate punctele aferente celor trei etape de verificare. Acestea se vor depune și în format editabil, electronic.

Notă! Formularele de verificare elaborate de GAL nu vor avea viza reprezentantului CDRJ pe ele. Avizarea acestora de către CDRJ se face prin completarea Formularelor 2/2.1, respectiv 3.

Atenție! Fișa de verificare a eligibilității întocmită de GAL va cuprinde atât verificarea criteriilor generale de eligibilitate conform regulamentelor europene, cadrului național de implementare și capitolului 8.1 din PNDR, cât și verificarea criteriilor de eligibilitate specifice ale GAL. 

Notă 

GAL va putea utiliza ca model fișele de verificare privind criteriile de eligibilitate întocmite la nivelul Agenției, completate cu criteriile de eligibilitate suplimentare precizate în fișa măsurii din SDL.

Pe durata procesului de evaluare la nivelul GAL, personalul GAL va respecta propriile proceduri, precum și versiunea Ghidului de implementare pentru submăsura 19.2 în vigoare la momentul lansării apelului de selecție, disponibilă pe site-ul AFIR (www.afir.info). În situația în care, pe parcursul derulării apelului de selecție, au intervenit modificări ale legislației, evaluarea proiectelor se va realiza în conformitate cu noile prevederi legislative.

Personalul AFIR va respecta legislația incidentă, precum și versiunea Manualului de procedură pentru submăsura 19.2 în vigoare la momentul realizării verificării cererilor de finanțare, disponibil pe site-ul AFIR (www.afir.info).

Există posibilitatea modificării documentelor de accesare în sensul actualizării lor conform documentelor în vigoare, respectiv în situația în care se impune modificarea documentației de accesare pe perioada de derulare a sesiunii de depunere (inclusiv datorită unor modificări legislative), în baza unei Erate. 

Erata trebuie să vizeze doar modificări care nu contravin prevederilor aplicabile (Fișa măsurii din SDL, Ghidul de implementare a submăsurii 19.2, Manualul de procedură pentru implementarea submăsurii 19.2, Cap. 8.1 din PNDR 2014-2020, HG nr. 226/2015, cu modificările și completările ulterioare și legislația specifică).

Aceasta trebuie aprobată de organele de decizie conform prevederilor statutare (aprobare prin procedură scrisă sau prin teleconferință/videoconferință) și înaintată către CDRJ, însoțită de un Memoriu justificativ privind modificările propuse, în vederea avizării. După avizare, Erata se va posta pe pagina de internet a GAL cel târziu în ziua imediat următoare avizării, dar nu mai târziu de ultima zi a respectivei sesiuni, cu asigurarea condițiilor minime de transparență, fără a influența procesul de evaluare și selecție. În acest caz, sesiunea de depunere va fi prelungită cu cel puțin 10 zile calendaristice pentru a permite solicitanților depunerea proiectelor în conformitate cu cerințele apelului de selecție adaptate noilor prevederi.  

GAL are obligația de a aduce la cunoștință potențialilor beneficiari modificările care pot interveni asupra documentelor de accesare, ca urmare a actualizării acestora și a modificărilor legislative cu incidență în domeniul de interes. 

9.6.1 VERIFICAREA INCADRĂRII PROIECTELOR
Verificarea încadrării proiectului se realizează la nivelul serviciului de specialitate responsabil din cadrul OJFIR/CRFIR, utilizând formularul E1.2.1L (Fișa de verificare a încadrării proiectului) disponibil în Secțiunea II - Formulare din cadrul prezentului Manual de procedură, astfel:

la nivelul CRFIR se vor verifica proiectele cu construcții – montaj (beneficiari privați domeniul non-agricol și beneficiari publici netransferate la OJFIR)(indiferent de tipul de beneficiar), precum și proiectele de investiții  care pot fi asimilate obiectului de activitate al serviciilor de specialitate de la nivelul CRFIR,  conform Regulamentului de Organizare și Funcționare al AFIR; 

la nivelul OJFIR se vor verifica proiectele cu achiziții simple/simple cu montaj (proiecte care presupun echipamente și montajul acestora) (fără construcții – montaj), proiectele cu sprijin forfetar, și proiectele de servicii (indiferent de tipul de beneficiar) și proiectele cu construcții – montaj (indiferent de tipul de beneficiar) transferate de la CRFIR, conform Regulamentului de Organizare și Funcționare al AFIR.

În ziua primirii dosarului cererii de finanțare la OJFIR/CRFIR, șeful SAFPD/SLIN – OJFIR/CRFIR/SIBA – CRIFR repartizează dosarul unui expert din cadrul Compartimentului Evaluare pe baza criteriului de repartizare uniformă din punct de vedere al numărului de cereri. Expertul Compartimentului Evaluare căruia i-a fost repartizată cererea de finanțare înființează dosarul administrativ, care va avea același număr cu numărul de înregistrare al cererii de finanțare, o copertă și un opis și înregistrează proiectul în aplicația informatică Registrul electronic al cererilor de finanțare E2.2L, numărul de ordine fiind generat automat. 

Termenul de emitere a formularului E1.2.1L este de maximum 3 (trei) zile lucrătoare de la primirea cererii de finanțare. 

În cazul în care în procesul de verificare a documentelor din dosarul Cererii de finanțare (inclusiv cele emise de către GAL) se constată erori de formă sau erori materiale (de ex.: omisiuni privind bifarea anumitor casete - inclusiv din cererea de finanțare, semnării anumitor pagini, atașării unor documente obligatorii specifice proiectului propus, prezentarea unor documente neconforme, care nu respectă formatul standard) sau necorelări/ informații contradictorii, expertul OJFIR/CRFIR va solicita obligatoriu documente sau informații suplimentare (formular E3.4L), către GAL sau solicitant, în funcție de natura informațiilor solicitate. Termenul de răspuns este de maximum 5 (cinci) zile lucrătoare de la momentul luării la cunoștință de către solicitant/GAL, dar nu mai mult de 7 (șapte) zile lucrătoare de la comunicare, în cazul lipsei confirmării de primire . 

Prin exceptie, in cazul în care solicitarea de informații suplimentare vizează prezentarea de către solicitant a unui document emis de o instituție publică, solicitantul va prezenta dovada demersului făcut la instituția respectivă în termenul precizat în adresă, urmând ca acesta să depună documentul imediat după eliberarea acestuia de către instituția publică în termenele legale sau procedurale specifice instituției respective.

În acest caz, termenul de emitere a fișei E1.2.1L se prelungește cu termenul de răspuns.  

Pentru solicitarea de informații suplimentare se va utiliza modelul de formular E 3.4 (la care se va adăuga codificarea specifică ”L”) existent în cadrul Manualului de procedură pentru evaluarea, selectarea și contractarea cererilor de finanțare pentru proiecte de investiții, cod manual M01 - 01.

De asemenea, pot fi solicitate informații suplimentare către DGDR AM PNDR în situația în care sunt necesare clarificări privind fișa măsurii din SDL sau către CDRJ în ceea ce privește avizarea apelului/ procesului de selecție. Solicitările către DGDR AM PNDR și CDRJ se transmit prin intermediul formularului E3.41L din cadrul prezentului Manual de procedură. Termenul de răspuns este de maximum 10 zile lucrătoare de la data înregistrării la DGDR AM PNDR/ CDRJ. În acest caz, termenul de emitere a fișei E1.2.1L se prelungește până la primirea răspunsului de la DGDR AM PNDR/ CDRJ. 

Expertul CE SAFPD/ SLIN-OJFIR/ CRFIR/ SIBA-CRFIR va completa Fișa de verificare a încadrării proiectelor (E1.2.1L), care va cuprinde două părți:

Partea  I  – Verificarea conformității documentelor

Expertul CE SAFPD/ SLIN-OJFIR/ CRFIR/ SIBA-CRFIR, care primește cererea de finanțare, trebuie să se asigure de prezența următoarelor documente: fișe de verificare (eligibilitate, criterii de selecție, verificare pe teren – dacă este cazul), copie a Raportului de selecție (din care să reiasă statutul de proiect selectat după parcurgerea etapei de depunere și soluționare a contestațiilor)/ a Raportului suplimentar (dacă este cazul), întocmit de GAL și avizat de CDRJ, copie a Notei emisă de GAL prin care Raportul intermediar de selecție devine Raport final de selecție (dacă este cazul), copii ale declarațiilor privind evitarea conflictului de interese și copii ale formularelor de verificare a apelului de selecție (Formularul 2/2.1), respectiv a procesului de selecție (Formularul 3) emise de CDRJ. Raportul de Selecție va fi semnat de către toți membrii prezenți ai Comitetului de Selecție (reprezentanți legali sau alte persoane mandatate în acest sens de către respectivele entități juridice, în conformitate cu prevederile statutare), inclusiv cu semnătură electronică sau prin atașarea acordului transmis prin e-mail (în cuprinsul Raportului de selecție va fi menționată data transmiterii acordului), specificându-se apartenența la mediul privat sau public. De asemenea, Raportul de selecție va prezenta semnătura reprezentantului CDRJ care supervizează procesul de selecție. Reprezentantul CDRJ va menționa pe Raportul de selecție faptul că GAL a respectat principiile/criteriile de selecție din fișa măsurii din SDL, precum și dispozițiile minime obligatorii privind asigurarea transparenței Apelului de selecție respectiv, așa cum sunt menționate în Ghidul de implementare aferent submăsurii 19.2. Semnătura reprezentantului CDRJ pe Raportul de selecție validează conformitatea procesului de selecție față de prevederile din SDL. Raportul de selecție va fi datat, avizat de către Președintele GAL/ Reprezentantul legal al GAL sau de un alt membru al Consiliului Director al GAL mandatat în acest sens. Dacă unul dintre parteneri - persoană juridică membră în Comitetul de selecție – își schimbă reprezentantul legal, noul reprezentant legal va înlocui persoana desemnată inițial să reprezinte partenerul respectiv în Comitetul de selecție, fără a fi necesare alte aprobări. În cazul în care, conform prevederilor statutare, este mandatată o altă persoană (diferită de reprezentantul legal) din partea oricărei entități juridice participante la procesul de selecție (inclusiv GAL) să avizeze Raportul de selecție, la dosarul administrativ al GAL trebuie atașat documentul prin care această persoană este mandatată în acest sens. Emiterea Raportului de selecție suplimentar se realizează cu respectarea condițiilor impuse în cazul Raportului de selecție (avizarea de către CDRJ și asigurarea transparenței) și va cuprinde mențiuni privind sursa de finanțare și proiectele selectate. Elaborarea și aprobarea Raportului de selecție suplimentar se va realiza în aceleași condiții ca și pentru Raportul de selecție. 

Atenție! Nu este permisă semnarea unui document utilizând atât semnătura electronică, cât și semnătura olografă, în vederea avizării Raportului de Selecție.

În cazul în care Raportul de selecție este aferent unui Apel lansat în baza strategiei modificate, data depunerii proiectelor la OJFIR trebuie să fie ulterioară datei aprobării „Notei de aprobare privind modificarea Acordului-cadru de finanțare”, de către OJFIR ca urmare a modificării Strategiei de Dezvoltare Locală. Lansarea Apelului de către GAL, în baza strategiei modificate, nu este condiționată de modificarea angajamentului legal între GAL și AFIR. 

Solicitanții ale căror cereri de finanțare au fost declarate “neconforme”, inclusiv după solicitarea de informații suplimentare, ca urmare a verificării punctelor specificate în  Partea  I, vor fi înștiințați prin fax/ poștă/ e-mail privind rezultatul verificării, prin intermediul formularului E1.2.1L (Partea I). O copie a fișei de verificare va fi transmisă și către GAL. Pentru cererile de finanțare depuse în format letric, odată cu semnarea de luare la cunoștință, solicitantul va menționa pe fișă dacă dorește restituirea cererii de finanțare și o va transmite către experții verificatori. În caz afirmativ, exemplarul copie (în format electronic - CD) va fi restituit reprezentantului GAL/ solicitantului (după caz), pe baza unui proces-verbal întocmit la nivelul SLIN-OJFIR unde a fost depus proiectul. Pentru proiectele care au fost repartizate în vederea evaluării către alte servicii din cadrul AFIR, experții verificatori vor transmite dosarul cererii de finanțare pentru a fi restituit solicitantului. În acest caz, proiectul poate fi redepus, cu documentația pentru care a fost declarat neconform, refăcută. Redepunerea se poate face în baza aceluiași Raport de selecție. Aceeași cerere de finanțare poate fi depusă de maximum două ori, în baza aceluiași Raport de selecție. În cazul în care concluzia verificării conformității (Partea I) este de două ori „neconform”, Cererea de finanțare (în format electronic - CD) se returnează la cerere solicitantului/ reprezentantului GAL (după caz), iar acesta poate redepune proiectul la următorul Apel de selecție lansat de GAL, pe aceeași măsură. În cazul apelurilor cu depunere continuă și selecție periodică (ex.: lunară) se acceptă redepunerea aceleiași cereri de finanțare în baza unuia dintre Rapoartele de selecție următoare, emise ca urmare a selecției periodice.

Contestațiile cu privire la neconformitate pot fi transmise în termen de 5 (cinci) zile lucrătoare de la confirmarea de primire a formularului E1.2.1L (Partea I) și se soluționează:

-
La CRFIR, la Serviciul tehnic de specialitate care coordonează structura care a analizat proiectul (SAFPD/ SIBA/ SLIN), pentru proiectele a căror neconformitate a fost constatată de OJFIR.

-
La AFIR, la Direcția de specialitate de la nivel central (DAF, DIBA, DPDIF sau DATIN), în cazul proiectelor a căror neconformitate a fost constatată de CRFIR.

OJFIR/ CRFIR va transmite în maxim 2 (două) zile lucrătoare contestația la entitatea care o verifică, împreună cu dosarul administrativ al cererii de finanțare care face obiectul contestației.

Termenul maxim pentru a răspunde contestațiilor printr-o adresă de răspuns  (fără a exista un formular cadru) este de 30 zile calendaristice de la data înregistrării la structura care o soluționează.

În situația în care contestația este admisă, în baza adresei de răspuns a structurii responsabile de soluționare, structura care a realizat verificarea inițială a proiectului de la nivelul OJFIR/CRFIR va întocmi fișa E1.2.1LR – Partea I (refăcută), care va cuprinde obligatoriu toată conformitatea proiectului și se va asigura de continuarea fluxului procedural corespunzător.

· Partea a II-a – Verificarea încadrării proiectului

Pentru toate proiectele declarate conforme prin Partea I a formularului sau în urma instrumentării contestațiilor, se va verifica încadrarea corectă a proiectului, respectiv utilizarea corectă a cererii de finanțare folosită pentru depunere. Se va utiliza ca bază de verificare descrierea măsurii aferente, existentă în SDL a GAL care a selectat proiectul, respectiv încadrarea corectă în articolul din Regulamentul (UE) nr. 1305/2013, în Domeniul de intervenție principal al măsurii (conform Regulamentului (UE) nr. 1305/2013) corelat cu indicatorii specifici corespunzători domeniului de intervenție. 

Solicitanții ale căror cereri de finanțare au fost declarate ca fiind „încadrate incorect“, inclusiv după solicitarea de informații suplimentare, în baza unuia sau mai multor puncte de verificare din Partea a II-a, vor fi înștiințați prin fax/ poștă/ e-mail privind rezultatul verificării, prin intermediul formularului E1.2.1L (Partea a II-a). O copie a fișei de verificare va fi transmisă și către GAL. Pentru cererile de finanțare depuse în format letric, odată cu semnarea de luare la cunoștință, solicitantul va menționa pe fișă dacă dorește restituirea unui exemplar al cererii de finanțare și o va transmite către experții verificatori. În caz afirmativ, exemplarul copie (în format electronic - CD) va fi restituit reprezentantului GAL/ solicitantului (după caz), pe baza unui proces-verbal întocmit la nivelul SLIN OJFIR unde a fost depus proiectul. Pentru proiectele care au fost repartizate în vederea evaluării către alte servicii din cadrul AFIR, experții verificatori vor transmite dosarul cererii de finanțare pentru a fi restituit solicitantului. Acesta poate reface proiectul și îl poate redepune la GAL în cadrul următorului Apel de selecție lansat de GAL pentru aceeași măsură, urmând să fie depus la OJFIR în baza unui alt Raport de selecție. O Cerere de finanțare pentru care concluzia a fost că proiectul nu este încadrat corect de două ori, pentru puncte de verificare specifice Formularului E 1.2.1L – Partea a II-a, în cadrul sesiunii unice de primire a proiectelor lansate de AFIR, nu va mai fi acceptată pentru verificare. De asemenea, o cerere de finanțare declarată ca fiind încadrată corect și retrasă de către solicitant (de două ori) nu va mai fi acceptată pentru verificare.

Contestațiile cu privire la încadrarea incorectă a proiectului pot fi transmise în termen de 5 (cinci) zile lucrătoare de la confirmarea de primire a formularului E1.2.1L și se soluționează la AFIR central, de către Serviciul LEADER . Termenul maxim pentru a răspunde contestațiilor printr-o adresă de răspuns  (fără a exista un formular cadru) este de 30 zile calendaristice de la data înregistrării la structura care o soluționează. 

În situația în care contestația este admisă, în baza adresei de răspuns a Serviciului LEADER, structura care a realizat verificarea inițială a proiectului de la nivelul OJFIR/CRFIR va întocmi fișa E1.2.1LR – Partea a II – a (refăcută), care va cuprinde obligatoriu toată încadrarea proiectului și se va asigura de continuarea fluxului procedural corespunzător.

Atenție! 

Pentru proiectele depuse în cadrul submăsurii 19.2, indiferent de specific, retragerea cererii de finanțare se poate realiza în orice moment. În acest caz, solicitantul sau reprezentantul solicitantului (care poate fi inclusiv GAL, împuternicit printr-un mandat sub semnătură privată) va înainta la OJFIR unde a depus cererea de finanțare, o solicitare de retragere a cererii de finanțare completată cu datele solicitantului, precum și cu detalierea motivelor în baza cărora solicită retragerea, înregistrată şi semnată de către acesta, conform formularului E 0.2L din prezentul manual. 

Solicitarea de retragere a cererilor de finanțare depuse letric va fi înregistrată la OJFIR de către expertul Compartimentului Evaluare din cadrul SLIN în Registrul electronic al cererilor de finanțare cu statutul de Retrasă. Șeful Serviciului va dispune expertului întreruperea verificării Cererii de finanţare pentru care s-a solicitat retragerea și pentru cererile de finanțare depuse în format letric va restitui dosarul cererii de finanțare (exemplarul original), conform formularului E0.3L din prezentul manual.

Pentru proiectele care au fost repartizate în vederea evaluării către alte servicii din cadrul AFIR, expertul CE SLIN OJFIR va informa cu privire la cererea de retragere înregistrată printr-o adresă, solicitând transmiterea dosarului cererii de finanțare pentru a fi restituit solicitantului.

Atenție! Nu se poate reveni asupra unei solicitări de retragere a unei cereri de finanțare.

Verificarea în aplicația Registrul electronic al cererilor de finanțare (E2.2L) aferent submăsurii 19.2 se realizează astfel:

La momentul realizării conformității, expertul verifică în ,,Registrul electronic al cererilor de finanțare” statutul cererii de finanțare. Se verifică în coloana  ,,Status proiect” dacă cererea de finanțare figurează ca respinsă sau neadmisă pentru verificare sau dacă s-a înregistrat o retragere a acesteia. În situația în care se regăsesc două retrageri ale aceleiași cereri de finanțare în Registrul E2.2L, expertul verificator va opri verificarea conformităţii la acest stadiu. Dacă solicitantul se regăseşte în Registrul electronic al cererilor de finanțare cu o singură înregistrare de  retragere a cererii de finanțare, expertul verificator va continua verificarea conformității. 

După verificarea conformității, expertul OJFIR/CRFIR completează și/sau actualizează informațiile din formularul E2.2L -„Registrul electronic al cererilor de finanţare”. Expertul responsabil cu monitorizarea din cadrul compartimentului Monitorizare și IT de la nivelul CRFIR/ din cadrul Serviciului Monitorizare, Evaluare și Raportare de la nivel Central va prelua datele completate în fișierul electronic în vederea prelucrării informațiilor necesare.  
9.6.2 VERIFICAREA ELIGIBILITĂȚII și a criteriilor de selecție
Conform prevederilor PNDR 2014 – 2020, operațiunile implementate prin LEADER trebuie să îndeplinească cel puțin condițiile generale de eligibilitate prevăzute în Regulamentul (UE) nr. 1305/2013 și în Regulamentul (UE) nr. 1303/2013, precum și cele prevăzute în cap. 8.1 din PNDR și să contribuie la atingerea obiectivelor stabilite în SDL. 

În conformitate cu prevederile art. 60 din Regulamentul (UE) nr. 1306/2013, nu sunt eligibili beneficiarii care au creat în mod artificial condițiile necesare pentru a beneficia de finanțare în cadrul măsurilor PNDR 2014-2020. În cazul constatării unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s-au efectuat plăți.

În ceea ce privește proiectele de servicii, pentru a evita crearea de condiții artificiale, un solicitant (inclusiv acționarii/ asociații majoritari) poate depune mai multe proiecte simultan la două sau mai multe GAL-uri din același județ, județe diferite sau la același GAL, în cadrul aceluiași apel sau a unor apeluri de selecție diferite, respectând, pe lângă condițiile minime menționate mai sus, următoarele condiții:

acțiunile proiectului să nu vizeze aceiași participanți din cadrul GAL, care au mai beneficiat de acțiuni de formare și informare în cadrul altui proiect similar (cu aceeași tematică), inclusiv proiecte finanțate în perioada de programare 2007 - 2013;

acțiunile propuse prin noul proiect să nu fie identice cu acțiunile unui proiect anterior depus de către același solicitant în cadrul aceluiași GAL și finanțat. 

Valoarea proiectului trebuie să fie fundamentată în raport cu durata, acțiunile și rezultatele proiectului și categoriile de cheltuieli să fie încadrate corect în bugetul indicativ. Costurile prevăzute în proiect trebuie să fie rezonabile, justificate şi să corespundă principiilor unei bune gestionări financiare, în special din punct de vedere al raportului preţ-calitate şi al rentabilităţii.

Solicitantul trebuie să se regăsească în categoria de beneficiari eligibili menționați în fișa măsurii din SDL. 

Localizarea proiectului/ investiției, respectiv toate cheltuielile aferente implementării proiectelor,  trebuie să fie efectuate pe teritoriul GAL. Nu există restricții însă în ceea ce privește desfășurarea activității economice pentru care se solicită finanțare, respectiv comercializarea producției în afara teritoriului GAL.

Pentru anumite proiecte de servicii (ex.: informare, organizare evenimente etc.), cheltuielile pot fi eligibile și pentru acțiuni realizate în afara teritoriului GAL (numai pe teritoriul României), dacă beneficiul sprijinului se adresează teritoriului GAL. Serviciile de formare pot fi realizate exclusiv pe teritoriul județului/ județelor de care aparține GAL sau în județele limitrofe acestuia/ acestora. 

Pentru proiectele de investiții/ cu sprijin forfetar, finanțarea proiectului este eligibilă cu respectarea următoarelor condiții: solicitantul să aibă sediu sau punct de lucru pe teritoriul acoperit de GAL și investiția să se realizeze pe teritoriul GAL. Aceste condiții trebuie respectate inclusiv în cazul solicitanților cu exploatații agricole amplasate atât pe teritoriul GAL, cât și în zona adiacentă acestuia.

Notă

Nu există restricții privind amplasarea proiectului/ exploatației în arealul de implementare al Investiției Teritoriale Integrate Delta Dunării (ITI Delta Dunării) sau zona montană, deoarece nu există apel distinct lansat de către AFIR.

În cazul sectorului pomicol, vor fi luate în considerare pentru sprijin speciile eligibile și suprafeţele incluse în Anexa aferentă Subprogramului Tematic Pomicol (Anexa STP). Nu se supun zonării din Anexa STP, culturile în spații protejate exceptând culturile de căpșuni în sere și solarii și pepenierele. 

Verificarea eligibilității cererilor de finanțare și a criteriilor de selecție aplicate de către GAL se realizează la nivelul OJFIR sau CRFIR, în funcție de tipul de proiect. Pentru verificarea eligibilității și a criteriilor de selecție aplicate de către GAL, expertul OJFIR/CRFIR va utiliza ,,Fișa de evaluare generală a proiectului” – formular E 1.2L, din cadrul Secțiunii III Fișe de verificare E1.2L specifice submăsurii 19.2 a prezentului Manual de procedură, care corespunde modelului de cerere de finanțare utilizat de solicitant. Pentru verificarea eligibilității cererilor de finanțare și a criteriilor de selecție aplicate de către GAL aferente proiectelor de servicii, experții SLIN OJFIR vor utiliza formularul E 1.2L – Fișa de evaluare generală a proiectului pentru proiecte de servicii, din cadrul Manualului. 

În cazul proiectelor mixte (investiții și servicii), se va completa atât E1.2L – Fișa de evaluare generală a proiectului care corespunde modelului de cerere de finanțare utilizat de solicitant, respectiv măsurii ale cărei obiective/ priorități corespunde/ sunt similare informațiilor prezentate în fișa tehnică a măsurii din SDL selectată de către DGDR – AM PNDR (pentru componenta de investiții), cât și E1.2L – Fișa de evaluare generală a proiectului de servicii (pentru componenta de servicii). 

Pentru măsurile din SDL care nu sunt similare unor măsuri din PNDR 2014-2020 se va completa fișa de evaluare a eligibilității din cadrul documentației de accesare avizate de către AFIR premergător lansării sesiunii de depunere a GAL. 

Instrumentarea verificării eligibilității și a criteriilor de selecție aplicate de către GAL se va realiza la nivelul aceluiași serviciu care a realizat verificarea încadrării proiectului. Experții CE SAFPD/SLIN-OJFIR/CRFIR/SIBA-CRFIR vor completa Fișa de evaluare generală a proiectului (E1.2L). În vederea verificării eligibilității și a criteriilor de selecție aplicate de către GAL, expertul OJFIR/CRFIR va consulta inclusiv fișele măsurilor din SDL - anexă la Acordul – cadru de finanțare încheiat între GAL și AFIR pentru submăsura 19.4 - „Sprijin pentru cheltuieli de funcționare și animare“. 

Expertul verificator va solicita informații suplimentare în etapa de verificare a eligibilității și a criteriilor de selecție aplicate de către GAL, dacă este cazul: 

către solicitant, în următoarele situații:

necesitatea prezentării unor clarificări sau documente suplimentare, fără înlocuirea documentelor obligatorii la depunerea cererii de finanțare. Se acceptă orice informații și alte documente care certifică o stare existentă la momentul depunerii cererii de finanțare, care vin în susținerea și clarificarea informațiilor solicitate din documentele obligatorii existente la dosarul cererii de finanțare; 

informațiile prezentate sunt insuficiente pentru clarificarea unor criterii de eligibilitate/ de selecție;

prezentarea unor documente obligatorii specifice proiectului, care nu respectă formatul standard (nu sunt conforme);

prezentarea unor informații contradictorii în cadrul documentelor aferente cererii de finanțare;

necesitatea corectării bugetului indicativ;

în cazul în care expertul are o suspiciune legată de crearea unor condiții artificiale.

către GAL, în situația în care sunt necesare clarificări privind documentele aferente procesului de evaluare și selecție în urma căruia cererea de finanțare a fost selectată. 

Solicitările de informații suplimentare (formular E3.4L) pot fi adresate de către entitatea la care se află în evaluare cererea de finanțare, ca regulă generală, o singură dată în etapa de verificare a criteriilor de eligibilitate. Termenul de răspuns la solicitarea de informații suplimentare nu poate depăși 5 (cinci) zile lucrătoare începând cu ziua următoare de la primirea formularului E3.4L de către solicitant/ GAL, dar nu mai mult de 7 (șapte) zile lucrătoare de la comunicare, în cazul lipsei confirmării de primire. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial. 

De asemenea, se pot solicita informații suplimentare către DGDR AM PNDR în situația în care sunt necesare clarificări privind criteriile de eligibilitate și de selecție conform fișei măsurii din SDL sau către CDRJ în ceea ce privește avizarea apelului/ procesului de selecție, prin intermediul formularului E3.41L. Termenul de răspuns este de maximum 10 zile lucrătoare de la data înregistrării la DGDR AM PNDR/ CDRJ. În acest caz, termenul de emitere a fișei E1.2L se prelungește până la primirea răspunsului de la DGDR AM PNDR/ CDRJ. 

 Pentru proiectele de investiții/ cu sprijin forfetar, în etapa de evaluare a proiectului, exceptând situația în care în urma verificării documentare este evidentă neîndeplinirea condițiilor de eligibilitate, experții Compartimentului Evaluare (care au verificat condițiile de eligibilitate) vor realiza vizita pe teren la amplasamentul proiectului (înștiințând, în prealabil și reprezentanții GAL, care pot asista la verificare, în calitate de observatori) pentru toate proiectele care vizează modernizări (inclusiv dotări), extinderi, renovări, în scopul asigurării că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora. 

În cazul investițiilor noi, pentru care, în principiu, nu este necesară verificarea pe teren la acest stadiu, vizita pe teren se poate efectua dacă este considerată necesară de către expertul Compartimentului Evaluare pentru verificarea anumitor criterii de eligibilitate, pe baza unei Note aprobate de șeful serviciului și de Directorul OJFIR/CRFIR.

Verificarea pe teren se face de către experții care au verificat condițiile de eligibilitate  a cererii de finanțare, în conformitate cu prevederile Manualului de procedură pentru evaluarea și selectarea cererilor de finanțare pentru proiecte de investiții, cod manual M01 - 01. Concluzia privind respectarea condițiilor de eligibilitate pentru cererile de finanțare pentru care s-a decis verificarea pe teren se va da numai după verificarea pe teren. 

Scopul verificării pe teren este de asigurare că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora. Cu ocazia vizitei pe teren se pot solicita informaţii/documente referitoare la elementele verificate. În acest caz, în Fişa de verificare pe teren se vor menționa informatiile solicitate care contribuie la concluzia asupra vizitei pe teren.

Rezultatul și concluziile verificării pe teren sunt finalizate prin completarea ,,Fișei de verificare în teren” (E3.8L) și într-un Raport asupra verificării pe teren (E4.1L). Formularele E3.8L și E4.1L vor fi preluate din Manualul de procedură pentru evaluarea și selectarea cererilor de finanțare pentru proiecte de investiții, cod manual M01 - 01. Se vor folosi formularele aferente măsurii/ sub-măsurii din PNDR cu investiții similare, care se pretează cel mai bine pentru tipul de beneficiar și cu investițiile prevăzute în proiectele ce vor fi finanțate prin submăsura 19.2. La ,,Raportul  asupra verificării pe teren” se vor anexa obligatoriu fotografiile reprezentative din teren. Codificarea suplimentară ”L” se va folosi pentru a identifica specificul proiectului finanțat prin măsura 19 - “Sprijin pentru dezvoltarea locală LEADER”. 

La sfârșitul vizitei pe teren, experţii prezintă solicitantului/ reprezentantului legal concluziile vizitei pe teren. În cazul în care solicitantul/ reprezentantul legal nu este de acord cu concluziile vizitei pe teren menționate de experți în fișa E3.8L, acesta poate solicita înscrierea de mențiuni în acest sens în fișă. După completarea fișei, expertul verificator are obligația de a-i prezenta solicitantului/ reprezentantului legal fișa în vederea semnării și a-i înmâna o copie. 

În cazul în care solicitantul nu este de acord cu rezultatele vizitei pe teren, acesta poate contesta rezultatele verificării după notificarea de neeligibilitate. În acest caz se va efectua o nouă vizită pe teren de către un alt OJFIR/CRFIR, la decizia Directorului OJFIR/CRFIR, care va întocmi și completa formularele E3.8L și E4.1L. Acestea se vor atașa la dosarul administrativ împreuna cu Contestația depusă și formularele E 3.8L și E4.1L întocmite inițial.

Verificarea eligibilității și a criteriilor de selecție aplicate de către GAL se realizează în termen de 3 (trei) zile lucrătoare pentru cererile de finanțare care nu implică vizită pe teren și maximum 6 (șase) zile lucrătoare pentru proiectele care includ vizită pe teren. În cazul în care este necesară solicitarea de informații suplimentare în această etapă, aceste termene se pot prelungi cu termenul maxim necesar pentru primirea răspunsului din partea solicitantului/ GAL. Pentru situațiile în care termenele de verificare nu pot fi respectate, depășirea acestora va fi permisă pe baza unei motivații întemeiate, aprobate de Directorul OJFIR/CRFIR.

Notă

Procesul de evaluare a fiecărei cereri de finanțare presupune obligatoriu verificarea tuturor criteriilor de eligibilitate (inclusiv a criteriilor de eligibilitate specifice ale GAL), chiar dacă, pe parcurs, experții verificatori constată neîndeplinirea unuia sau mai multor criterii.

Verificarea criteriilor de selecție aplicate de către GAL se realizează pentru toate cererile de finanțare eligibile, în termen de 2 (două) zile lucrătoare, la care se adaugă termenul maxim necesar pentru primirea răspunsului la solicitarea de informații suplimentare (3 (trei) zile lucrătoare începând cu ziua următoare de la primirea formularului E3.4L), dacă este cazul. 

Atenție! 

În etapa de evaluare derulată la nivelul AFIR, experții structurilor teritoriale ale Agenției vor verifica criteriile de selecție aplicate de către GAL, preluate din Fișa de evaluare a criteriilor de selecție întocmită de GAL și depusă odată cu cererea de finanțare, inclusiv metodologia de verificare elaborată de către GAL. 

Dacă în urma verificării criteriilor de selecție ale proiectelor depuse la AFIR în cadrul submăsurii 19.2 se constată erori cu privire la acordarea punctajelor, expertul verificator de la nivelul AFIR va transmite o Notă de atenționare către GAL, în care se vor consemna erorile identificate. 

În cazul acceptării de către GAL a erorilor sesizate, în termen de maxim 10 zile calendaristice de la primirea Notei de atenționare, GAL va modifica punctajele acordate și va întocmi o Erată la Raportul de selecție, aprobată de organele de decizie ale GAL (aprobare prin procedură scrisă sau prin teleconferință/videoconferință). Erata însoțită de un Memoriu justificativ (și alte documente, dacă este cazul) va fi transmisă către CDRJ în vederea avizării. Erata semnată de către reprezentantul CDRJ va fi depusă/ transmisă (prin poștă/ fax/ e-mail) de GAL la AFIR. În situația în care proiectele în cauză își mențin statutul de proiect selectat, nu este necesară întrunirea Comitetului de Selecție, urmând ca în baza eratei proiectele respective să își continue fluxul procedural la nivelul AFIR. În cazul în care în urma Eratei proiectele își schimbă statutul inițial trebuie întrunit Comitetul de Selecție și reavizat Raportul de selecție (reluată procedura inițială). Selecția se va realiza în ordinea descrescătoare a punctajului obținut, urmând aceiași pași procedurali ca în cazul raportului de selecție, conform procedurilor GAL (Notificarea solicitanților privind selectarea/ neselectarea proiectelor și comunicarea perioadei de depunere a contestațiilor).

Dacă GAL nu este de acord cu erorile sesizate, în termen de 3 (trei) zile lucrătoare de la primirea Notei de atenționare acesta va transmite către DGDR - AM PNDR o prezentare a situației împreună cu documentele aferente și argumentele pentru menținerea punctajelor acordate proiectelor care fac obiectul atenționării, însoțite de o copie a Notei de atenționare emisă de AFIR. 

Dacă în urma verificării experții AM PNDR - SLIN susțin argumentele GAL, GAL va depune/ transmite (prin poștă/ fax/ e-mail) la AFIR adresa emisă de DGDR – AM PNDR în termen de maxim 10 zile lucrătoare de la primirea notei, iar proiectele vor fi admise de AFIR automat în etapa de contractare. 

Dacă experții AM PNDR - SLIN nu confirmă sau confirmă parțial argumentele GAL, GAL va întocmi Erată la Raportul de selecție, în conformitate cu verificarea realizată de DGDR – AM PNDR, care trebuie aprobată de organele de decizie ale GAL și avizată de CDRJ. Erata semnată de către reprezentantul CDRJ va fi depusă/ transmisă (prin poștă/ fax/ e-mail) de GAL la AFIR. În situația în care proiectele în cauză își mențin statutul de proiect selectat, nu este necesară întrunirea Comitetului de Selecție, urmând ca în baza eratei proiectele respective să își continue fluxul procedural la nivelul AFIR. În cazul în care în urma Eratei proiectele își schimbă statutul inițial trebuie întrunit Comitetul de Selecție și reavizat Raportul de selecție (reluată procedura inițială). Selecția se va realiza în ordinea descrescătoare a punctajului obținut, urmând aceiași pași procedurali ca în cazul raportului de selecție, conform procedurilor GAL (Notificarea solicitanților privind selectarea/ neselectarea proiectelor și comunicarea perioadei de depunere a contestațiilor).

În cazul în care, în termen de 10 zile lucrătoare de la primirea Notei de atenționare GAL nu depune documentația (răspunsul DGDR – AM PNDR, respectiv Erata dacă este cazul) la AFIR, AFIR va informa DGDR – AM PNDR care va sesiza Direcția Generală Control Antifraudă și Inspecții din cadrul MADR, în vederea verificării aspectelor semnalate. În această situație, procesul de contractare se va suspenda până la finalizarea acțiunii de control, rezultatul acesteia constituind decizia finală administrativă privind contractarea proiectelor vizate.   

În acest caz, termenele de verificare a criteriilor de selecție se suspendă până la parcurgerea tuturor etapelor de mai sus, respectiv până la decizia finală privind selecția proiectului.  

După finalizarea verificărilor de către experți pot apărea diferențe de rezultat al verificării între experți. În cazul în care se constată diferențe între evaluarea făcută de expertul 1 (2 ochi) și cea făcută de expertul 2 (4 ochi), acestea se mediază de către șeful serviciului, decizia sa fiind finală. În cazul în care între opinia comună a experților și opinia șefului de serviciu există divergențe, medierea este făcută de către șeful ierarhic superior, decizia acestuia din urmă fiind cea finală. Decizia finală luată în procesul de mediere va fi justificată prin menționarea argumentelor relevante în cadrul rubricii Observații a formularului E1.2L. 

În cazul în care Directorul OJFIR/CRFIR are o altă opinie decât a experților și a șefului ierarhic al experților privind decizia referitoare la condițiile de eligibilitate (minime obligatorii și specifice ale GAL), acesta are opțiunea de a alege decizia expertului cu care este de acord din punct de vedere tehnic sau, dacă consideră necesar, poate dispune reverificarea cererii de finanțare de către altă echipă de experți. Pentru justificarea deciziei sale, Directorul va completa argumentele relevante în rubrica Observații a formularului E1.2L.

Pentru cererile de finanțare depuse în format letric, un exemplar al Cererilor de finanțare (copie în format electronic - CD), care au fost declarate neeligibile/ eligibile și neselectate la nivelul OJFIR/CRFIR, inclusiv după solicitarea informațiilor suplimentare, se restituie solicitanților (la cerere), pe baza unui proces-verbal de restituire, încheiat la nivelul SLIN-OJFIR unde a fost depus proiectul în 2 exemplare, semnat de ambele părți. Acestea pot fi corectate/ completate și redepuse de către solicitanți la GAL, în cadrul următorului Apel de selecție lansat de GAL pentru aceeași măsură. Cererile de finanțare refăcute vor intra din nou într-un proces de evaluare și selecție la GAL și vor fi redepuse la OJFIR în baza Raportului de selecție aferent noului Apel de selecție lansat de către GAL pentru aceeași măsură . Exemplarul original al Cererii de finanțare declarată neeligibilă/ eligibilă și neselectată va rămâne la entitatea la care a fost verificată (structura responsabilă din cadrul AFIR), pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.). 

La nivelul tuturor entităților implicate în verificarea cererilor de finanțare de la nivelul Oficiilor Județene/Centrelor Regionale, arhivarea temporară a documentelor de lucru se realizează conform Manualului de proceduri pentru arhivare M 02-06.

Notă

După evaluarea cererii de finanțare, inclusiv după semnarea angajamentului legal, AFIR poate dispune reverificarea proiectului, ca urmare a unei sesizări externe sau ca urmare a unei autosesizări cu privire la existența unor posibile erori de verificare a cerințelor de conformitate și/ sau de încadrare corectă a proiectului, precum și a criteriilor de eligibilitate și/ sau de selecție. Dacă în urma reverificării se constată nerespectarea acestor cerințe, proiectele respective vor fi declarate neconforme/ încadrate incorect/ eligibile și neselectate/ neeligibile se va proceda la neîncheierea/ încetarea contractului, după caz.

CAPITOLUL 10 CONTRACTAREA FONDURILOR

10.1 PREVEDERI COMUNE PENTRU TOATE PROIECTELE AFERENTE SUB-MĂSURII 19.2

Contractarea se realizează la nivelul CRFIR. După semnarea Contractelor/Deciziilor de finanțare, expertul SLIN/SAFPD/SIBA CRFIR va transmite către GAL o adresă de înștiințare privind încheierea angajamentului legal.

Pentru Contractele/ Deciziile aferente proiectelor de investiții/ sprijin forfetar se vor utiliza modelele de formulare din cadrul Manualului de procedură pentru evaluarea și selectarea cererilor de finanțare pentru proiecte aferente submăsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M 01 – 01)/ Manualului de procedură pentru implementare – Secțiunea I: „Contractarea și modificarea Contractelor de finanțare/Deciziilor de finanțare” (Cod manual: M 01-02), în funcție de măsura ale cărei obiective sunt atinse prin proiect și în funcție de cererea de finanțare utilizată. Dacă anumite cerințe specifice submăsurilor naționale nu corespund cu cerințele măsurii din SDL (de ex. durata de execuție a contractului/ deciziei, respectiv durata de realizare efectivă și implementare a planului de afaceri, valoarea contractului, respectiv cuantumul tranșelor de plată, procentul aferent producției comercializate), formularele din cadrul manualelor de procedură generale vor fi adaptate pentru a nu fi introduse cerințe/ obligații care să nu corespundă cu măsura aprobată prin SDL. În acest context, odată cu finalizarea procesului de evaluare, expertul verificator de la nivelul OJFIR/ CRFIR va întocmi și va atașa la dosarul administrativ al cererii de finanțare o adresă de înaintare sub forma unei note de atenționare, în cadrul căreia se vor preciza punctual toate condițiile de eligibilitate și selecție aplicabile respectivului proiect, în conformitate cu cele stabilite de către GAL, și care diferă de prevederile submăsurii naționale corespondente, al cărei model de contract de finanțare se va folosi. Experții responsabili de contractare pot solicita punctul de vedere al experților evaluatori, în cazul unor neclarități. La codificarea tuturor formularelor preluate se va adăuga și litera L, pentru a putea, în procesul de monitorizare, să fie evidențiată Măsura 19 LEADER.

Notă

Pentru operațiunile care corespund obiectivelor art. 19 alin. (1) lit. (a) pct. i), ii) și iii) din Reg. (UE) nr. 1305/2013, , durata de implementare a planului de afaceri trebuie corelată cu data limită privind eligibilitatea cheltuielilor efectuate din FEADR 2014-2020. În acest scop, termenul limită de realizare efectivă și implementare a planului de afaceri se calculează prin diminuarea duratei de execuție cu termenul de 90 de zile calendaristice necesar efectuării ultimei plăți.   

În termen de maximum 3 (trei) zile lucrătoare de la data întocmirii Fișei de evaluare generală a proiectului (formularul E1.2L/ E1.2LR) şi primirea dosarelor administrative de la OJFIR/ AFIR central (dacă este cazul), șeful SLIN/ SAFPD/ SIBA – CRFIR repartizează experților CE SLIN/ SAFPD/ SIBA - CRFIR dosarele administrative în vederea inițierii procedurii de contractare. În termen de maximum 2 (două) zile lucrătoare de la repartizarea dosarelor, expertul CE SLIN/ SAFPD/ SIBA CRFIR întocmește și transmite către beneficiarii declarați eligibili și selectați conform fișei E1.2L/ E1.2LR Notificarea beneficiarului privind semnarea Contractului/ Deciziei de finanțare (formular E6.8.3L), în funcție de tipul măsurii în care se încadrează proiectul eligibil și selectat, cu mențiunea că nu se vor înscrie informații referitoare la Raportul de selecție. O copie a formularului va fi transmisă, spre știință, către GAL. Pentru proiectele de investiții, formularul se va prelua din Manualul de procedură pentru evaluarea și selectarea cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M 01 – 01). 

Documentele necesare încheierii contractului de finantare pot fi depuse de solicitanţi la OJFIR, în orice situație, indiferent de tipul solicitantului, urmând ca acesta să facă transmiterea către CRFIR. 

Pentru cazurile în care beneficiarii nu pot depune documentele solicitate de AFIR, în termenele şi condiţiile precizate în notificarea E6.8.3L, aceştia pot beneficia de prelungirea termenelor iniţiale conform prevederilor “Manualului de procedură pentru evaluarea si selectarea  cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente PNDR 2014-2020“.

Atenţie!

Beneficiarii care solicită prelungiri pentru depunerea documentelor necesare contractării, vor fi informaţi cu privire la riscul generat de întârzierea în contractare, care poate afecta durata de execuţie a contractului de finanţare (după caz). Dacă de la momentul transmiterii notificării E6.8.3L şi până la momentul semnării contractului de finanţare, potrivit reglementărilor europene și naționale aplicabile, termenul scurs afectează durata de execuție a contractului, în sensul diminuării acesteia, ultima tranşă de plată se va depune conform prevederilor contractului de finanţare corelata cu data limită privind eligibilitatea cheltuielilor efectuate din FEADR 2014-2020.

În cazul proiectelor de servicii, orice prelungire aprobată nu poate depăși termenul inițial cu mai mult de 15 zile calendaristice.

În situația în care solicitanții nu depun documentele necesare contractării în termenul precizat în notificarea E6.8.3L/ în termenul precizat ca urmare a prelungirilor acordate, OJFIR/ CRFIR transmite notificările de neîncheiere a contractelor de finanțare în termen de 3 (trei) zile lucrătoare (include şi termenul necesar aprobării de către Directorul OJFIR/DGA CRFIR, după caz)  de la expirarea termenului de răspuns al solicitantului la notificarea AFIR / de la expirarea prelungirii acordate.

În cazul în care solicitanţilor nu li se aprobă prelungirea, experţii OJFIR/ CRFIR vor transmite acestora notificările de neîncheiere contract în termen de 3 (trei) zile lucrătoare de la expirarea termenului pentru depunerea contestaţiilor, respectiv de la finalizarea fluxului de soluţionare a contestaţiilor, pentru situaţiile în care solicitanţii au depus contestaţii ca urmare a deciziei de neaprobare a prelungirii.

De asemenea, în vederea încheierii contractului de finanțare, solicitanții declarați eligibili și selectați vor trebui să prezinte obligatoriu documentele specifice pentru care au atașat copii la cererea de finanțare, în original, în vederea verificării conformității. După confruntarea documentelor, dosarul cuprinzând documentele în original va rămâne la beneficiar. Nu se cer informații suplimentare pentru documentele care nu sunt conforme cu cele depuse inițial în copie la cererea de finanțare.  

Verificarea conformității documentelor copie cu originalul și a documentelor solicitate în vederea încheierii Contractului/ Deciziei de finanțare, în cazul proiectelor de investiții/sprijin forfetar, se va realiza la nivelul aceleiași structuri care a evaluat proiectul, respectiv:

la nivelul SAFPD/SLIN OJFIR pentru proiectele cu achiziții simple/simple cu montaj (proiecte care presupun echipamente și montajul acestora) (fără construcții-montaj), proiectele cu sprijin forfetar, și proiectele de servicii (indiferent de tipul de beneficiar: public/ privat) și proiectele cu construcții-montaj (indiferent de tipul de beneficiar) transferate de la CRFIR, conform Regulamentului de Organizare și Funcționare al AFIR;

la nivelul SAFPD/ SLIN/ SIBA CRFIR pentru proiectele cu construcții-montaj (beneficiari privați domeniul non-agricol și beneficiari publici netransferate la OJFIRindiferent de tipul de beneficiar), care presupun lucrări de construcții montaj precum și proiectele de investiții care pot fi asimilate obiectului de activitate al serviciilor de specialitate de la nivelul CRFIR, conform Regulamentului de Organizare și Funcționare al AFIR.

Verificarea se va realiza prin completarea Secțiunii II, părțile C și D, din fișa de evaluare E1.2 specifică submăsurii naționale (conform modelului de cerere de finanțare utilizat) și adaptată, în cazul în care anumite cerințe nu corespund cu cerințele măsurii din SDL, astfel încât să nu fie introduse cerințe/ obligații care să nu corespundă cu măsura aprobată prin SDL. Pentru proiectele de servicii se va utiliza Secțiunea C, părțile C și D din cadrul prezentului manual de procedură. 

Pentru confruntarea documentelor depuse pe suport de hârtie sau scanate cât și on-line, beneficiarul va prezenta și dosarul cuprinzând documentele în original dosar care va rămâne la beneficiar. 

Dacă se constată neconcordanțe care pot afecta condițiile de eligibilitate și criteriile de selecție nu se semnează contractul de finanțare. Nu se cer informații suplimentare pentru documentele care nu sunt conforme cu cele depuse inițial pe suport de hârtie sau electronic.

Verificarea conformității copiei cu originalul pentru documentele atașate în copie la cererea de finanțare se poate realiza la verificarea vizitei pe teren, acolo unde este posibil, pentru evitarea riscului de răspândire a COVID 19. Astfel, în etapa de verificare a eligibilității la vizita pe teren se confruntă documentele în original aflate în posesia solicitantului cu documentele atașate Cererii de finanţare, iar acolo unde nu a putut fi realizată vizita pe teren această verificare se  va realiza ulterior cu ocazia primei verificări pe teren.

După verificarea documentelor obligatorii, o copie a fișei de verificare (reprezentând Secțiunea II, părțile C și D), împreună cu documentele obligatorii în vederea încheierii contractului se transmit către experții Compartimentului Evaluare de la nivelul CRFIR, responsabili de întocmirea contractului de finanțare. În vederea încheierii contractului de finanțare, experții CRFIR se asigură că toate documentele obligatorii menționate în formularul E6.8.3L au fost depuse de beneficiar la Autoritatea Contractantă în termenele menționate în cuprinsul acesteia și sunt conforme, respectiv îndeplinesc cerințele procedurale. De asemenea, expertul verifică rezultatele consemnate în Secțiunea II, părțile C și D din fișa de verificare specifică și procedează la întocmirea contractului de finanțare. 

Expertul CE SLIN/ SAFPD/ SIBA – CRFIR pregătește pentru fiecare proiect eligibil și selectat, conform Fișei de evaluare generală a proiectului (E1.2L/E1.2LR), două exemplare ale Contractului de finanţare (C1.1L), în limba română şi două exemplare din anexele acestuia, în baza următoarelor documente: 

•
Cererea de finanţare; 

•
Dosarul administrativ al cererii de finanțare; 

Fișa de evaluare generală a proiectului E1.2L/ E1.2LR, conform căreia proiectul este eligibil și selectat.

Expertul din compartimentul de evaluare SAFPD/ SLIN/ SIBA - CRFIR atribuie Contractului de Finanţare acelaşi număr cu cel din Cererea de Finanţare, cu excepţia primului câmp, unde se va scrie codul C în locul codului înscris în Fișa de evaluare generală a proiectului (codul reprezintă etapa în care se află Cererea de Finanţare).

Completarea de către CE SLIN/ SAFPD/ SIBA – CRFIR și transmiterea Contractului de finanțare către compartimentul de implementare (CI) din cadrul CRFIR se realizează în conformitate cu prevederile Manualului de procedură pentru evaluarea și selectarea cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M 01 – 01)/ Manualului de procedură pentru implementare – Secțiunea I Contractarea și modificarea contractelor de finanțare/ deciziilor de finanțare (Cod manual: M 01 - 02).

După primirea dosarelor administrative ale Cererilor de finanțare ce urmează a fi contractate, la nivelul CI SLIN/ SAFPD/ SIBA – CRFIR se efectuează verificarea privind dubla finanțare reverificarea criteriilor de eligibilitate și selecție în vederea contractării, în cadrul formularului C1.4L (pentru proiectele de serviciiconform formularului C0.1L , formularul se regăsește în din cadrul Secțiuniiea II – Formulare a prezentului manual; pentru celelelalte proiecte, formularul C1.4L se va completa cu întrebarea și metodologia privind verificarea dublei finanțări). 

Atenție! Secțiunea privind dubla finanțare din cadrul acestui formular se va completa pentru toate proiectele eligibile și selectate din cadrul submăsurii 19.2. 

Verificarea se face în Registrul electronic al cererilor de finanțare E2.2/ Registrul unic privind situația Contractului de finanțare C1.13/ sistemul contabil SIVAPPS la nivel național, pe câmpul CUI.

Dacă solicitantul se regăsește în sistem cu un proiect înregistrat în cadrul altei măsuri/submăsuri din PNDR, dar statutul este retras/ neconform/ neeligibil/ eligibil fără finanțare, acesta poate fi finanțat prin submăsura 19.2. Dacă solicitantul are mai mult de o cerere de finantare (mai există o cerere neretrasă) la nivelul AFIR, se va solicita o copie a proiectului structurii AFIR care îl instrumentează și se va verifica dacă proiectul prevede obiective de investiții (operațiuni/ acțiuni și cheltuieli) identice. În acest caz, solicitantul va fi contactat/ notificat (printr-o adresă) în maxim 2 (două) zile lucrătoare pentru a i se solicita decizia cu privire la proiectul pentru care se alege finanțarea. Beneficiarul are la dispoziție 2 (două) zile lucrătoare pentru a răspunde solicitării. În funcție de răspunsul acestuia, AFIR menține în contractare fie prezentul proiect depus la nivel de GAL în cadrul submăsurii 19.2, fie proiectul depus prin sesiunea lansată la nivel național (inclusiv ITI) pentru submăsura respectivă. Pentru proiectul la care se renunță, AFIR va transmite Notificarea de neîncheiere contract (formular C0.2L). Dacă în urma verificărilor nu sunt identificate aspecte care să conducă la concluzia cu privire la dubla finanțare a investițiilor propuse (amplasamentul investiției, oportunitatea, necesitatea investiției etc. diferă), proiectul propus își va continua fluxul procedural de contractare. 

De asemenea, dacă beneficiarul se regăsește în sistem cu același proiect (cu operațiuni/ acțiuni și cheltuieli identice) contractat în cadrul altei măsuri/submăsuri din PNDR, atunci proiectul este respins și se transmite Notificarea de neîncheiere de contract C0.2L.

Termenul de realizare a acestei verificări, inclusiv transmiterea și verificarea documentelor, este de 5 (cinci) zile lucrătoare.      

Etapele de întocmire PAC-ABI/ avizare/ aprobare/ semnare/ transmitere ale  contractului/ deciziei de finanțare, precum și primirea, verificarea și transmiterea Registrului unic privind situația contractului/ deciziei de finanțare C1.13L se vor derula în conformitate cu prevederile Manualului de procedură pentru implementare – Secțiunea I Contractarea și modificarea contractelor de finanțare/ deciziilor de finanțare (Cod manual: M 01 - 02).

Odată cu semnarea contractului se înmânează beneficiarului și Nota de îndrumare corespunzătoare tipului de proiect propus(daca este cazul). De asemenea, beneficiarul va depune Declarația privind prelucrarea datelor cu caracter personal, conform modelului de pe site-ul AFIR, care se va atașa la dosarul administrativ al contractului de finanțare.

În cazul neîncheierii sau încetării Contractelor/ Deciziilor finanțate prin submăsura 19.2, SLIN/ SAFPD/ SIBA CRFIR are obligația de a transmite și către GAL o copie a deciziei de neîncheiere/ încetare. 

Pe tot parcusul derulării Contractelor/Deciziilor de finanțare, AFIR poate dispune reverificarea proiectului dacă este semnalată o neregulă asupra aplicării procedurii de evaluare, contractare și implementare ce ridică suspiciuni de fraudă. În cazul în care se constată că s-a produs o neregulă în aceste etape de evaluare și derulare a Contractului/ Deciziei de finanțare, AFIR poate dispune încetarea valabilității angajamentului legal printr-o notificare scrisă din partea AFIR, adresată beneficiarului și GAL spre informare, fără punere în întârziere, fără nicio altă formalitate și fără intervenția instanței judecătorești.

Atenţie! Pe durata de valabilitate (şi monitorizare, în cazul proiectelor de investiţii/cu sprijin forfetar) a contractului de finanţare, beneficiarul va furniza GAL-ului orice document sau informaţie în măsură să ajute la colectarea datelor referitoare la indicatorii de monitorizare aferenţi proiectului.

10.2 SEMNAREA CONTRACTELOR DE FINANȚARE 

Pentru proiectele aprobate, AFIR notifică beneficiarul privind selectarea Cererii de Finanţare în vederea  prezentării documentelor necesare contractării precum și a documentelor originale depuse în copie la Dosarul Cererii de Finanțare, pentru ca expertul AFIR să verifice conformitatea cu originalul acestora.

Obiectul Contractului de Finanţare îl reprezintă acordarea finanţării nerambursabile de către AFIR, pentru punerea în aplicare a Cererii de Finanţare asumată de către solicitant.

Beneficiarului i se va acorda finanţarea nerambursabilă în termenii şi condiţiile stabilite în Contractul de Finanţare şi anexele acestuia, inclusiv în Cererea de Finanţare aprobată, pe care acesta are obligaţia de a le respecta.

IMPORTANT !

Se recomandă ca solicitantul, respectiv beneficiarul sprijinului financiar, să consulte integral textul contractului de finanţare şi al anexelor acestuia, să-și asume cele prevăzute în acestea iar după semnarea contractului, trebuie să se asigure că a intrat în posesia acestora.

Atenție! 
În cazul în care expertul verificator descoperă modificări ulterioare aduse documentelor scanate în format electronic, proiectul este considerat neeligibil şi nu se va mai încheia Contractul de Finanţare.

Pentru semnarea Contractului de finanțare solicitanții trebuie să prezinte în mod obligatoriu, în termenul precizat în cadrul Notificării E6.8.3L următoarele documente:

1. Documentul/ documentele în original, care dovedesc capacitatea şi sursa de cofinanţare privată a investiției, prin extras de cont și/sau contract de credit acordat în vederea implementării proiectului. În cazul în care dovada co-finanţării se prezintă prin extras de cont, acesta va fi vizat şi datat de instituția financiară  cu cel mult 5 zile lucrătoare înainte de data depunerii la OJFIR / CRFIR și va fi însoțit de Angajamentul solicitantului (model afișat pe site www.afir.info) că minimum 50% din disponibilul de cofinanțarea privată va fi destinat plăților aferente implementării proiectului. AFIR va verifica cheltuielile în extrasul de cont depus la dosarul aferent primei tranșe de plată.
În cazul în care implementati mai multe proiecte în cadrul PNDR, trebuie să prezentați dovada cofinanţării private cumulat pentru toate proiectele.

Se va depune totodată, un document de la instituția financiară cu datele de identificare a acesteia și a contului aferent proiectului FEADR - denumirea, adresa instituției financiare, codul IBAN al contului în care se derulează operațiunile cu AFIR (în original);

3. Adresă emisă de bancă/ trezorerie cu datele de identificare ale acesteia și ale contului aferent proiectului FEADR (denumirea şi adresa băncii/ trezoreriei şi, codul IBAN al contului de operațiuni cu AFIR). 

4. Certificate care să ateste lipsa datoriilor restante fiscale şi locale, valabile la data încheierii contractului, emise de Direcţia Generală a Finanţelor Publice și de primăriile pe raza cărora îşi au sediul social și puncte de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat. 

5. Document emis de DSVSA, conform Protocolului de colaborare dintre AFIR şi ANSVSA publicat pe pagina de internet www.afir.info. 

6. Document emis de DSP județeană conform protocolului de colaborare dintre AFIR și MS publicat pe pagina de internet www.afir.info.
7. Document emis de Agenția Națională pentru Protecția Mediului (conform protocol colaborare AFIR ANPM-GM): Clasarea notificării/ Decizia etapei de încadrare ca document final/ Acord de mediu/ Aviz Natura 2000. 

8. Notă de constatare privind condiţiile de mediu. 
În cazul proiectelor care necesită Acordul de mediu/ Avizul Natura 2000, documentele se depun în termen de maximum 7 luni de la primirea de către solicitant a notificării privind selecţia proiectului și înainte de semnarea Contractului de finanţare cu AFIR. După expirarea termenului prevăzut pentru prezentarea documentului de mediu, Contractul de finanțare nu mai poate fi semnat. 

9. Cazierul judiciar în original (fără înscrieri cu privire la sancţiuni economico-financiare) al responsabilului legal, valabil la data încheierii contractului. Cazierul judiciar poate fi solicitat de către AFIR, în conformitate cu prevederile Legii nr. 290/2004 privind cazierul judiciar, republicată, cu modificările şi completările ulterioare. 

10. Diplomă/ certificat/ document final care atestă absolvirea pregătirii profesionale, dacă este cazul.
Durata maximă de depunere a documentelor obligatorii de catre beneficiar este de 4 luni/ 7 luni pentru situațiile determinate de emiterea documentelor de la mediu. 
În caz de neprezentare a documentelor de către Beneficiar, în termenul precizat în Notificarea de selectie sau în cazul în care acesta se regăseşte înregistrat în evidenţele AFIR cu debite, Agenţia îşi rezervă dreptul de a nu încheia Contractul de finanţare. 
Contractul urmează a fi încheiat după prezentarea și verificarea documentelor necesare contractării, dar nu mai târziu de 15 zile lucrătoare de la data prezentării documentelor de către solicitant. 

Pentru stabilirea valorii în lei la încheierea contractului de finanțare se va utiliza cursul euro-leu stabilit de Banca Centrală Europeană, publicat pe pagina web: http://www.ecb.int/index.html, valabil la data de 01 ianuarie a anului în care se încheie Contractul de finanţare. 

Important! Bugetul indicativ din cererea de finanţare aprobat în urma evaluării Cererii de finanțare devine anexa la Contractul de finanțare.
Pentru investiţiile care prevăd construcţii-montaj, proiectul tehnic de execuţie (însoțit de 

graficul de realizare a investiției, în cazul în care investiția se realizează pe baza acestuia)  se  avizează după semnarea contractului de finanţare de către AFIR.

Durata de execuţie a Contractului de Finanţare 

Este de maximum:

· 36 de luni (3 ani ) pentru proiectele care prevăd investiţii cu construcţii montaj 

· 24 de luni (2 ani) pentru proiectele de investiţii care includ achiziţii simple de bunuri/ utilaje, instalaţii, echipamente și dotări noi, de mijloace de transport specializate.

Duratele  de execuție prevăzute mai sus pot fi prelungite cu maximum 6 luni, cu acordul prealabil al AFIR şi cu aplicarea penalităților specificate în Contractul de Finanțare, la valoarea rămasă, cu excepția investițiilor care prevăd adaptarea la standardele europene, caz în care această prelungire nu poate depăşi termenul de grație legal impus pentru adaptarea la standarde.

Duratele de execuție prevăzute mai sus, se suspendă, în situația în care pe parcursul implementării proiectului se impune obținerea, din motive neimputabile beneficiarului, de avize/ acorduri/ autorizații, după caz, pentru perioada de timp necesară obținerii acestora.

Durata de valabilitate a Contractului de Finanţare 

Cuprinde durata de execuţie a contractului, la care se adaugă 5 ani de monitorizare de la data ultimei plăţi efectuată de Autoritatea Contractantă.

De asemenea, pe o perioadă de 5 ani de la ultima tranşa de plată efectuată de Agenţie, Beneficiarul se obligă să:

· respecte și să mențină criteriile de eligibilitate şi de selecţie; 

· să nu modifice obiectivele prevăzute în Studiul de Fezabilitate, parte integrantă din Contractul şi Cererea de Finanţare, 

· să nu înstrăineze investiţia;

· să nu îşi înceteze activitatea pentru care va fi finanţat.

10.3 MODIFICAREA CONTRACTELOR DE FINANŢARE

Beneficiarul poate solicita modificarea Contractului de finantare numai în cursul duratei de execuţie a acestuia stabilită prin contract şi nu poate avea efect retroactiv. 

 Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai. 

 Beneficiarul poate efectua modificări tehnice și financiare, în sensul realocărilor între liniile bugetare, dacă acestea nu schimbă scopul principal al proiectului, și nu afectează funcționalitatea investiției, criteriile de eligibilitate și selecție pentru care proiectul a fost selectat și contractat iar modificarea financiară se limitează la transferul de maxim 10% din suma înscrisă iniţial în cadrul bugetului între capitole bugetare de cheltuieli eligibile. Beneficiarul va transmite Autorităţii Contractante bugetul modificat, prin intermediul unei notificări în care justifică modificarea, însoţit de devizul general şi devizul pe obiecte refăcute, în termen de maxim 10 zile lucrătoare de la data modificării acestuia, fără a fi însă necesară amendarea Contractului de Finanţare prin act adiţional. 

În perioada de execuție a contractului de finanțare, Autoritatea Contractantă poate aproba la solicitarea beneficiarului, maxim două amendamente la contractul de finanțare, pentru prelungirea duratei de execuție a contractului.
Atenţie! Solicitările de modificare a contractului se încarcă şi se transmit exclusiv din contul fiecărui beneficiar deschis în cadrul portalului www.afir.info. 

Important! 
Solicitantul/ Beneficiarul trebuie să depună din proprie inițiativă toate eforturile pentru a lua cunoştintă de toate informațiile publice referitoare la măsura/ submăsura din PNDR 2014-2020/ schema de ajutor pentru care depune proiectul în cadrul PNDR 2014 – 2020 în vederea selectării pentru finanțare, să cunoască toate drepturile şi obligațiile prevăzute în Contractul de finanțare înainte de semnarea acestuia. 
Dacă pe parcursul perioadei de valabilitate a contractului se constată că obiectivele/ componentele investiţiei pentru care s-a acordat sprijinul financiar nerambursabil au fost înstrăinate (prin orice tip de act juridic care produce efectul transmiterii proprietăţii sau a oricăruia dintre atributele acesteia), contravaloarea ajutorului financiar public nerambursabil va fi recuperată integral. 

În cazul constatării unei nereguli cu privire la încheierea ori executarea Contractului, sau în cazul în care beneficiarul este declarat în stare de incapacitate de plată sau a fost declanşată procedura falimentului, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau în cazul nerespectării de către beneficiar a obligațiilor asumate prin contractul de finanțare sau documentele/ autorizaţiile/ avizele depuse în vederea obţinerii finanţării nerambursabile sunt constatate ca fiind neadevarate/ false/ incomplete/ expirate/ inexacte/ nu corespund realităţii, Autoritatea Contractantă va proceda la încetarea valabilității Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti. 

În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi şi penalităţi în procentul stabilit conform dispoziţiilor legale în vigoare, şi în conformitate cu dispoziţiile contractuale.
Prin excepție, în situația în care neîndeplinirea obligațiilor contractuale nu este de natură a afecta condiţiile de eligibilitate şi selecţie a proiectului, recuperarea sprijinului financiar se va realiza proporțional cu gradul de neîndeplinire. 

Anterior încetării Contractului de Finantare, Autoritatea Contractantă poate suspenda contractul şi/sau plăţile ca o măsură de precauţie, fără o avertizare prealabilă.

10.4 ÎNCETAREA CONTRACTULUI DE FINANȚARE

Dacă pe parcursul perioadei de implementare a proiectului Autoritatea Contractantă constată neîndeplinirea de către beneficiar a obligațiilor asumate la semnarea Contractului de finanțare sau omisiunea notificării AFIR/CRFIR în cazul operării unor modificări care afectează Contractul de finanțare, sau în cazul în care se constată deficiențe în implementare, se va demara procedura de încetare a Contractului de finanțare în conformitate cu prevederile Anexei I – "Prevederi generale" și recuperarea ajutorului financiar nerambursabil acordat (dacă au fost efectuate plăți).

CAPITOLUL 11 AVANSURILE
Beneficiarul poate solicita avans de până la maxim 50% din valoarea eligibilă nerambursabilă, la data depunerii Cererii de finanțare sau până la data depunerii primului dosar al Cererii de plată la Autoritatea Contractantă, în condiţiile prevăzute în Instrucţiunile de plată anexă la Contractul de finanţare. 

Avansul se acordă la solicitarea beneficiarului după semnarea contractului de finanțare, conform prevederilor art.45 alin.(4) și art.63 ale Regulamentului Consiliului 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de abrogare a Regulamentului (CE) nr. 1698/2005 al Consiliului, cu modificările şi completările ulterioare, şi a legislaţiei naţionale în vigoare. 

Beneficiarul poate primi avansul după semnarea Contractului de finanţare şi numai după avizarea unei achiziţii de către AFIR. În cazul beneficiarilor privați care derulează achiziții directe utilizând Baza de date cu prețuri de referință AFIR, avansul se acordă pe baza contractului de vânzare-cumpărare a bunului/echipamentului respectiv, prezentat de beneficiarul privat la momentul solicitării avansului. 

Pentru a beneficia de avans beneficiarul este obligat să depună o garanţie financiară, care să acopere suma solicitată în avans în procent de 100%, eliberată de o instituţie financiar bancară sau nebancară înscrisă în Registrul Special al Băncii Naţionale a României conform legislației în vigoare, sau poliţă de asigurare eliberată de o societate de asigurări, autorizată potrivit legislației în vigoare. Garanţia financiară se depune odată cu Dosarul cererii de plată a Avansului. 

Beneficiarul trebuie să justifice valoarea avansului acordat, pe bază de documente justificative conform cerințelor Autorității Contractante prezentate în Instrucțiunile de plată, până la expirarea duratei de implementare a proiectului prevăzută la art. 2(1) din contract, respectiv la ultima tranşă de plată. 

Garanția aferentă avansului trebuie să producă efecte pe întreaga durată de execuție a contractului de finanțare.
La momentul finalizării proiectului şi în urma stabilirii că valoarea cheltuielilor autorizate la plată depăşeşte valoarea avansului acordat, garanţia poate fi eliberată. 

La cerere, Autoritatea Contractantă va notifica instituţia emitentă a garanţiei cu privire la finalizarea proiectului, justificarea utilizării integrale a avansului acordat beneficiarului şi faptul că garanţia poate fi eliberată.
Sumele reprezentând avansuri acordate şi nejustificate la termenele stabilite prin contractul de finanţare, înainte de expirarea termenului de valabilitate a garanţiei pentru care nu s-a obţinut prelungirea acesteia, se recuperează de Autoritatea Contractantă prin executarea garanţiei, cu perceperea de dobânzi şi penalităţi calculate şi datorate pentru perioada cuprinsă între data acordării avansului şi data recuperării integrale a acestuia. In cazul în care beneficiarul nu prezintă Autorităţii Contractante dovada prelungirii termenului de valabilitate a garanției cu cel puțin 5 zile lucrătoare înainte de expirarea valabilitații acesteia, Autoritatea Contractantă va proceda de îndată la executarea garanţiei. 

Recuperarea sumei reprezentând avansul acordat şi nejustificat se face prin plată voluntară (5 zile lucratoare), cât şi prin executarea garanţiilor de către Autoritatea Contractantă (după caz), cu perceperea de dobânzi şi penalităţi. 

Beneficiarul care a încasat avans de la Autoritatea Contractantă şi solicită prelungirea perioadei maxime de execuţie a contractului de finanţare, este obligat să depuna la Autoritatea Contractantă și documentul prin care dovedește prelungirea valabilității Scrisorii de Garanție Bancară/Nebancară, sau a poliţei de asigurare care să acopere noul termen de execuţie solicitat. 

ATENȚIE! AFIR efectuează plăţi în contul beneficiarilor, deschis la o instituție bancară sau la Trezoreria Statului.
CAPITOLUL 12 ACHIZIȚIILE

Derularea procedurii de achiziţii pentru bunuri şi execuţie lucrări se poate face începând cu data primirii Notificării de selecţie a proiectului (inclusiv semnarea contractelor de achiziţii) pe proprie răspundere, cu mențiunea că derularea contractului de achiziții pentru bunuri, servicii (managementul proiectului) şi execuţie lucrări va începe după semnarea contractului de finanțare și după avizul favorabil din partea AFIR.

Întreaga procedură de achiziții servicii, bunuri cu sau fără montaj şi de executie lucrari (constructii, modernizari) în cadrul proiectelor finanţate prin PNDR se va derula on-line pe site-ul www.afir.info, conform prevederilor Manualului de achiziții și instrucțiunilor de publicare disponibile pe site-ul Agentiei (tutoriale), valabile atât pentru beneficiari cât și pentru ofertanți, condiția cerută fiind autentificarea beneficiarului/solicitantului pe site-ul www.afir.info.

Pentru încheierea contractelor cu firmele de consultanţă puteţi consulta Modelul de Contract de Prestări Servicii Profesionale de Specialitate, precum şi Recomandări în vederea încheierii contractelor de prestări servicii de consultanţă şi/sau proiectare, publicate pe pagina oficială AFIR la secţiunea: Informaţii Generale >> Rapoarte şi Liste >> Listă firme de consultanţă. Aceste documente au un caracter orientativ, părţile având libertatea de a include în contractul pe care îl veţi semna, clauzele cele mai potrivite şi adaptate serviciilor vizate de respectivele contracte.
La sesizarea motivată și susținută cu dovezi a unui beneficiar/ contractor cu finanțare din FEADR, cu privire la consultanții/ contractorii/ beneficiarii acestuia care nu se achită de obligațiile contractuale, cu excepția cazurilor de forță majoră, AFIR/ MADR, după o verificare prealabilă și în baza unui act administrativ de constatare, poate să includă și să facă publice informațiile despre aceștia în Lista consultanților/ contractorilor/ beneficiarilor care nu își respectă obligațiile contractuale. Informații privind consultanții, contractorii și beneficiarii sprijinului financiar neambursabil care nu își respectă obligațiile contractuale vor putea fi consultate pe site-ul oficial al AFIR.

În contextul derulării achiziţiilor private, conflictul de interese se defineşte prin:

A. Conflictul de interese între beneficiar/ comisiile de evaluare și ofertanţi:

Acţionariatul beneficiarului (până la proprietarii finali), reprezentanţii legali ai acestuia, membrii în structurile de conducere ale beneficiarului (administratori, membri în consilii de administrație etc) și membrii comisiilor de evaluare:

a. dețin acțiuni din capitalul subscris al unuia dintre ofertanți sau subcontractanți;

b. fac parte din structurile de conducere (reprezentanți legali, administratori, membrii ai consiliilor de administraţie etc.) sau de supervizare ale unuia dintre ofertanţi sau subcontractanţi;

c. sunt în relație de rudenie până la gradul IV sau afin cu persoane aflate în situațiile de mai sus.

B. Conflictul de interese între ofertanţi:

Acționariatului ofertanților (până la proprietarii finali), reprezentanții legali, membrii în structurile de conducere ale beneficiarului (consilii de administrație etc):

a. Dețin  pachetul majoritar de acțiuni la celelalte firme participante pentru aceeași achiziție (OUG 66/2011);

b. Fac parte din structurile de conducere (reprezentanți legali, administratori, membri ai consiliilor de administraţie etc.) sau de supervizare ale unui alt ofertant sau subcontractant;

c. Sunt în relație de rudenie până la gradul IV sau afin cu persoane aflate în situațiile de mai sus.

Nerespectarea de către beneficiarii FEADR a Instrucţiunilor privind achiziţiile private - anexă la contractul de finanţare atrage neeligibilitatea cheltuielilor aferente achiziţiei de servicii, lucrări sau bunuri.

Pe parcursul derulării procedurilor de achiziţii, la adoptarea oricărei decizii, trebuie avute în vedere următoarele principii:

d. Nediscriminarea;

e. Tratamentul egal;

f. Recunoaşterea reciprocă;

g. Transparenţa;

h. Proporţionalitatea;

i. Eficienţa utilizării fondurilor;

j. Asumarea răspunderii.

Beneficiarul va depune la OJFIR/ CRFIR, Declaraţia de eşalonare a depunerii Dosarelor Cererilor de Plată în maxim 30 de zile de la avizarea primului dosar de achiziţie (exceptând dosarele de servicii).

În cazul în care beneficiază de avans, beneficiarul poate de asemenea să depună la OJFIR/CRFIR Declaraţia de eşalonare a depunerii Dosarelor Cererilor de Plată în maxim 30 de zile de la avizarea primului dosar de achiziţie (inclusiv dosarele de servicii).

În cazul proiectelor pentru care se decontează TVA-ul de la bugetul de stat conform prevederilor legale în vigoare, beneficiarii trebuie să depună şi Declaraţia de eşalonare a depunerii Dosarelor Cererilor de Plata distinctă pentru TVA. 

În cazul  în care beneficiarul nu depune Declaraţia de eşalonare în termenul prevazut, aceasta se va depune cel târziu o dată cu prima tranşă a Dosarului cererii de plată.

Atenţie! Solicitanţii care vor derula procedura de achiziţii servicii, cu o valoare mai mare de 15.000 euro  înainte de semnarea Contractului de Finanţare cu AFIR, vor respecta prevederile procedurii de achiziţii servicii din Manualul de achiziţii postat pe pagina de web AFIR.

CAPITOLUL 13 TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ A AVANSULUI ȘI A CELOR AFERENTE TRANȘELOR DE PLATĂ

13.1 TRANȘELE DE PLATĂ
 

Pentru investiţiile care prevăd construcţii-montaj, proiectul tehnic se va depune spre avizare la AFIR după încheierea contractului de finanțare, respectiv înainte de depunerea primei tranșe de plată (în original).

Beneficiarii prezintă cererea pentru prima tranşă de plată şi documentele justificative în termen de cel mult 6 luni de la data semnării Contractului de Finanţare, în cazul proiectelor pentru investiţii în achiziţii simple, respectiv în termen de cel mult 12 luni în cazul proiectelor pentru investiţii ce presupun construcţii-montaj de la data semnării Contractului de Finanţare. Aceste termene se pot prelungi cu plata penalităţilor prevăzute în Contractul de Finanţare.

Nedepunerea cererii de plată menţionate la alin. (4) are ca efect rezilierea Contractului de Finanţare.

Dosarul Cererii de Plată trebuie să cuprindă documentele justificative prevăzute în INSTRUCŢIUNILE DE PLATĂ (vezi Anexa V la Contractul de finanţare) pe pagina de internet a AFIR www.afir.info.

Termenul limită de efectuare a plăţilor către beneficiar este de  maxim 90 de zile calendaristice de la data înregistrării cererii de plată conforme.

Atenție! Beneficiarul este obligat să nu înstrăineze şi/sau să nu modifice substanțial investiția realizată prin proiect pe o perioadă de 5 ani de la ultima plată efectuată de Agenţie.

În etapa de autorizare a plăților, toate cererile de plată trebuie să fie depuse inițial la GAL pentru efectuarea conformității, iar ulterior, la dosarul cererii de plată, se va atașa și fișa de verificare a conformității emisă de GAL. 

Beneficiarii au obligatia de a depune la GAL și la AFIR Declarațiile de eșalonare - formular AP 0.1L conform prevederilor Contractului/Deciziei de finanțare cu modificările și completările ulterioare și anexele la acesta.

Pentru depunerea primului dosar de plată, se vor avea în vedere prevederile HG nr. 226/2015, cu modificările și completările ulterioare, în vigoare la data depunerii Dosarului Cererii de Plată.

Dosarul Cererii de Plată (DCP) se depune inițial la GAL, în original - 1 exemplar şi o copie, pe suport de hârtie, la care se ataşează pe suport magnetic (copie – 2 exemplare) documentele întocmite de beneficiar. După verificarea de către GAL, beneficiarul depune documentația însoțită de Fișa de verificare a conformității DCP emisă de către GAL, la structurile teritoriale ale AFIR (OJFIR/CRFIR – în funcție de tipul de proiect). 

În cazul în care cererea de plată este declarată „neconformă“ de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma analizării contestației, viza GAL-ului rămâne „neconform“, atunci beneficiarul poate adresa contestația către AFIR. Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare.

GAL se va asigura de faptul că verificarea conformității dosarelor de plată la nivelul GAL, inclusiv depunerea contestațiilor și soluționarea acestora (dacă este cazul) respectă încadrarea în termenul maxim de depunere a dosarului de plată la AFIR.

Pentru proiectele aferente Submăsurii 19.2, pentru toate etapele, verificările se realizează în baza prevederilor procedurale și formularelor aferente Submăsurii în care se încadrează scopul proiectului finanțat, conform codului contractului/deciziei de finanțare.

Modelele de formulare care trebuie completate de beneficiar (Cererea de plată, Identificarea financiară, Declarația de cheltuieli, Raportul de asigurare, Declarația pe propria răspundere a beneficiarului) sunt disponibile la OJFIR sau pe site-ul AFIR (www.afir.info).

Decontarea TVA de la Bugetul de stat se poate solicita dacă beneficiarul se încadrează în prevederile OUG nr. 49/2015 și a solicitat modificarea corespunzătoare a Contractului de finanțare, conform dispozițiilor Manualului de procedură și a Ghidului de implementare. 

Pentru toate cererile de plată, după primirea de la AFIR a Notificării cu privire la confirmarea plăţii, în termen de maximum 5 zile, beneficiarul are obligaţia de a informa GAL cu privire la sumele autorizate şi rambursate în cadrul proiectului.

CAPITOLUL 14 MONITORIZAREA PROIECTELOR

Indicatori de monitorizare
Locuri de muncă create - 1
Cheltuieli publice totale – 39.451 €

Nr exploataţii sprijinite - 1
Aceștia vor fi monitorizați și evaluați în conformitate cu prevederile Art.34 din Reg. (UE) nr. 1303/2013, prin Planul de Evaluare ce va fi elaborat în perioada de implementare.

Durata de monitorizare a proiectelor este de 5 ani de la data ultimei plăţi efectuate de către Autoritatea Contractantă.

În perioada monitorizării proiectului de 5 ani de la data ultimei tranșe de plată efectuată de AFIR, beneficiarul se obligă:

· respecte și să mențină criteriile de eligibilitate şi de selecţie; 

· să nu modifice obiectivele prevăzute în Studiul de Fezabilitate, parte integrantă din Contractul şi Cererea de Finanţare, 

· să nu înstrăineze investiţia;

· să nu îşi înceteze activitatea pentru care va fi finanţat.

Atenție! În cazul nerespectării acestora, sumele acordate vor fi recuperate integral

Activele corporale și necorporale rezultate din implementarea proiectelor finanțate prin LEADER, trebuie să fie incluse în categoria activelor proprii ale beneficiarului și să fie utilizate pentru activitatea care a beneficiat de finanțare nerambursabilă pentru minim 5 ani de la data efectuării ultimei plăți.

CAPITOLUL 15 INFORMAŢII UTILE

15.1  DOCUMENTE NECESARE LA DEPUNEREA CERERII DE FINANŢARE (NUMEROTATE CONFORM POZIŢIEI DIN CEREREA DE FINANŢARE)
1. a) STUDIUL DE FEZABILITATE însotit de Proiectul de plantare avizat de Stațiunea Viticolă (dacă este cazul) (pentru achiziţiile simple se vor completa doar punctele care vizează acest tip de investiţie) / Memoriu Justificativ)
Atenţie! În situaţia în care  se regăsesc în Studiul de Fezabilitate informaţii identice din alte proiecte similare, care nu sunt specifice proiectului analizat se poate decide diminuarea cheltuielilor de la cap.3 - Cheltuieli pentru proiectare sau neeligibilitatea dacă nu se dovedeşte o particularizare la specificul proiectului.

În cazul în care solicitantul realizează în regie proprie construcţiile în care va amplasa utilajele achiziţionate prin investiţia FEADR, cheltuielile cu realizarea construcţiei vor fi trecute în coloana „neeligibile”, solicitantul va prezenta Certificatul de urbanism şi va întocmi Studiul de Fezabilitate.

Important!

În cadrul Studiului de Fezabilitate se vor regăsi obligatoriu următoarele elemente:

- cheltuielile privind consultanţa; acestea sunt eligibile numai în cazul în care este menţionat codul CAEN şi datele de identificare ale firmei de consultanţă menţionate în Studiul de Fezabilitate;;
- devizul general şi devizele pe obiect care trebuie să fie semnate de persoana care le-a întocmit şi să poarte ștampila elaboratorului documentaţiei:
- „foaia de capăt”, care conţine semnăturile colectivului format din specialişti condus de un şef de proiect care a participat la elaborarea documentaţiei şi ştampila elaboratorului.

- detalierea capitolului 3 pct. 3.5 – Proiectare şi din capitolul 3 pct. 3.7  – „Consultanţă”, în ceea ce priveşte numărul de ore şi tarifele aferente din care rezultă valoarea totală per sub‐capitol, pentru a putea fi verificate în etapa de achiziţii şi autorizare plăţi”;
- părţile desenate din cadrul secţiunii B (planuri de amplasare în zonă, planul general, relevee, secţiuni etc.), care trebuie să fie semnate, ştampilate de către elaborator în cartuşul indicator;
- în cazul în care investiţia prevede utilaje cu montaj, solicitantul este obligat să evidenţieze montajul la capitolul 4.2 Montaj utilaj tehnologic din Bugetul indicativ al Proiectului, chiar dacă montajul este inclus în oferta/ factura utilajului sau se realizează în regie proprie (caz în care se va evidenţia în coloana „cheltuieli neeligibile”)

           - devize defalcate cu estimarea costurilor (nr. experti, ore/ expert, costuri/ ora), pentru proiecte care propun prestarea de servicii. Pentru situaţiile în care valorile sunt peste limitele prevazute în baza de date a Agenţiei, sau sunt nejustificate prin numărul de experţi, prin numărul de ore prognozate sau prin natura investiţiei, la verificarea proiectului, acestea pot fi reduse, cu informarea solicitantului.

- în cazul în care investiţia cuprinde cheltuieli cu construcţii noi sau modernizari, se va prezenta calcul pentru investiţia specifică în care suma tuturor cheltuielilor cu construcţii şi instalaţii se raportează la mp de construcţie.

În cazul proiectelor care prevăd modernizarea / finalizarea construcţiilor existente/ achiziţii de utilaje cu montaj care schimbă regimul de exploatare a construcţiei existente, la Studiul de Fezabilitate se ataşează:

1b) Expertiza tehnică de specialitate asupra construcţiei existente 

1c) Raportul privind stadiul fizic al lucrărilor (numai in cazul constructiilor nefinalizate), 

2. SITUAŢIILE FINANCIARE (bilanţ - formularul 10, contul de profit şi pierderi - formularul 20, formularele 30 și 40), precedente anului depunerii proiectului înregistrate la Administraţia Financiară. În cazul în care solicitantul este înfiinţat cu cel puţin trei ani financiari înainte de anul depunerii cererii de finanţare se vor depune ultimile doua  situaţii financiare 

sau
Declaraţa de inactivitate înregistrata la Administraţia Financiară, în cazul solicitanţilor care nu au desfăşurat activitate anterior depunerii proiectului

 sau

Pentru persoane fizice autorizate, intreprinderi familiale și intreprinderi individuale:

DECLARAŢIA UNICĂ privind impozitul pe venit și contribuțiile sociale pentru anul precedent depunerii proiectului înregistrată la Administrația Financiară în care rezultatul brut obţinut anual să fie pozitiv (inclusiv 0)  sau
Pentru solicitanţii a căror activitate a fost afectată de calamități naturale (inundații, secetă excesivă etc) se vor prezenta:

• Situaţiile financiare (bilanţ – formularul 10, cont de profit și pierderi – formularul 20, formularele 30 și 40) din unul din ultimii trei ani precedenți anului depunerii proiectului, în care producția nu a fost calamitată iar rezultatul operațional (rezultatul de exploatare din bilanț) să fie pozitiv (inclusiv 0), înregistrate la Administraţia Financiară

În cazul persoanelor fizice autorizate, întreprinderilor individuale și întreprinderilor familiale se va prezenta:

• DECLARAŢIA UNICĂ privind impozitul pe venit și contribuțiile sociale în care rezultatul brut obţinut anual să nu fie negativ 
Pentru anii calamitaţi solicitantul va prezenta un document (ex.: Proces verbal de constatare și evaluare a pagubelor) emis de organismele abilitate (ex.: Comitetul local pentru situaţii de urgenţă)

3.a1). DOCUMENTE SOLICITATE PENTRU TERENUL AGRICOL AFERENT PLANTAȚIILOR DE VIȚĂ DE VIE PENTRU STRUGURI DE MASĂ EXISTENTE/NOU ÎNFIINȚATE ȘI A ALTOR PLANTAȚII:

COPIE DUPĂ DOCUMENTUL AUTENTIFICAT LA NOTAR CARE

ATESTĂ DREPTUL DE PROPRIETATE asupra terenului şi/ sau tabel centralizator emis de Primărie semnat de persoanele autorizate conform legii, conţinând sumarul contractelor de arendare cu suprafeţele luate în arendă pe categorii de folosinţă, perioada de arendare care trebuie să fie de cel puţin 10 ani începând cu anul depunerii cererii de finanţare şi/ sau contractul de concesiune care să certifice dreptul de folosinţă al terenului cel puţin 10 ani începând cu anul depunerii cererii de finanţare.
Contractul de concesiune va fi însoţit de adresa emisă de concedent şi trebuie să conţină:

- situaţia privind respectarea clauzelor contractuale și dacă este în graficul de realizare a investiţiilor prevăzute în contract şi alte clauze;

· suprafaţa concesionată la zi (dacă pentru suprafaţa concesionată există solicitări privind retrocedarea sau diminuarea, și dacă da, să se menţioneze care este suprafaţa supusă acestui proces)

- Pentru cooperative agricole, societăţi cooperative agricole, grupuri de producatori, se vor prezenta documentele prevăzute mai sus pentru toţi membrii fermieri ai acestor solicitanţi
a2) În cazul Societăţilor agricole se ataşează tabelul centralizator emis de catre Societatea agricolă, care va cuprinde suprafeţele aduse în folosinţa societăţii, numele membrilor fermieri care le deţin în proprietate şi perioada pe care terenul a fost adus în folosinţa societăţii, care trebuie să fie de minim 10 ani.
b) DOCUMENTE SOLICITATE PENTRU IMOBILUL (CLĂDIRILE ŞI/ SAU TERENURILE) pe care sunt/ vor fi realizate investiţiile:

b1) ACTUL DE PROPRIETATE ASUPRA CLĂDIRII sau CONTRACT DE CONCESIUNE SAU ALT DOCUMENT ÎNCHEIAT LA NOTARIAT care să certifice dreptul de folosinţă asupra clădirii pe o perioadă de cel puțin 10 ani începând cu anul depunerii cererii de finanţare, care să confere titularului dreptul de execuție a lucrărilor de construcții, în conformitate cu prevederile Legii nr.50/1991, republicată, cu modificările și completările ulterioare, având în vedere tipul de investiție propusă prin proiect;

b2). DOCUMENTUL CARE ATESTĂ DREPTUL DE PROPRIETATE ASUPRA TERENULUI, CONTRACT DE CONCESIUNE SAU ALT DOCUMENT ÎNCHEIAT LA NOTARIAT, care să certifice dreptul de folosinţă al terenului pe o perioadă de cel puțin 10 ani începând cu anul depunerii cererii de finanțare, care să confere titularului dreptul de execuție a lucrărilor de construcții, în conformitate cu prevederile Legii 50/1991, republicată,cu modificările și completările ulterioare, având în vedere tipul de investiție propusă prin proiect;

Contractul de concesiune va fi însoţit de adresa emisă de concedent şi trebuie să conţină:

- situaţia privind respectarea clauzelor contractuale și dacă este în graficul de realizare a investiţiilor prevăzute în contract şi alte clauze;

- suprafaţa concesionată la zi (dacă pentru suprafaţa concesionată există solicitări privind retrocedarea sau diminuarea, și dacă da, să se menţioneze care este suprafaţa supusă acestui proces) pentru terenul pe care este amplasată clădirea.

b3) EXTRAS DE CARTE FUNCIARĂ SAU DOCUMENT CARE SĂ CERTIFICE CĂ NU AU FOST FINALIZATE LUCRĂRILE DE CADASTRU, pentru cererile de finanţare care vizează investiţii de lucrări privind construcţiile noi sau modernizări ale acestora.

Atenţie! În situatia în care imobilul pe care se execută investiţia nu este liber de sarcini (gajat pentru un credit), se va depune acordul creditorului privind executia investitiei şi graficul de rambursare a creditului.

c) DOCUMENT PENTRU EFECTIVUL DE ANIMALE DEŢINUT ÎN PROPRIETATE:

1) EXTRAS DIN REGISTRUL EXPLOATAȚIEI emis de ANSVSA/DSVSA cu cel mult 30 de zile înainte de data depunerii CF, din care să rezulte efectivul de animale deţinut, însoţit de formular de mişcare ANSVSA/DSVSA (Anexa 4 din Normele sanitare veterinare ale Ordinului ANSVSA nr. 40/2010);

Pentru exploataţiile agricole care deţin păsări şi albine - ADEVERINȚĂ ELIBERATĂ DE MEDICUL VETERINAR DE CIRCUMSCRIPȚIE, emisă cu cel mult 30 de zile înainte de data depunerii CF, din care rezultă numărul păsărilor şi al familiilor de albine şi data înscrierii solicitantului în Registrul Exploataţiei. Pentru cooperative agricole, societăţi cooperative agricole, grupuri de producători, se vor prezenta documentele prevăzute la punctul c) pentru toţi membrii acestor solicitanţi.

2) PAŞAPORTUL emis de ANZ pentru ecvideele (cabalinele) cu rasă şi origine.

4. CERTIFICAT DE URBANISM pentru proiecte care prevăd construcţii (noi, extinderi sau modernizări).
9.1 AUTORIZAŢIE SANITARĂ/ NOTIFICARE de constatare a conformităţii cu legislaţia sanitară emise cu cel mult un an înaintea depunerii Cererii de finanţare, pentru unitățile care se modernizează și se autorizează/avizează conform legislației în vigoare.
10.

a) HOTĂRÂRE JUDECĂTOREASCĂ definitivă pronunţată pe baza actului de constituire și a statutului propriu în cazul Societăţilor agricole, însoțită de Statutul Societății agricole;

b) STATUT pentru Societatea cooperativă agricolă (înfiinţată în baza Legii nr. 1/ 2005) și Cooperativa agricolă (înfiinţată în baza Legii nr. 566/ 2004) cu modificările și completările ulterioare și  composesoratele, obștile și alte forme asociative de proprietate asupra terenurilor (menționate în Legea nr.1/2000 pentru reconstituirea dreptului de proprietate asupra terenurilor agricole și celor forestiere, cu modificările și completările ulterioare), din care să reiasă că acestea se încadreaza în categoria: societate cooperativa agricolă , cooperativă agricolă sau fermier în conformitate cu art 7, alin (21) din OUG 3/2015, cu completările și modificările ulterioare;

c) DOCUMENT DE ÎNFIINŢARE A INSTITUTELOR DE CERCETARE, a Centrelor, staţiunilor şi unităţilor de cercetare-dezvoltare şi didactice din domeniul agricol

11.1 DIPLOMĂ DE STUDII SUPERIOARE în domeniul agricol, agro-alimentar, veterinar, economie agrară, mecanică agricolă, inginerie economică în agricultură şi dezvoltare rurală sau, după caz, adeverinţă de absolvire a studiilor respective, însoţită de foaia matricolă pentru cei care au absolvit în ultimele 12 luni.

11.2 DIPLOMA DE ABSOLVIRE STUDII postliceale şi liceale în domeniul agricol, agro-alimentar, veterinar, economie agrară, mecanică agricolă.

11.3 DIPLOMA DE ABSOLVIRE A ȘCOLII PROFESIONALE sau diploma/ certificat de calificare ce atestă formarea profesională/certificat de competențe emis de un centru de evaluare si certificare a competentelor profesionale obţinute pe alte căi decât cele formale, care trebuie de asemenea să fie autorizat de Autoritatea Naţionala pentru Calificări sau Certificat de absolvire a cursului de calificare emis de ANCA, care conferă un nivel minim de calificare în domeniul agricol, agro-alimentar, veterinar, economie agrară, mecanică agricolă.

11.4 FOAIA MATRICOLĂ pentru cel puțin 2 ani de facultate în domeniul agricol, agro-alimentar, veterinar, economie agrară, mecanică agricolă, inginerie economică în agricultură şi dezvoltare rurală.

11.5 EXTRAS DIN REGISTRUL GENERAL DE EVIDENȚĂ A SALARIAȚILOR care să ateste înregistrarea contractului individual de muncă.

12. ÎN CAZUL INVESTIŢIILOR PRIVIND IRIGAŢIILE:

12.1 AVIZ DE GOSPODARIREA APELOR/ NOTIFICAREA DE ÎNCEPERE A EXECUŢIEI, în cazul investiţiilor noi sau AUTORIZAȚIE DE GOSPODĂRIRE/NOTIFICARE DE PUNERE ÎN FUNCȚIUNE, în cazul funcţionării sistemului de irigaţii.

12.2 AVIZ EMIS DE ANIF (dacă este cazul)

12.3 DOCUMENT EMIS DE OUAI privind acordul de branşare (dacă este cazul)

12.4 Document privind acordul de branșare emis de entitatea care administrează sursa de apă (dacă este cazul)

13.1 AUTORIZAŢIA DE PRODUCERE A SEMINŢELOR ŞI MATERIALULUI SĂDITOR/ AUTORIZAŢIA DE PRODUCERE ŞI PRELUCRARE A SEMINŢELOR ŞI MATERIALULUI SĂDITOR/ AUTORIZAŢIA DE PRODUCERE, PRELUCRARE ŞI COMERCIALIZARE A SEMINŢELOR ŞI MATERIALULUI SĂDITOR.

13.2 DOCUMENTE SOLICITATE PRODUCĂTORILOR AGRICOLI: factură fiscală de achiziţii a seminţelor, şi documentul oficial de certificare a lotului de sămânţă/buletinul de analiză oficială cu menţiunea „sămânţă admisă pentru însămânţare” sau „necesar propriu”/documentul de calitate şi conformitate al furnizorului/orice alt document echivalent documentelor menţionate (ex: eticheta oficială).

14. CERTIFICATUL DE ORIGINE PENTRU ANIMALE DE RASĂ INDIGENĂ eliberat de Asociații ale crescătorilor sau Organizațiile de ameliorare, autorizate de ANZ

15.1 DOCUMENT EMIS DE CĂTRE ORGANIZATIA INTERPROFESIONALĂ PENTRU PRODUSELE AGROALIMENTARE (OIPA), din care să reiasă că solicitantul şi, dacă este cazul, terţele persoane cu care acesta încheie precontracte, are/au calitatea de membru al acesteia, însoţit de documentul de înfiinţare al OIPA (act constitutiv și statut), document avizat de consiliul director.

Se va lua în considerare atât documentul avizat de către Preşedintele Consiliului Director cât și de o altă persoană împuternicită de Consiliul Director conform prevederilor statutului.

În acest caz, pe lângă documentul emis de OIPA din care să reiasă că solicitantul este membru al acesteia, solicitantul trebuie să prezinte şi Hotărârea Consiliului Director de împuternicire a Preşedintelui Consiliului Director sau a unei alte persoane din cadrul Consiliului Director, conform prevederilor statutului, în vederea semnării acestor documente.

15.2 PRECONTRACTELE CU MEMBRII OIPA în vederea procesării/ comercializării producției proprii.

16. PRECONTRACTELE CU PERSOANE JURIDICE prin care se realizează comercializarea produselor proprii

17.1 FIŞA DE ÎNREGISTRARE CA PRODUCĂTOR ȘI/SAU PROCESATOR ÎN AGRICULTURĂ ECOLOGICĂ, ELIBERATA DE DAJ, ÎNSOȚITĂ DE CONTRACTUL ÎNCHEIAT CU UN ORGANISM DE INSPECȚIE ȘI CERTIFICARE (în cazul investițiilor noi sau în cazul modernizării exploatațiilor care obțin după implementarea proiectului, un produs ecologic)

17.2 Certificat de conformitate a produselor agroalimentare ecologice emis de un organism de inspecţie şi certificare, conform prevederilor OUG 34/2000 privind produsele agroalimentare ecologice cu completările și modificările ulterioare pentru aprobarea regulilor privind organizarea sistemului de inspecție și certificare în agricultura ecologică (pentru modernizări în vederea obținerii unui produs existent).

18. STUDIU OSPA JUDEŢEAN PRIVIND NOTA DE BONITARE A TERENURILOR AGRICOLE în cazul exploataţiilor agricole din sectorul vegetal, însoţit de aviz ICPA pentru încadrarea proiectului în potenţialul agricol.

19. ACORD de principiu privind includerea generatoarelor terestre antigrindină în Sistemul Naţional de Antigrindină şi Creştere a Precipitaţiilor (la depunere), emis de Autoritatea pentru Administrarea Sistemului Naţional Antigrindină şi de Creştere a Precipitaţiilor, emis de AASNACP.

20.1 Document emis de Cooperativa/Grupul de producatori din care sa reiasa ca solicitantul si, dacă este cazul, tertele persoane cu care acesta incheie precontracte, are/au calitatea de membru a/al acesteia/acestuia, insotit - statutul Cooperativei.

20.2 Precontractele cu un membru/membrii al/ai Cooperativei/ Grupului de producători sau direct cu Cooperativa/Grupul de producători din care face parte în vederea procesării/ comercializării producției proprii.

21. Declaratie raportare catre GAL

22. Declaratie privind prelucrarea datelor cu caracter personal

23. Certificat constatator furnizare informatii extinse emis cu cel mult 30 de zile inainte de depunerea Cererii de Finantare

24.1 Extras APIA si                                                                                      
24.2 Copie dupa Registrul Agricol

25. ALTE DOCUMENTE JUSTIFICATIVE (se vor specifica după caz) pe care solicitantul le poate aduce în scopul susţinerii proiectului

Documentele trebuie să fie valabile la data depunerii Cererii de Finanţare, termenul de valabilitate al acestora fiind în conformitate cu legislaţia în vigoare.

Toate formularele al căror format este elaborat de GAL Valea Muntelui pot fi consultate și descărcate direct de pe pagina de internet a GAL (www.galvaleamuntelui.ro – Măsuri GAL – Măsura 1/2A) sau pot fi solicitate de la sediul GAL.
Atenţie! Solicitantul/Beneficiarul trebuie să depună toate diligenţele pentru a lua cunoştinţă despre informaţiile publice referitoare la măsura pentru care depune proiectul.

15.2 Anexele Ghidului Solicitatului pentru Măsura 1/2A

1. Cererea de Finanțare

2. Anexa 2 – Studiul de fezabilitate conform HG 907
3. Anexa 2.1 – SF – Anexa B

4. Anexa 2.2 – SF – Anexa C

5. Anexa 2.3 – Memoriul Justificativ
6. Anexa 3 – Lista UAT din zonele montane 

7. Anexa 4 – Anexa I la TCE
8. Anexa 5 – Sinteza studiului privind zonarea potentialului de productie agricola
9. Anexa 6 – Lista Asociatiilor acreditate de ANZ
10. Anexa 6.1 – Lista Asociatiilor acreditate de ANZ completare
11. Anexa 6.2. –Lista raselor autohtone
12. Anexa 7.  – Calculator bune practici agricole
13. Anexa 8 – Codul de bune practici agricole
14. Anexa 9 – Contract de finantare sM4.1
15. Anexa 10 – Fisa Masurii 1/2A
16. Anexa 11 –Lista acetlor normative utile
17. Anexa 12- Instructiuni evitare creare conditii artificiale
18. Anexa 13 – Procedura evaluare si selectie proiecte
19. Anexa 14 – Zone Vulnerabile la Nitriti

20. Anexa 15 – Declaratie privind prelucrarea datelor cu caracter personal
21. Angajament propria raspundere privind utilizarea cofinantarii

22. GE 1.2 L – Fisa de verificare generala a proiectului

23. Declaratie raportare catre GAL

15.3 GAL VALEA MUNTELUI  ÎN  SPRIJINUL  DUMNEAVOASTRĂ  
Fiecare cetăţean al României, precum și persoanele juridice de drept român care se încadrează în aria de finanţare a Măsurilor din cadrul PNDR, au dreptul să beneficieze de fondurile europene nerambursabile pentru finanţarea propriilor proiecte de investiţii pentru dezvoltare rurală.

GAL VALEA MUNTELUI vă stă la dispoziţie de luni până vineri între orele 8:30 și 17:00 pentru a vă acorda informaţii privind modalităţile de accesare a măsurilor din SDL, dar și pentru a primi propunerile sau sesizările dumneavoastră privind implementarea SDL. 

Experţii GAL vă pot acorda, pe loc sau în termenul legal (maximum 30 de zile), orice informaţie necesară în demersul dumneavoastră pentru accesarea fondurilor europene. Însă, nu uitaţi că experţii GAL nu au voie să vă acorde consultanţă privind realizarea proiectului.

Echipa GAL vă poate ajuta ori de câte ori aveţi o plângere, o reclamaţie sau o petiţie privind o situaţie care intră în aria de competenţă a GAL. 

De asemenea, dacă consideraţi că sunteţi nedreptăţit, defavorizat sau sesizaţi posibile neregularităţi în derularea implementării SDL, nu ezitaţi să vă adresaţi în scris GAL Valea Muntelui, pentru soluţionarea problemelor. 

Pentru a reclama o anumită situaţie sau pentru a sesiza eventuale neregularităţi informaţi-ne în scris. Trebuie să ţineţi cont că pentru a putea demara investigaţiile și aplica eventuale sancţiuni, reclamaţia sau sesizarea trebuie să fie explicită, să conţină informaţii concrete, verificabile și datele de contact ale persoanei care a întocmit respectiva reclamaţie sau sesizare.

Pentru a afla detalii privind condiţiile și modalitatea de accesare, fondurile disponibile precum și investiţiile care sunt finanţate prin FEADR, consultaţi acest Ghid. Dacă doriţi informaţii suplimentare puteţi să formulaţi întrebări către GAL Valea Muntelui.
DATE DE CONTACT

 GAL Valea Muntelui 

Program: luni-vineri în intervalul orar 08:30- 17:00

Adresă sediu: Comuna Asău, Sat Straja, Nr.241, Judeţ Bacău 

Tel/fax: 0234 382 091 

Email: office@galvaleamuntelui.ro 

Web: www.galvaleamuntelui.ro
Persoane de contact:

	Nume/Prenume
	Funcție
	Adresă e-mail
	Telefon

	Vlad Ochiroș
	Manager GAL
	vlad.ochiros@galvaleamuntelui.ro
	0767/458670

	Alixandrescu Andreea
	Manager proiecte
	andreea.alixandrescu@galvaleamuntelui.ro
	0785/294863

	Alexandra Dobrițoiu
	Manager proiecte
	alexandra.dobritoiu@galvaleamuntelui.ro
	0785/293619

	Mihail Stangaciu
	Manager Financiar
	mihail.stangaciu@galvaleamuntelui.ro
	0745/541662

